ડ્રાયફ્રૂટસ, દહીં અને કોફીથી હેલ્થ અને ફિટનેસ પર થાય છે ખરાબ અસર, કેટલા પ્રમાણમાં કરવું જોઈએ સેવન? | Dryfruits, yogurt and coffee haveabad effect on health and fitness, how much should be consumed? - Divya Bhaskar\nDryfruits, Yogurt And Coffee Have A Bad Effect On Health And Fitness, How Much Should Be Consumed?\nહેલ્થ ટિપ્સ:ડ્રાયફ્રૂટસ, દહીં અને કોફીથી હેલ્થ અને ફિટનેસ પર થાય છે ખરાબ અસર, કેટલા પ્રમાણમાં કરવું જોઈએ સેવન?\n2 મહિનો પહેલાલેખક: દીક્ષા પ્રિયાદર્શી\nઆજકાલ મહિલાઓ તેના સ્વાસ્થ્યને લઈને ઘણાં સજાગ રહે છે. બધી મહિલાઓ સ્લિમ અને ફિટ રહેવા માંગે છે. જો એવું હોય તો એ જાણવું જરૂરી છે કે, ઘરથી ઓફિસ સુધી ઘણી એવી વસ્તુઓ છે જેનાથી સ્વાસ્થ્ય અને ફિટનેસ પર ખરાબ અસર પડે છે. ડાયટિશિયન નીતા શુક્લ એવી વસ્તુ વિશે જણાવે છે કે, જે વસ્તુ વધુ ખાઈ લેવાથી સ્વાસ્થ્ય અને ફિટનેસ બંને પર અસર કરે છે.\nમગફળીથી વધી શકે છે કેલેરી\nજો તમે કેલરી ઘટાડવાની કોશિશ કરો છો અને સ્વસ્થ વિકલ્પ તરીકે મગફળીનું સેવન કરો છો તો ફાયદાને બદલે નુકસાન થઇ શકે છે. મગફળી ખાવાથી કેલરી ઘટવાની બદલે વધે છે. શિંગનું આખું પેકેટ ખાવામાં ફક્ત5થી 10 મિનિટ લાગશે. પરંતુ શું તમે જાણો છો કે અડધા કપ શિંગમાં 430 કેલરી હોય છે. જ્યારે 430 કેલરી ઘટાડવા માટે 50 મિનિટ સુધી કાર્ડિયો અથવા કસરત કરવી પડે છે.\nફેટવાળું દહીં ખાવ છો તો થઇ શકે છે નુકસાનકારક\nદરેક વ્યક્તિની પહેલી પસંદ દહીં હોય છે. મોટા ભાગના લોકો એમાં પણ ખાસ કરીને સ્ત્રીઓ ફેટવાળું દહીં ખાય છે. જો કે, હ્યુમન રિપ્રોડક્શન જર્નલમાં પ્રકાશિત એક અભ્યાસ મુજબ, જે મહિલાઓ ફેટવાળા ડેરી પ્રોડક્ટનો ઉપયોગ કરે છે. તે મહિલાઓમાં ઓવુલેટરી વંધ્યત્વનું 85 ટકા ઊંચું જોખમ જોવા મળ્યું હતું. તેથી ફૂલ-ફેટ દહીંને બદલે પ્લેન દહીં અથવા તો ગ્રીક યોગર્ટનું સેવન કરો.\nવજનમાં થાય છે વધારો\nડ્રાયફ્રૂટ સ્વાસ્થ્ય માટે સારું માનવામાં આવે છે, પરંતુ ઘણા ડ્રાયફ્રૂટમાં કેલેરી વધુ પ્રમાણમાં જોવા મળે છે. ડ્રાયફ્રૂટ સરળતાથી આપણે ખાઈ લેતા હોય છે. પરંતુ જો તમે દરરોજ બદામ અને ડ્રાયફ્રુટનું સેવન કરો છો તો તમારું આસાનીથી વજન વધી શકે છે.\nચા અને કોફીથી પણ વજન વધી શકે છે\nજો તમે ઑફિસમાં કામ દરમિયાન ફ્રેશ રહેવા માટે ચા અને કોફીનું સેવન કરો છો, તો આ આદત તમને મોંઘી પડી શકે છે. વધુ દૂધવાળી ચા અને ક્રીમ વાળી કોફીના કપમાં ઓછામાં ઓછી 80-100 કેલરી હોય છે. જો તમે ખાવા ઉપરાંત બે કે ત્રણ કપ કોફી અથવા ચા પીતા હોય તો સરળતાથી તમારું વજન વધી શકે છે.\nબિસ્કિટ ખાવાથી બચો\nબિસ્કિટમાં રિફાઈન્ડ તેલ, ખાંડ અને સફેદ લોટનો સમાવેશ થાય છે. આ ખરાબ કેલરી અને વજનમાં વધારવા માટે માટે પૂરતું છે. એક ચોકલેટ બિસ્કિટમાં 100 કેલરી અને 3-4 ગ્રામ ચરબી હોય છે, આપણે દિવસમાં ઓછામાં ઓછા બેથી ત્રણ વખત જોયા વગર ખાઈ લઈએ છીએ. જેનાથી સરળતાથી વજન વધી શકે છે.\nઅમેરિકી સંશોધનમાં દાવો: કરોડરજ્જુની સમસ્યાઓ માનસિક સ્વાસ્થ્યને અસર કરે છે, જે ચિંતા અને હતાશાના જોખમ તરફ દોરી જાય છે\nહીટવેવ: ઢીલાં કપડાં અને કેનવાસ શૂઝ પહેરીને બાળકો સ્કૂલે જઈ શકે છે, જાણો કેન્દ્ર સરકારે સ્કૂલોને બીજી શું સૂચના આપી છે?\nબ્યુટી ટિપ્સ: ઉનાળામાં બરફ અને પ્રાઇમરથી મેકઅપને કરો લોક, એક્સપર્ટ પાસેથી જાણીએ સમર મેકઅપની સ્માર્ટ ટ્રિક્સ


ઈદ પર ઘરે બનાવો 'હૈદરાબાદી દમ વેજ બિરયાની', ભૂલી જશો રેસ્ટોરાંનો સ્વાદ - Watch Gujarat News : LIVE LATEST TODAY Online\nઈદ પર ઘરે બનાવો ‘હૈદરાબાદી દમ વેજ બિરયાની’, ભૂલી જશો રેસ્ટોરાંનો સ્વાદ\nHyderabadi Dum Veg Biryani Recipe: કોરોના યુગમાં, જો તમે બકરી ઈદ પર ક્યાંય જઇ શકતા નથી, તો ઉદાસ થવાની જરૂર નથી. આ સમયે, ચોક્કસપણે ઘરે પરિવાર માટે હૈદરાબાદી દમ વેજ બિરયાની બનાવો. આ હૈદરાબાદની પ્રખ્યાત વાનગી છે. હૈદરાબાદી દમ વેજ બિરયાની તમારા ખોરાકનો સ્વાદ વધારશે એટલું જ નહીં પણ તમને એક રેસ્ટોરન્ટ જેવું લાગશે. આ ખાધા પછી, તમારું કુટુંબ તમારી પ્રશંસા કર્યા વિના રહી શકશે નહીં. તમારે હૈદરાબાદી દમ વેજ બિરયાની બનાવવામાં ખૂબ પ્રયત્નો કરવાની જરૂર નથી અને તે સરળતાથી ઘરે તૈયાર થઈ જાય છે. ચાલો તમને તેને બનાવવાની સહેલી રીત જણાવીએ.\nહૈદરાબાદી દમ વેજ બિરયાની માટે જરૂરી સામગ્રી:\nબાસમતી ચોખા – 1 કપ\nપાણી –4કપ\nએલચી –2નાની\nએલચી –2મોટી\nકાળા મરી –4થી5સંપૂર્ણ\nદાલચીની – 1 ઇંચ\nતજ પાંદડા – 1\nજાવિત્રી –2લાકડીઓ\nફૂલ – 1 ચક્ર\nડુંગળી અને બદામ તળવા માટે –\nકાજુ –3ચમચી\nબદામ –2ચમચી\nડુંગળી – 1 કપ નાનો\nવેજ ગ્રેવી બનાવવા માટે-\nલવિંગ – 4-5\nતજ – 1 ઇંચ\nતજના પાંદડા – 1\nઆદુની પેસ્ટ – 1 ચમચી\nલસણની પેસ્ટ – 1 ચમચી\nડુંગળી – 1 માધ્યમ\nલીલો કઠોળ – 1/2 કપ\nકોબીજ – 1/2 કપ\nશિમલા મિર્ચ – 1/3 કપ\nબટાટા – 1\nવટાણા – કપ\nલાલ મરચું પાવડર – 2-3 ચમચી\nહળદર -1/2 ચમચી\nકોથમીર પાવડર –2ચમચી\nગરમ મસાલા અથવા બિરયાની મસાલા – 1 ચમચી\nકસુરી મેથી –2ચમચી\nટામેટા રસો – કપ\nલીલાધાણા- 1 ચમચી બારીક સમારેલ\nફુદીનાના પાંદડા – 1 ચમચી\nદહીં – 1/3 કપ\nકેસર – થોડી લાકડીઓ\nદૂધ – 2-3 ચમચી\nહૈદરાબાદી દમ વેજ બિરયાની બનાવવાની રીત:\nહૈદરાબાદી દમ વેજ બિરયાની બનાવવા માટે પહેલા ચોખા ધોઈ લો. તે પછી તેમને પચીસ મિનિટ પાણીમાં પલાળી રાખો. ચોખા પલળી જાય એટલે તેમાં તીખા પાન, મોટી ઈલાયચી, નાની એલચી, લવિંગ અને સ્વાદ પ્રમાણે મીઠું નાખીને તેને બોઇ પર નાખો. જ્યારે 2/3 ચોખા રાંધવામાં આવે છે, ત્યારે ગેસ બંધ કરો અને ચોખાને ઠંડુ થવા દો. ચોખાને ઉકળતા સમયે, તેમને સંપૂર્ણપણે રાંધવા નહીં તેની કાળજી લો. થોડું કડક હોય ત્યારે જ તેને ઉતારો, તો જ બિરયાની સારી રહેશે. આ પછી ગાજર, કોબી, કેપ્સિકમ, બટાટા અને કઠોળ નાંખો અને નાના ટુકડા કરી લો. ડુંગળી અને ટમેટાને પણ બારીક કાપો. તેમજ આદુની છાલ કાઢીને ધોઈ લો. ટામેટાં પીસ્યા પછી પ્યુરી બનાવી રાખો.\nહવે ચોખા રાંધવા માટે, ગેસ પર એક મોટા વાસણમાં પાણી ધીમી આંચ પર નાખો. જલદી પાણી ઉકળવા આવે એટલે તેમાં બધા મસાલા, મીઠું અને ભાત નાખો. તેને પાંચ મિનિટ માટે રાંધવા દો અને તરત જ બધા પાણીને ગાળી દો. હવે રાંધેલા ચોખાને ઠંડા પાણીથી ધોઈ લો, તેને પાંચ મિનિટ ચાળણીમાં મુકો જેથી વધારાનું પાણી નીકળી જાય. હવે આ રાંધેલા ભાતને પ્લેટમાં ફેલાવો અને મસાલાની પસંદગી કર્યા બાદ તેને બહાર કાઢો. હવે ગેસ પર તપેલી મૂકી તેમાં દૂધ નાંખો અને થોડુંક ગરમ કરો અને તેમાં કેસર ઉમેરો. તેમાં દહીં અને ગુલાબજળ ઉમેરો.\nહવે ગેસ પર એક કડાઈ મૂકો નાંખો અને તેમાં તેલ નાખી ગરમ કરો. તેલ ગરમ થાય એટલે તેમાં ડુંગળી નાખો અને ગોલ્ડન બ્રાઉન થાય ત્યાં સુધી તળી લો. બાદમાં તેને કાગળના ટુવાલથી પાકા પ્લેટમાં બહાર કાઢો. બાકીના તેલમાં બદામ અને કાજુ ઉમેરો અને તેને હળવા સોનેરી થાય ત્યાં સુધી શેકો. વેજીટેબલની ગ્રેવી બનાવવા માટે, તે જ પેનમાં તેલ નાખો અને ગેસની જ્યોતને મધ્યમ રાખો. હવે આ ગરમ તેલમાં મસાલા નાખો અને એક મિનિટ માટે ફ્રાય કરો. તેમાં જીરું નાખો અને કકડવા દો. હવે તેમાં આદુની પેસ્ટ, લસણની પેસ્ટ અને લીલા મરચા નાખો અને થોડીવાર માટે ફ્રાય કરો. હવે તેમાં બધી શાકભાજી, ટામેટા પ્યુરી, મીઠું અને બધા મસાલા પાવડર નાખી બરાબર મિક્ષ કરી લો.\nતપેલીને ઢાંકીને શાકભાજી નરમ થાય ત્યાં સુધી પકાવો. હવે તેમાં બારીક સમારેલા લીલા ધાણા અને ફુદીનાના પાન ઉમેરીને મિક્સ કરો. વેજ બિરયાની બનાવવા માટે એક મોટા તળેલ પેનમાં, તળિયે ઘી લગાવો. હવે આ ક્રમમાં બિરયાનીના સ્તરો મૂકો જેમ કે ચોખા 1/3 ભાગ, અડધી શાકભાજી, ચોખા 1/3 ભાગ, અડઘી દહીં, કેસરનું મિશ્રણ, અડધો ડ્રાયફ્રૂટ અને ફ્રાય ડુંગળી બાકીની શાકભાજી, બાકી ચોખા, દહીં કેસરનું મિશ્રણ બદામ, તળેલું ઉમેરો ડુંગળી અને ફુદીના ના પાંદડા આ ક્રમમાં ફરીથી નાખો. હવે કડાઈને એલ્યુમિનિયમ ફૉયલ અથવા તેને રૂમાલથી ઢાંકી અને તેના ઉપર એક કડક ફિટ ઠક્કન મૂકો. ગેસ પર બિરયાની રાંધવા માટે, મધ્યમ આંચ પર તવો (ગ્રીલ) ગરમ કરો. તવો ગરમ થાય એટલે ગેસની જ્યોત ઓછી કરો અને તવા પર બિરયાની કડાઈ રાખો. તેને પંદરથી વીસ મિનિટ સુધી પકાવો. તમારી સ્વાદિષ્ટ હૈદરાબાદી દમ વેજ બિરયાની તૈયાર છે. તમે તેને રાયતા સાથે પીરસો.


Grant allotment stopped as the proceedings of the Social Justice Committee were not issued | સામાજિક ન્યાય સમિતિનો પ્રોસિડિંગ ઇસ્યુ ન થતાં ગ્રાન્ટ ફાળવણી અટકી - Divya Bhaskar\nGrant Allotment Stopped As The Proceedings Of The Social Justice Committee Were Not Issued\nરજૂઆત:સામાજિક ન્યાય સમિતિનો પ્રોસિડિંગ ઇસ્યુ ન થતાં ગ્રાન્ટ ફાળવણી અટકી\nઅમદાવાદ જિલ્લા પંચાયતમાં ભાજપના સભ્યોના વિવાદને લીધે\nસામાજિક ન્યાય સમિતિના ચેરમેને ગ્રાન્ટની યોગ્ય ફાળવણી નહીં કરતાં સમિતિના સદસ્યો અને ભાજપના સભ્યોમાં ભારે નારાજગી ફેલાઇ\nઅમદાવાદ જિલ્લા પંચાયતમાં ગ્રાન્ટનો વિવાદ વકરતો જાય છે. સામાજિક ન્યાય સમિતિના ચેરમેને ગ્રાન્ટની યોગ્ય ફાળવણી નહીં કરતા સમિતિના સદસ્યો અને ભાજપના સભ્યોમાં ભારે નારાજગીના પગલે સામાજિક ન્યાય સમિતિનો પ્રોસિડિંગ પણ ઇસ્યુ થયો નથી. જિલ્લા પંચાયતના ચુંટાયેલા ભાજપના સભ્યો ગ્રાન્ટની રાહ જોઇને બેસી રહ્યા હોય તેવો માહોલ જોવા મળી રહ્યો છે. ભાજપના સભ્યોના રંગમાં રંગાયેલા કોંગ્રેસ પ્રમુખ કોઇ બાબતે વિરોધ તો કરતા નથી.\nપરંતુ ચાલુ વર્ષે તેઓને મળેલી એક કરોડની ગ્રાન્ટ પણ રાતોરાત વિકાસના નામ હેઠળ ખર્ચી છે. આવી જ રીતે ઉપપ્રમુખ રમેશ મકવાણાએ પણ પોતાની પૂરેપૂરી 50 લાખની ગ્રાન્ટ વિવિધ કામ હેઠળ ખર્ચતા હવે આ બંને હોદ્દાદારો પાસે એક રૂપિયો ગ્રાન્ટ નથી. જિલ્લામાં ઇમરજન્સીમાં ગ્રાન્ટનો ઉપયોગ કરવાનો હોય તો બંને જણાએ જિલ્લા પંચાયતના સ્વભંડોળમાંથી ગ્રાન્ટની રકમ મેળવવી પડે તેવી સ્થિતિ છે. કારોબારી ચેરમેને પણ 50 લાખમાંથી 38 લાખની ગ્રાન્ટનો ઉપયોગ કર્યો છે.\nકોંગ્રેસના પૂર્વસદસ્યોએ કહ્યું કે, ભાજપના સભ્યોએ ફાળવેલા કામોની ચકાસણી થવી જોઇએ. જોકે ભાજપના આગેવાનોએ આક્ષેપોને નકાર્યા હતાં. સામાજિક ન્યાય સમિતિના ચેરમેનથી નારાજ ભાજપના નારાજ સભ્યોએ નામ નહીં આપવાની શરતે કહ્યું કે, સામાજિક ન્યાય સમિતિના ચેરમેન રેખા કાંતિ લકુમે સમિતિની ગ્રાન્ટ પોતાના સદસ્યોને વિકાસ કામો માટે ફાળવી નથી. ભાજપના સદસ્યોને પણ પાંચ લાખની મર્યાદામાં ગ્રાન્ટ ફાળવી છે. આ અંગે પ્રદેશ આગેવાનો સમક્ષ રજૂઆત કરી છે.\nચેરમેન પોતાની જીદ છોડતા નથી. તેઓના પતિ પૂર્વ ધારાસભ્ય હોવાથી એકહથ્થું શાસન ચલાવે છે. સદસ્યોની રજૂઆતને પણ ધ્યાનમાં લેતા નથી. ચેરમેન બદલવા પણ આગેવાનો સમક્ષ માગ કરાશે. રેખા કાંતિ લકુમે જણાવ્યું હતું કે, સભ્યોમાં કઇ બાબતે વિરોધ છે, તેનો મને ખ્યાલ નથી. પાર્ટીમાં રજૂઆત કરી હશે તો આગેવાનો સમક્ષ ઉકેલ લાવી, ઝડપથી ઉકેલ આવી જશે.


ચિદમ્બરમ પર INX મીડિયા સિવાય હજુ આ6કેસ પર લટકતી તલવાર | p chidambaram6case of corruption\np chidambaram6case of corruption\nTeam VTV 09:34 AM, 22 Aug 19 | Updated: 10:40 AM, 22 Aug 19\nકોંગ્રેસના દિગ્ગજ નેતા અને પૂર્વ નાણાંમંત્રી પી. ચિદમ્બરમ વિરુધ્ધ ભ્રષ્ટાચાર તેમજ નાણાંની લેવડદેવડને6મામલે તપાસ ચાલી રહી છે. આ બધા કેસ કોર્ટમાં હાલ પેન્ડિંગ છે. જો કે સીબીઆઇ, ઇડી, IT દ્વારા આ તમામ કેસને લઇને પૂછપરછ કરવામાં આવી રહી છે અથવા તો સમન્સ પાઠવવામાં આવ્યું છે.\nજો કે આમાંથી ત્રણ કેસમાં ચિદમ્બરમને આગોતરા જામીન મળી ગયા છે. એટલું જ નહીં, ભ્રષ્ટાચારના ત્રણ કેસમાં ચિદમ્બરમની સાથે તેમની પત્ની, પુત્ર કાર્તિ અને તેની પત્ની આરોપી છે. ચિદમ્બરમના પુત્ર કાર્તિ ચિદમ્બરમ હાલ જામીન પર છે.\nઇડી દ્વારા ચિદમ્બર વિરુધ્ધ મની લોન્ડરીંગ કેસ મામલે તપાસનો ધમધમાટ તેજ કરી દીધો છે. તપાસ એજન્સીને શંકા છે કે INX મીડિયા કેસ અને એરસેલ-મેક્સિસ સહિત4અન્ય વેપારી ડીલમાં કથિત રીતે ગેરકાયદેસ FIPB ની મંજૂરી આપવામાં ચિદમ્બરમની ભૂમિકા શંકાસ્પદ છે. આ4મામલા ડિયાજિયો સ્કોટલેન્ડ લિમિટેડ, કટારા હોલ્ડિંગ્સ, એસ્સાર સ્ટીલ લિમિટેડ અને એલફોર્સ લિમિટેડ સંબંધિત છે.\nINX મીડિયા કેસ\nચિદમ્બરમ પર પ્રથમ મોટો આરોપ INX મીડિયા ગ્રુપમાં 305 કરોડ રૂપિયાના વિદેશી ફંડને લઇને FIPBની મંજૂરી આપવાનો છે. આ મામલો 2007નો છે જ્યારે ચિદમ્બરમ નાણાંમંત્રી હતા. આ અંગેનો ખુલાસો ત્યારે થયો જ્યારે INXની પ્રમોટર ઇન્દ્રાણી મુખર્જીની ઇડીએ પુછપરછ કરી. ઇંદ્રાણીએ ઇડીની પુછપરછમાં જણાવ્યું કે ચિદમ્બરમે ડીલના બદલે કાર્તિને વિદેશના નાણાં મામલે મદદ કરવાની વાત કરી હતી.\nશારદા ચિટફંડમાં 1.4 કરોડની લાંચ લેવાનો આરોપ\nચિદમ્બરમની પત્ની નલિની વિરુધ્ધ CBI શારદા ચિટફંડ કૌભાંડમાં આરોપ પત્ર દાખલ કરી ચૂકી છે. જેના પર 1.4 કરોડ રૂપિયાની લાંચ લેવાનો આરોપ છે. જો કે કોલકાતા હાઇકોર્ટ દ્વારા ધરપકડ પર રોક લગાવામાં આવી છે.\nકાળાનાણાં મામલે પત્ની, કાર્તિ અને તેની પત્ની પણ આરોપી\nચિદમ્બરમ, પત્ની નલિની, પુત્ર કાર્તિ અને તેની પત્ની શ્રીનિધિ પર કાળાનાણાં મામલે આઇટી અધિનિયમ 2015 હેઠળ આરોપ લગવામાં આવ્યો છે. મદ્રાસ હાઇકોર્ટમાં 2018માં આયકર વિભાગ દ્વારા કેસ ચલાવવાના આદેશને રદ્દ કરવામાં આવ્યો હતો.\nએરસેલ-મેક્સિસ ડીલમાં 3500 કરોડ રૂપિયાની ડીલ પાસ કરાવી\nએક વધુ મામલો એરસેલ-મેક્સિસ વચ્ચે 3500 કરોડ રૂપિયાની ડીલ સાથે જોડાયેલો છે. જેમાં સીબીઆઇ તપાસ કરી રહી છે. 2006માં મેક્સિસ દ્વારા એરસેલમાં 100 ટકા ભાગીદારી લેવામાં આવી હતી. આ સમયે ચિદમ્બરમ દેશના નાણાંમંત્રી હતી. 2G સાથેના આ કેસમાં ચિદમ્બરમ પર હવાલા કેસ દાખલ છે. નાણામંત્રી પાસે 600 કરોડની વિદેશી રોકાણ આપવાની મંજૂરી હોય છે, તેમ છતાં 3500ની ડીલ કેબિનેટ કમિટિની મંજૂરી વગર પાસ કરી દીધી.\nએવિએશન કૌભાંડમાં 1250 કરોડમાં નાણાં લેવાનો આરોપ\nઇડીએ ચિદમ્બરમને એવિએશન કૌભાંડમાં આરોપમાં પૂછપરછ માટે સમન્સ પાઠવ્યું છે. જેમાં 2007માં ચિદમ્બરમ નાણાંપ્રધાન હતા તે દરમિયાન 111 યાત્રી વિમાન ખરીદી કૌભાંડને લઇને તપાસ ચાલી રહી છે.\nઇશરત જહાં કેસની એફિડેવિટમાં છેડછાડનો આરોપ\nચિદમ્બરમ વિરુધ્ધ ઇશરત જહાં કેસ મામલે જોડાયેલ એફિડેવિટમાં છેડછાડ કરવાની ફરિયાદ દિલ્હી પોલીસમાં દાખલ કરવામાં આવી છે. જેમાં એફિડેવિટમાં છેડછાડ કરવામાં આવી હતી, તે સમયે ચિદમ્બરમ ગૃહમંત્રી હતા.\nINX મીડિયા કેસનો અત્યાર સુધીનો ઘટનાક્રમ\n15 મે 2017- INX મીડિયાને વિદેશી રોકાણ લાવવામાં મદદના આરોપ સાથે CBIએ કેસ કર્યો\n22 જાન્યુઆરી 2018 - EDએ પી.ચિદમ્બરમ અને કાર્તિ ચિદંબરમ સામે મની લોન્ડરિંગનો કેસ કર્યો\n23 ફેબ્રુઆરી 2019 - INX કેસમાં કાર્તિ ચિદમ્બરમને સુપ્રીમકોર્ટમાંથી રાહત ન મળી\n28 ફેબ્રુઆરી 2018 - કાર્તિ ચિદમ્બરમની ચેન્નાઇ એરપોર્ટ પરથી જ ધરપકડ કરાઇ\n9 માર્ચ 2018 - દિલ્હી કોર્ટે કાર્તિ ચિદમ્બરમને3દિવસ CBIની કસ્ટડીમાં મોકલ્યો\n12 માર્ચ 2018 - દિલ્હી કોર્ટે કાર્તિની જામીન અરજી ફગાવી તિહાલ જેલમાં રાખવા આદેશ કર્યો\n23 માર્ચ 2018 - દિલ્હી હાઇકોર્ટે કાર્તિને 10 લાખના બોંડ પર વિદેશ ન જવાની શરતે આપ્યા જામીન\n23 માર્ચ 2018 - કાર્તિને જામીન મળતાની સાથે જ EDએ કાર્તિની 1.16 કરોડની સંપત્તિ જપ્ત કરી\n31 માર્ચ 2018 - પીટર મુખર્જી અને કાર્તિની સામસામે બેસાડી ED-CBIએ પુછપરછ કરી\n31 મે 2018 - પી.ચિદમ્બરમની ધરપકડ પર દિલ્લી હાઇકોર્ટે રોક લગાવી\n31 મે 2018 - પી.ચિદમ્બરમની ધરપકડ પર રોકથી પહેલી રાહત મળી\n6 જૂન 2018 - પી.ચિદમ્બરમની CBIએ4કલાક પુછપરછ કરી\n25 જુલાઇ 2018 - દિલ્હી હાઇકોર્ટે ચિદમ્બરમની ધરપકડ પરની રોક લંબાવવામાં આવી\n3 ઓગસ્ટ 2018 - કાર્તિના વચગાળાના જામીન પર હાઇકોર્ટના ચૂકાદા પર SCએ હસ્તક્ષેપની ના કહી\n25 ઓક્ટોબર 2018 - INX મીડિયા કેસમાં તપાસમાં એજન્સીએ ચાર્જસીટ દાખલ કરી\n18 નવેમ્બર 2018 - દિલ્હી HCએ ચિદમ્બરમની ધરપકડ પર 15 જાન્યુઆરી સુધી વચગાળાની રાહત આપી\n19 ડિસેમ્બર 2018 - EDના સમન પર ચિદમ્બરમ ED ઓફિસ પહોંચ્યા, 305 કરોડ મામલે પૂછપરછ થઇ\n23 ફેબ્રુઆરી 2019 - EDએ પી.ચિદમ્બરમની INX મીડિયા કેસમાં5કલાક પૂછપરછ કરી\n19 ઓગસ્ટ 2019 - દિલ્હી હાઇકોર્ટે પી.ચિદમ્બરમને આગોતરા જામીન માટે ઇન્કાર કર્યો\n21 ઓગસ્ટ 2019 - CBI પી. ચિદમ્બરમની ધરપકડ કરી\nP Chidambaram INX Media Case cbi પી ચિદંબરમ સીબીઆઇ\nભારત બચાવો રેલી / રાહુલ ગાંધીએ કહ્યું, મારુ નામ રાહુલ સાવરકર નહીં, ગાંધી છે...મરી જઇશ પરંતુ માફી નહીં માગું\nCAB / નાગરિકતા સંશોધન બિલ મામલે BJPને ફટકો, જેમણે સહકાર આપ્યો તેમણે જ કર્યો વિરોધ\nનિર્ણય / નાગરિકતા બિલ પર આ બે રાજ્યો બાદ પંજાબનો નિર્ણય, રાજ્યમાં બિલ લાગૂ કરવાથી કર્યો ઇનકાર\nગાંધીનગર / 31 ઓગસ્ટથી ગુજરાત સરકારની તમામ ઓનલાઈન સેવાઓ થઈ જશે ઠપ કારણ કે…\nરાજ્યના વિજ્ઞાન અને પ્રાદ્યોગિક વિભાગે 31 ઓગસ્ટથી3સપ્ટેમ્બર સુધી ત્રણ દિવસ માટે ગુજરાત સરકારની તમામ પ્રકારની ઓનલાઈન સેવાઓ, વેબસાઈટ, એપ્લિકેશન, ઈ-મેલ, ઈન્ટરનેટ બંધ કરવાનો નિર્ણય કરાયો છે.


એન્ટિલિયા કેસ: NIAએ વધુ એક મર્સિડિઝ કારને કરી જપ્ત, સચિન વાજે પર ગાડી ઉપયોગ કરવાનો આરોપ | Antilia case: NIA seizes another Mercedes car, accuses Sachin Waje of using the car - Gujarati Oneindia\nમુકેશ અંબાણીના ઘરની બહાર વિસ્ફોટકોથી ભરેલી કારના કેસમાં એનઆઈએ દ્વારા વધુ એક સફેદ મર્સિડીઝ કાર કબજે કરવામાં આવી છે. આ કારનો આરોપ મુંબઇ પોલીસના સસ્પેન્ડ અધિકારી સચિન વાઝે કર્યો હતો. મીડિયા રિપોર્ટ્સ અનુસાર એનઆઇએએ પનવેલ પાસેથી કાર કબજે કરી છે. શુક્રવારે આ ગાડી એનઆઈએ ઓફિસની બહાર પાર્ક કરેલ હતી.\nતમને જણાવી દઈએ કે આ કાર એન્ટિલિયા કેસમાં ઝડપાયેલી 8 મી કાર છે. આ અગાઉ અંબાણીના ઘરની બહાર એક સ્કોર્પિયો (જિલેટીન લાકડીઓથી ભરેલી કાર), ઇનોવા,2બ્લેક મર્સિડીઝ બેન્ઝ, એક વોલ્વો, લેન્ડક્રુઇઝર અને એક સફેદ બિટ્સુબિશી આઉટલેન્ડર પકડાઇ છે.\nએનઆઈએને શંકા છે કે આ કારની સીધી કડી સચિન વાઝેની ધરપકડથી અથવા થાણે ઉદ્યોગપતિ મનસુખ હિરેન મર્ડર કેસની હોઈ શકે છે. એનઆઈએએ આ કારના માલિકની શોધખોળ શરૂ કરી છે. સચિન વાઝે સહિત એન્ટિલિયા કેસના અન્ય આરોપીઓ એનઆઈએની કસ્ટડીમાં છે. આપને જણાવી દઈએ કે ગત સપ્તાહે એનઆઈએ દ્વારા મીઠી નદીના ડાઇવર્સ પાસેથી અનેક બનાવટી નોંધણી નંબર પ્લેટ, કેટલીક બેગમાં5લાખ રૂપિયા પૈસા ગણવાનુ મશીન અને કપડા જપ્ત કર્યા હતા.\nઆપને જણાવી દઈએ કે સચિન વાજેની ધરપકડનો મામલો પણ વધુ જટિલ બની ગયો છે, કારણ કે આ કેસના વાયર હવે મીરા-રોડ સાથે જોડાઈ ગયા છે. ગુરુવારે એનઆઈએની ટીમ મીરા-રોડ પર પહોંચી અને ઘરની તલાશી લીધી. શોધખોળ દરમિયાન, એનઆઈએને કેટલાક મહત્વપૂર્ણ સંકેતો મળી આવ્યા છે. ગુરુવારે સાંજે પાંચ વાગ્યાની આસપાસ એનઆઈએની ટીમ કનકિયા કેમ્પસમાં આવેલી એક બિલ્ડિંગમાં પહોંચી અને અહીંના ફ્લેટમાં તેની તપાસ શરૂ કરી હતી.\nઆ પણ વાંચો: તમિલનાડૂના તિરૂનેલવેલીમાં બોલ્યા અમિત શાહ- વંશવાદી અને ભ્રષ્ટ કોંગ્રેસ-ડીએમકેને હરાવવાનુ છે\nantilia mukesh ambani murder cbi nia car scorpio threaten investigation એન્ટિલિયા મુકેશ અંબાણી ધમકી હત્યા સીબીઆઇ એનઆઇએ કાર સ્કોર્પિયો તપાસ\nAntilia case: NIA seizes another Mercedes car, accuses Sachin Waje of using the car


ફ્રીવે પાસે રોડ પર પ્રાઇવેટ બસો પાર્ક થવાથી ટ્રાફિકની રામાયણ - news\nફ્રીવે પાસે રોડ પર પ્રાઇવેટ બસો પાર્ક થવાથી ટ્રાફિકની રામાયણ\nPublished: 18th November, 2014 04:38 IST\nસવાર-સાંજ પીક-અવર્સમાં ટ્રાફિક જૅમ થઈ જાય છે\nમુંબઈના અનેક વિસ્તારોથી જોડનારો રોડ એટલે ઈસ્ટર્ન ફ્રીવે. ફ્રીવે ઊતરતાં ટ્રાફિકથી ધમધમતો રોડ એટલે પી ડીમેલો રોડ. સાઉથ મુંબઈ તરફ જતાં આ રોડ પરથી અનેક ગાડીઓ પસાર થતી હોય છે. સવાર-સાંજ પીક-અવર્સમાં આ રોડ પર સ્લો મૂવિંગ ટ્રાફિક હોય છે. આવામાં આ રોડ પર અનેક પ્રાઇવેટ બસો લાઇનથી ઊભેલી જોવા મળે છે. આ પાર્ક થયેલી બસોના કારણે ટ્રાફિકની સમસ્યા અત્યંત ગંભીર બની જાય છે. આ જ રોડ પર CST સ્ટેશનનાં પ્લૅટફૉર્મ પણ હોય છે.\nઆ બાબત માહિતી આપતાં એક રાહદારીએ મિડ-ડે LOCALને કહ્યું હતું કે ‘સવાર-સાંજ આ રોડ પરથી અનેક ગાડીઓ પસાર થતી હોય છે. ઈસ્ટર્ન ફ્રીવે ચાલુ થયા બાદ ટ્રાફિકની સમસ્યા વકરી ગઈ છે. ટ્રાફિક-પોલીસે આ પ્રાઇવેટ બસો સામે સખત કાર્યવાહી કરવી અનિવાર્ય છે. વાહનચાલકો માટે આ બસો નડતરરૂપ બનીને ઊભી હોય છે. ક્યારેક તો અહીં ગાડીઓ પણ ડબલ પાર્ક થયેલી જોવા મળે છે. અધૂરામાં પૂરું રોડ પર બસ ધોવાનું પણ કામ થતું હોય છે જેના કારણે ગંદકી વધે છે. આથી કોઈ રાહદારી સ્લિપ પણ થઈ શકે છે.’


ચીન હોલોગ્રામ લેબલ, કસ્ટમ હોલોગ્રામ સ્ટીકર્સ ઉત્પાદક - ક્રિસ્ટલ કોડ ટેક્નોલોજી કંપની, લિ\nક્રિસ્ટલ કોડ્સ વૈવિધ્યપૂર્ણ હોગ્રોમ સ્ટીકર સામાન્ય રીતે શબ્દોની પેટર્નમાંથી બનાવેલ સામાન્ય હોગ્રોમની ઉપર મુદ્રિત કરવામાં આવે છે જે: જેન્યુઇન, અધિકૃત, સર્ટિફાઇડ, માન્ય, સલામત એ કસ્ટમ હોગ્રોમ સ્ટીકર એ હોગ્રોમ છે જે ગ્રાહકની માહિતીને લોગો અને સંખ્યાને ફક્ત છાપવાથી લઈ શકે છે. સામાન્ય હોલોગ્રામની ટોચ પર, તે ખૂબ અનુકૂળ અને સર્વતોમુખી બનાવે છે. કસ્ટમ હોગ્રોમ ઉભા રહેવા માટે તે એક શાહી અથવા ઇન્કના મિશ્રણને લઈ શકે છે.\nતેને હોલોગ્રામ સ્ટીકર સાથે અનન્ય બનાવો\nમોટાભાગના ગ્રાહકો ફક્ત ખરીદી સેકંડમાં જ નિર્ણય લે છે, તેથી તે લેબલ હોવાનું મહત્વપૂર્ણ છે જે તાત્કાલિક તમારા ઉત્પાદનની ગુણવત્તા અને વ્યક્તિત્વને સંચાર કરે છે. હોગ્રોગ્રાફિક લેબલ્સ વિશેષતા આઇટમ હોવાથી, અમને સામગ્રી માટે ન્યૂનતમ ક્રમની આવશ્યકતા છે. તમારી સમર્પિત ગ્રાહક સેવા પ્રતિનિધિ તમારી નોકરી માટે કેટલું લેબલ સામગ્રી જરૂરી છે તે નિર્ધારિત કરવામાં તમારી સહાય કરશે. આપણે વિવિધ આકાર અને કદમાં હોગ્રોગ્રાફિક સ્ટીકરોને છાપી શકીએ છીએ.\nહોલોગ્રામ શું છે?\nહોલોગ્રામ એ એક છબી છે જે આ રીતે છાપવામાં આવી છે કે તે ત્રિપરિમાણીય લાગે છે, ભલે તે2ડી સપાટી પર હોય. સુરક્ષા લેબલ્સ સામાન્ય રીતે તેમના3ડી પ્રભાવો માટે હોલોગ્રાફિક ફોઇલનો ઉપયોગ કરે છે. હોલોગ્રાફિક ફોઇલ પ્લાસ્ટિક શીટિંગ છે જે તેના પર લેસર સાથે છાપેલું ચિત્ર છે. પ્રથમ, એક ખૂણા ઘણા બધા ખૂણામાંથી મેળવવામાં આવે છે. પછી તે બધા કોણ ફોઇલ પર છાપવામાં આવે છે. પરિણામ એ એક ચિત્ર છે જે ત્રિપરિમાણીય લાગે છે, પછી ભલે તે સપાટ હોય. સામાન્ય રીતે, પેટર્ન સરળ હોય છે - નિયમિત અથવા સહેજ અનિયમિત આકાર અથવા ટેક્સ્ટની રેખાઓ - કારણ કે તેમને ચેડાં અથવા બનાવટનો પ્રતિકાર કરવા માટે ખૂબ જટિલ હોવું જરૂરી નથી.\nહોગ્રોગ્રાફિક ફોઇલ હેઠળ વપરાતી લેબલ સામગ્રી સામાન્ય રીતે પ્રકાશ-વિખેરતી ધાતુની ચાંદી હોય છે, કેમ કે હોગગ્રાફિક છબીઓ ચળકતી અથવા તેજસ્વી પૃષ્ઠભૂમિ સામે "પૉપ" વધુ હોય છે. જ્યારે ખસેડવામાં આવે છે, વિખેરી નાખેલી પ્રકાશ રંગ અને આકારને પાળીને ખસેડવા લાગે છે.\nકેટલાક લોકો તેમના લૅબલ્સમાં છિદ્ર-સ્પષ્ટ સ્તર ઉમેરે છે. જો કોઈ લેબલને છાલ મારવાનો પ્રયત્ન કરે છે, તો નિયમિત પેટર્નમાં એક અવશેષ બાકી રહે છે. લેબલ અટવાયેલી સપાટી પર અથવા "વાઇડ" શબ્દનો સૌથી સામાન્ય અવશેષો પેટર્ન છે, અથવા ચેકબોર્ડ અથવા ડોટ પેટર્ન.\nઆ લેબલ શબ્દના વૈજ્ઞાનિક અર્થમાં સાચા હોલોગ્રામ્સ નથી, પરંતુ તે ઊંડાઈ અને ચળવળની ભ્રમણા આપે છે. હજી પણ મુશ્કેલ બનાવવું મુશ્કેલ છે, તે અન્ય પ્રકારની હોલોગ્રાફિક છબીઓ કરતાં વધુ સસ્તું છે.\nહોલોગ્રામ લેબલ્સ માટે ઉપયોગ કરે છે\nતમે તમારા ઉત્પાદનોને સુરક્ષિત કરવા અને તેમની દૃશ્યતા અને શેલ્ફ અપીલને વધારવા માટે હોલોગ્રાફિક સુરક્ષા લેબલ્સનો ઉપયોગ કરી શકો છો. તમે દસ્તાવેજો અથવા અન્ય વસ્તુઓને પ્રમાણિત કરવા માટે તેનો ઉપયોગ કરી શકો છો (સભ્યપદ પાસ, ઑટોગ્રાફ કરેલ આઇટમ્સ, ઇવેન્ટ ટિકિટ; સૂચિ અનંત છે).\nઆ ઉપરાંત, કેટલાક ગેસ સ્ટેશન્સ અને સગવડ સ્ટોર્સ તેમને તેમના માનવરહિત કાર્ડ વાચકો અથવા પોઇન્ટ ઓફ સર્વિસ ટર્મિનલ્સને સુરક્ષિત અને પ્રમાણિત કરવા માટે ઉપયોગ કરે છે. (જો તમે એક પર હોગ્રોગ્રાફિક સ્ટીકર જુઓ છો, તો ખાતરી કરો કે તે આંશિક રીતે ઢંકાયેલું નથી તેની ખાતરી કરો. જો તે છે, તો કોઈએ કાર્ડ રીડર પર "સ્કિમર" મૂક્યું હશે.)\nખાલી હોગ્રોગ્રાફિક સ્ટીકરોનો ઉપયોગ સીલ અથવા પેકેજ ક્લોઝર તરીકે થઈ શકે છે. પરંતુ તમે સંભવતઃ હોલોગ્રાફિક ફોઇલ પર છાપેલ ટેક્સ્ટ, ગ્રાફિક્સ અથવા સીરીયલ નંબર્સ જોઈએ છે. જ્યારે કાળા અથવા અન્ય શ્યામ રંગ સાથે "વિપરીત છાપવામાં" ત્યારે લેબલ્સ ખૂબ અસરકારક હોઈ શકે છે, હોગ્રોગ્રાફિક ફોઇલને ટેક્સ્ટ અથવા ગ્રાફિક્સમાં ખુલ્લી જગ્યાઓ દ્વારા બતાવવાનું છોડી દે છે (ઉપરનાં લેબલમાં બતાવ્યા પ્રમાણે). આ પદ્ધતિ ટેક્સ્ટ વાંચવાની ક્ષમતામાં પણ વધારો કરી શકે છે.\nઇંકજે માટે શ્રેષ્ઠ વેચાણ એ4સ્ટીકર સેલ્ફ એડહેસિવ ગ્લોસી પેપર ...\nસુરક્ષા વિઇડ હોગ્રોમ લેબલ્સ\n3 ડી હોલોગ્રામ લેબલ્સ\nCCHLPET020 કસ્ટમાઇઝ હોગ્રોમ સ્ટીકર શીટ લેબલ\nસીએચસીએલપીઆર 2020 હોલોગ્રામ 10 એમએમ વાઇલ લેબલ નિર્માતા\nસીસીએલએલપીસી 2020 10 એમએલ હોલોગ્રામ સ્ટેરોઇડ શીલ લેબલ


કોઇનું પણ WhatsApp Status ડાઉનલોડ કરો તમારા મોબાઇલમાં, બસ અપનાવો આ ટ્રિક | How to download whatsapp status - Sambhaav News\nWhatsAppમાં આવેલું એક નવું ફિચર કે જે ‘WhatsApp Status’ કે જે આજ કાલ દરેકને ખૂબ પસંદ હોય છે. જેનાં દ્વારા આપ WhatsAppનાં સ્ટેટસ સેક્શનમાં જઇને બીજા યૂઝર્સનાં સ્ટેટસ જોઇ શકશો. જો કે આ સ્ટેટસ માત્ર 24 કલાક સુધી જ રહેશે. આ પછી તે જાતે જ ડિલીટ થઇ જશે.\nજો કે આમાં રસપ્રદ બાબત તો એ છે કે તમને જો કોઇ બીજા યૂઝરનું WhatsApp સ્ટેટસ સારું લાગે અને જો તેને ડાઉનલોડ કરવા ઇચ્છતા હોવ તો તેને કઇ રીતે ડાઉનલોડ કરી શકશો તેને આ રીતે આપ WhatsApp Status ડાઉનલોડ કરી શકશો.\nશું છે WhatsApp Status?\nજે રીતે Facebook પર પ્રોફાઇલ પિક્ચર એડ કરીએ છીએ તે જ રીતે WhatsApp સ્ટેટસ પણ એડ કરી શકશો. જો કે આ પ્રોફાઇલ પિક્ચરથી બિલકુલ અલગ હોય છે. WhatsApp સ્ટેટસ એક વખત અપડેટ કર્યા બાદ 24 કલાક સુધી તમને તમારી પ્રોફાઇલ પર તે બતાવશે.\nજેમાં તમે ફોટો, વીડિયો અને GIF પણ એડ કરી શકો છો. સાથે સાથે WhatsApp સ્ટેટ્સમાં ઓડિયો અને વીડિયો પણ એડ કરી શકશો. જ્યારે તમે WhatsApp સ્ટેટસ એડ કરો ત્યારે તમને WhatsApp તમારું સ્ટેટસ મોકલશે.\nજેમ-જેમ લોકો તમારું સ્ટેટસ જોશે તેમ તેમ તમને ખ્યાલ આવશે કે તમારું સ્ટેટસ કોણે-કોણે જોયું છે. તમે તમારા WhatsApp સ્ટેટસમાં જઇને જોઇ શકશો કે કેટલાં લોકોએ તમારું સ્ટેટસ જોયું છે. સાથે સાથે જો તમારો કોઇ ફોટો સારો લાગે છે તો યૂઝરને તે માટેનો રિપ્લાઇ પણ કરી શકાય છે.\nહવે જુઓ WhatsApp સ્ટેટસ ડાઉનલોડ કરવાની રીતઃ\nજો તમારી પાસે એન્ડ્રોઇડ મોબાઇલ છે તો હવે આ રીતે તમે WhatsApp સ્ટેટસ ડાઉનલોડ કરી શકશો.\nઆટલાં સ્ટેપ્સને કરો Follow:\nસૌ પહેલાં તમારા ફોનનાં My File ફોલ્ડરમાં જાઓ. ત્યાર બાદ ડિવાઇસ સ્ટોરેજમાં જાઓ ને કેટલાંક સ્માર્ટફોનમાં ‘કેટેગરી’ અને ‘લોકલ 2’ સેક્શન જોવા મળશે. જેમાં તમે લોકલ સેક્શનમાં જાઓ. ડિવાઇસ સ્ટોરેજમાં તમારું Whatsapp ફોલ્ડર મળશે.\nહવે Whatsapp ફોલ્ડરમાં મીડિયા નામનાં ફોલ્ડર પર તમે ક્લિક કરો. મીડિયા ફોલ્ડરમાં તમે More સેટિંગ્સમાં જાઓ. અહીંયાં તમને Show Hidden ફાઇલનો ઓપ્શન મળશે કે જેને તમે ઓન કરી લો. જે પછી WhatsApp ફોલ્ડરમાં તમને સ્ટેટસ (Statuses)નામનું ફોલ્ડર મળશે.\nઆ ફોલ્ડરમાં જે પણ સ્ટેટસ હશે તે ડાઉનલોડ થઇ જશે. જો કે આ ફોલ્ડરમાં ઇમેજ અને વીડિયો 24 કલાક સુધી જ રહેશે. જો તમે આ ઇમેજ અને વીડિયો લાંબા સમય સુધી રાખવા ઇચ્છતા હોવ તો તેને Copy WhatsApp Image ફોલ્ડરમાં મૂકી દો. હવે જો તમને કોઇ પણ યૂઝરનું WhatsApp Statues પસંદ આવે તો તેને તમે આ રીતે ડાઉનલોડ કરી શકો છો.\nVideo: BFએ કર્યો વિશ્વાસઘાત તો પ્રેમિકા DJ લઈને પહોંચી અને દારૂ પીને ડાન્સ કરવા લાગી\nઅમૃતા રાવનું નાના પરદે ડેબ્યુ\nવશરામભાઈના પુત્ર પાસેથી જ શકમંદ હત્યારા અશોકે પુત્રની દવા માટે પૈસા માગ્યા હતા


‘ચાઈનીઝ પ્રોડક્ટનું કામ છોડ્યું તો ભૂખે મરી જઈશ’, આ જગ્યાએ બધા એના ઉપર જ નિર્ભર છે. - Amreli Live\nમોટાભાગની વસ્તુઓ ચાઈનીઝ હોવાના કારણે વેપારીઓએ જણાવ્યું : ‘ચાઈનીઝ પ્રોડક્ટનું કામ છોડ્યું તો ભૂખથી મરી જઈશું’\nદેશના તમામ ભાગમાં મેડ ઈન ચાઈના પ્રોડક્ટ વિરુદ્ધ અભિયાન ઝડપી થઈ ગયું છે. દિલ્લીના તમામ મોટા ટ્રેડર્સ એસોસિએશને ચાઈનીઝ પ્રોડક્ટ વિરુદ્ધ લડાઈ તેજ કરી દીધી છે. તેમજ બીજી તરફ લોકો તરફથી પણ ચાઈનીઝ પ્રોડક્ટ વિરુદ્ધ ગુસ્સો દેખાઈ રહ્યો છે, પણ જમીન સ્તર પર સત્ય કંઈક અલગ છે.\nહકીકતમાં દિલ્લીના અમુક મોટા ઇલેક્ટ્રોનિક બજારની ગ્રાઉન્ડ રિયાલિટી એ છે કે, ચાઈનીઝ પ્રોડક્ટનો અહીં 80 થી 93 % કબ્જો છે, એવામાં ચાઈનીઝ પ્રોડક્ટનો બહિષ્કાર કરવો હાલમાં શક્ય લાગી રહ્યું નથી.\nઆજતકની ટીમ સૌથી પહેલા ક્યારેક દેશના સૌથી મોટા કમ્પ્યુટર અને એસેસરીઝ માર્કેટ રહેલા નહેરુ પેલેસમાં પહોંચી. અહીં આજે પણ 110 મોટી બિલ્ડિંગમાં 20,000 થી વધારે ઓફિસ અને દુકાનો છે. કદાચ જ કોઈ બ્રાન્ડ અથવા કમ્પ્યુટર અથવા એસેસરી હશે જે અહીં ના મળતી હોય.\nએજ કારણ છે કે અહીંથી દેશના ખૂણે ખૂણા સુધી ઇલેક્ટ્રોનિક ડિવાઇસની સપ્લાઈ થાય છે. પણ એક સત્ય એ પણ છે કે, અહીં 90% થી વધારે સામાન મેડ ઈન ચાઈના મળે છે. તેમાં પેન ડ્રાઈવથી લઈને મોંઘા મોંઘા બ્રાન્ડેડ કમ્પ્યુટર સુધીની વસ્તુઓ શામેલ છે.\nનેહરુ પેલેસના ફાઉન્ડિંગ મેમ્બર અને 1986 થી અહીં કમ્પ્યુટર એસેસરીનો વ્યાપાર કરી રહેલા મહેંદ્ર અગ્રવાલ કહે છે કે, ‘ઘણા લોકો મને અને મારા પરિવારને કહે છે કે તમે પણ ચાઈનીઝ પ્રોડક્ટનો વ્યાપાર છોડી દો. પણ તે ટેક્નિકલ રીતે શક્ય નથી. હું જો ચાઈનીઝ પ્રોડક્ટનું કામ છોડી દઉં તો ભૂખો મરી જઈશ, કારણ કે મારી દુકાન સહીત આખા નહેરુ પેલેસમાં 92 ટકા સુધી મેડ ઈન ચાઈના પ્રોડક્ટ મળે છે.’\nઅહીં રહેલ ટ્રેડર્સ એસોસિએશનના અધ્યક્ષ મહેંદ્ર અગ્રવાલ આગળ કહે છે કે, ‘કમ્પ્યુટરમાં લાગતી એક નાનકડી ચિપથી લઈને એલઇડી, પેન ડ્રાઈવ, હાર્ડ ડિસ્ક, મધરબોર્ડ બધું ચાઈનાથી જ આવે છે. આજની સ્થિતિ એ થઈ ગઈ છે કે, જયારે કોઈ ભારતીય કંપની પોતાની કોઈ પ્રોડકટ દ્વારા માર્કેટમાં પકડ બનાવવા લાગે છે, તો ચાઈનીઝ પ્રોડક્ટ તેનાથી સસ્તા અને સારા વિકલ્પ અહીં મોકલી દે છે, ત્યારબાદ ગ્રાહક ચાઈનીઝ પ્રોડક્ટને જ પસંદ કરે છે.’\nજ્યારે મહેંદ્ર અગ્રવાલને પૂછવામાં આવ્યું કે, શું મેડ ઈન ચાઈના પ્રોડક્ટથી બચવાનો કોઈ રસ્તો નથી? ત્યારે મહેંદ્ર અગ્રવાલે કહ્યું કે, ‘રસ્તો જરૂર છે પણ અચાનક નથી. આપણે પણ ચાઈનાની જેમ પોતાનું પ્રોડકશન કરવું પડશે. જરૂરિયાત એ છે કે અહીંની સરકાર નાની ઇન્ડસ્ટ્રી અને ઇલેક્ટ્રોનિક ઇન્ડસ્ટ્રીને એટલી જ પ્રમોટ કરે જેટલી ચીન સરકાર કરે છે. અમને ઓછી કિંમતે જમીન ઉપલબ્ધ કરાવવામાં આવે, કોઈ પણ કમિશન વગર ફેક્ટરી લગાવવાની પરવાનગી હોય, ત્યારબાદ અમને લાગે છે કે ભારત પણ ધીરે ધીરે પોતાની પકડ બનાવી લેશે.’\nકંઈક એવી જ હાલત દિલ્લીના સૌથી મોટા હોલસેલ ઇલેક્ટ્રોનિક બજાર ભાગીરથ પેલેસની પણ છે. અહીં ઝુમ્મરથી લઈને ઘરોમાં ઉપયોગમાં લેવાતી એલઇડી લાઈટ, પંખા, ઇલેક્ટ્રોનિક ઉપકરણ વગેરેમાં ચીનનો દબદબો છે. સ્થિતિ એવી છે કે હિંદુ દેવી-દેવતાઓની ઇલેક્ટ્રોનિક મૂર્તિ અને ઝુમ્મર પણ ચીનથી જ આવે છે.\nભાગીરથ પેલેસ ઇલેક્ટ્રિકલ ટ્રેડર્સ એસોસિએશનના અધ્યક્ષ ભારત અહુજા કહે છે કે, એ સત્ય છે કે આપણા માર્કેટમાં 60 થી 80 ટકા સુધી મેડ ઈન ચાઈના પ્રોડક્ટનો દબદબો છે. પણ અમે દેશની સાથે છીએ. એવામાં એવું ઇચ્છશું કે જલ્દીથી જલ્દી કોઈ વિકલ્પ મળી જાય જેથી ભારતીય પ્રોડક્ટ ચાઈનીઝ પ્રોડક્ટને સંપૂર્ણ રીતે પાછળ છોડી દે.\nએવું નથી કે દરેક પ્રોડક્ટમાં મેડ ઈન ઈંડિયા પ્રોડક્ટનો વિકલ્પ નથી. પણ મોંઘુ હોવાને કારણે લોકો મેડ ઈન ચાઇના પ્રોડક્ટને પસંદ કરે છે. એવામાં લોકોને વિનંતી છે કે, મેડ ઈન ઈંડિયા પ્રોડક્ટને પસંદ કરે જેથી ભારતીય કંપની મજબૂત થાય અને મેડ ઈન ચાઇના પ્રોડક્ટ આપમેળે માર્કેટમાંથી બહાર નીકળી જાય.


હેર કલરની એલર્જીથી બચવા શું કરવું ? | નવગુજરાત સમય\n- મને હેર કલરની એલર્જી છે. મારે હેર કલર કરાવવો છે, પણ એલર્જી ના થાય તે પણ જોવું છે. મારે શું કરવું? - કોમલ ગર્ગ\nતમે એમોનિયા ના હોય તેવો હેર કલર ટ્રાય કરી જુઓ. પરંતુ પહેલા તમારી સ્કીન ઉપર ટેસ્ટ કર્યા પછી જ તેને સ્કાલ્પ પર લગાવો. તમારા માટે હાઈલાઈટ્સ એ એક સારો વિકલ્પ છે, કારણ કે તેમાં હેરકલર સ્કાલ્પ સાથે કોન્ટેક્ટમાં નથી આવતો. તમારા હેરસ્ટાઈલિસ્ટને મળીને નક્કી કરો કે તમારી ત્વચાના ટોન સાથે હેર કલર્સના કયા શેડ્સ તમને સૂટ થશે. - સાવિયો જોન પરેરા (હેરસ્ટાઈલિસ્ટ)\n- હું રાત્રે પૂરતી ઊંઘ લઉં છું. તેમ છતાં મને અન્ડર આઈ બેગ્સ થઈ જાય છે. હું આ સમસ્યાને કેવી રીતે દૂર કરું ? - મોનિકા શાહ\nઅન્ડર આઈ બેગ્સ થવાનાં મુખ્ય ત્રણ કારણો હોય છે. વોટર રિટેન્શન (શરીરમાં પાણીનો ભરાવ), ઉંમર સાથે થતું ફેટ હર્નિએશન અને ત્રીજું આલ્કોહોલ સેવન. તમે તમારા ખોરાકમાંથી મીઠું અને ખાંડ બને તેટલાં ઓછાં કરી દો. જો ઉંમરના કારણે તમને ફેટ હર્નિએશન થતું હોય તો તેના માટે લોઅર લિડ બ્લેફેરોપ્લાસ્ટી સર્જરી કરાવવી હિતાવહ છે. - ડૉ. જયશ્રી શરદ (કોસ્મેટીક ડર્મેટોલોજીસ્ટ)\n- મારી ત્વચાનો રંગ શ્યામ છે અને મારા ચહેરાનો શેઈપ એંગ્યુલર છે. મને કેવા કલર્સ અને મેકઅપ ટ્રેન્ડસ સારા લાગે? - અનીતા સાહુ\nતમારા ચહેરાને વોર્મ શેડના કોમ્પેક્ટથી કોન્ટુર કરો. તમારા જડબા એંગ્યુલર હોવાથી તેના પરથી લોકોનું ધ્યાન હટાવવા આંખો પર આઈ લાઈનર અને કાજલ લગાવી તેને હાઈલાઈટ કરો. તમારી ત્વચા શ્યામલી હોવાથી રેડ, બ્રાઉન અને વાઈન કલરની લિપસ્ટીક લગાવો, જે તમારા સ્કીન ટોન સાથે સરસ લાગશે.\nઅરૂચિ મટાડે તેવા આયુર્વેદીય ઉપચાર\n‘આપણે રહી ગયા’ની ભાવના


આખરે શંકરસિંહે પુત્ર મહેન્દ્રસિંહને બીજેપીમાં 'ગોઠવી' જ દીધા! – News18 Gujarati\nઆખરે શંકરસિંહે પુત્ર મહેન્દ્રસિંહને બીજેપીમાં 'ગોઠવી' જ દીધા!\nLast Updated : July 14, 2018, 11:14 IST\nઅષાઢી બીજના પવિત્ર પર્વ પર ગુજરાત પૂર્વ મુખ્યમંત્રી તેમજ કોંગ્રેસમાંથી અલગ થઈને નવા પક્ષની રચના કરનાર શંકરસિંહ વાઘેલાના પુત્ર મહેન્દ્ર સિંહ વાઘેલા આખરે બીજેપીમાં ગોઠવાઇ ગયા છે. આજે તેમણે વિધિવત રીતે બીજેપીનો ખેસ પહેરી લીધો હતો. ગુજરાત ભાજપના પ્રદેશ અધ્યક્ષ જીતુભાઈ વાઘાણીએ નાયબ મુખ્યમંત્રી નીતિનભાઈ પટેલની હાજરીમાં તેમને ભાજપનો કેસરી ખેસ પહેરાવ્યો હતો.\nમહેન્દ્રસિંહ વાઘેલા બાયડના પૂર્વ ધારાસભ્ય છે. ગુજરાતમાં વિધાનસભાની ચૂંટણી વખતે તેમણે કોંગ્રેસમાંથી રાજીનામું આપી દીધું હતું. એ સમયે એવા અહેવાલ વહેતા થયા હતા કે તેઓ ભાજપમાં જોડાઈ રહ્યા છે. જોકે, તેઓ ભાજપમાં જોડાયા ન હતા. બીજી તરફ તેમના પિતા શંકરસિંહ વાઘેલાએ ગુજરાત વિધાનસભાની ચૂંટણી પહેલા જ કોંગ્રેસ સાથે છેડો ફાડી દીધો હતો. વિધાનસભાની ચૂંટણી પહેલા તેમણે જન વિકલ્પ મોરચા નામનો નવો પક્ષ બનાવ્યો હતો અને પોતાના ઉમેદવાર ચૂંટણીમાં ઉભા રાખ્યા હતા. આ સમયે એવા અહેવાલ વહેતા થયા હતા કે શંકરસિંહે કોંગ્રેસમાંથી છેડો ફાડ્યા બાદ તેમના પુત્ર ભાજપમાં જોડાઈ જશે.\nકોંગ્રેસ ક્યારેય બેઠી નહીં થાયઃ મહેન્દ્રસિંહ વાઘેલા\nભાજપમાં જોડાયા બાદ મીડિયા સાથે વાતચીત કરતા મહેન્દ્રસિંહે જણાવ્યું હતું કે, કોંગ્રેસ ક્યારેય બેઠી નહીં થાય. ભાજપમાં પોતાની ભૂમિકા અંગે તેમણે જણાવ્યું હતું કે પક્ષ જે કામગીરી સોંપશે તે કામ તેઓ કરશે. નોંધનીય છે કે જસદણના કોળી આગેવાન તેમજ કોંગ્રેસના પીઢ નેતા કુંવરજીભાઈ બાવળિયા તાજેતરમાં જ કોંગ્રેસ છોડીને ભાજપમાં જોડાયા છે. તેમને પક્ષ બદલાના ઈનામ સ્વરૂપે કેબિનેટ મંત્રીમાં સ્થાન આપવામાં આવ્યું છે.\nFirst published: July 14, 2018, 10:22 IST\nTags: Mahendrasinh Vaghela, Shankarsinh Vaghela, કોંગ્રેસ, જીતુ વાઘાણી, નિતિન પટેલ, ભાજપ


જીવનના આનંદની ગુરુચાવી\nરવિવાર,7જુલાઈ, 2019\nઅમુક લોકોમાં કુતૂહલવૃત્તિ કહો કે પંચાતવૃત્તિ કહો થોડી વધારે પડતી જ હોય. કોણ ક્યાં છે કે ક્યાં હશે તે જાણવાની એમને બહુ ચટપટી હોય. જેને ફોન કરે તેને પહેલો પ્રશ્ન આ જ પૂછે, ‘ક્યાં છો?’ (જો કે, મોબાઈલમાં વધારેમાં વધારે પૂછાતો પ્રશ્ન પણ આ જ છે!)\nમોટે ભાગે તો એમને સામેની વ્યક્તિનું કંઈ જ કામ ન હોય તોય આદતવશ પૂછે, ‘ક્યાં છો?’\nભલે પૂછે બિચારા પણ આ ‘ક્યાં છો?’ના જવાબો બહુ રસપ્રદ હોય છે.\n‘હું હમણાં રસ્તા પર છું.’ (અરેરે! બિચારા મોબાઈલને લીધે રસ્તા પર આવી ગયા!) અરે! રસ્તા પર છો તો ફોન કેમ લીધો? કોઈ વાહનની હડફટે આવી જશો ને? ફોન કટ કરો પહેલાં.\nબીજો જવાબ, ‘હું હમણાં બહાર છું’\nભઈ, બહાર એટલે? ઘરની બહાર કે ઓફિસની બહાર? કે પરદેશ? કશેક પૂરાઈ ગયેલા? કે કોઈએ ગોંધી દીધેલા?\nત્રીજો જવાબ તો રોજનો જ થયો. ‘હું ટ્રાફિકમાં છું.’\nહેં? ટ્રાફિકમાં એટલે? ટ્રાફિકમાં ઊભા છો? કે અટવાયા છો? રસ્તો ક્રોસ કરવાની રાહ જુઓ છો? ગાડી ડ્રાઈવ કરો છો કે ટેક્સીમાં છો? ગાડીમાં બેઠા બેઠા શહેરના ટ્રાફિકને, વ્યવસ્થાને ને પોલીસને ગાળો આપો છો? ‘ચાલો ત્યારે, ટ્રાફિકમાંથી નીકળો ત્યારે ફોન કરજો.’\nસારામાં સારો તણાવમુક્ત જવાબ હોય તો, ‘મિટિંગમાં છું, પછી ફોન કરો’ અથવા ‘પછી ફોન કરું.’ આ જવાબ એકદમ ભારે હોય! એટલે કે બહુ ભારમાં બોલાયેલો હોય. મીટિંગમાં એટલે સાહેબ સાથે જ મીટિંગમાં હોય એવું સમજી લેવું. જ્યાં સુધી ફોન ન કરે ત્યાં સુધી ડિસ્ટર્બ ન કરતાં. ત્યાંનું વાતાવરણ ભારેખમ હોઈ શકે! જો વાતાવરણ ભારે ન હોત તો ફોન લઈ ના લેત? અરે, એકાદ મેસેજ પણ કરી જ દેત. ખેર, જાણ્યા વગર રિસાવાનું કે ગુસ્સે થવાનું ભારે પડી શકે.\nદિલના ધબકારા અચાનક જ વધારી દેનારો જવાબ હોય, ‘હું હમણાં હૉસ્પિટલમાં છું.’\nઆ સાંભળીને તો ભલભલા ટેન્શનમાં આવી જાય પણ હૉસ્પિટલના વેઈટિંગ એરિયામાં બધા આવું જ કહેતા હોય તે થોડું કોઈ જોવા જાય?\n‘અરેરે! અચાનક જ શું થઈ ગયું? હજી ગઈ કાલે તો તમે મારી પાસે દસ હજાર લઈ ગયા ને આજે હૉસ્પિટલ પહોંચી ગયા? આટલું બધું તે ટેન્શન રખાતું હશે? ભલા માણસ, પૈસા ક્યાં નાસી જવાના હતા? મારાથી કંઈ બોલાઈ ગયું હોય તો માફ કરજો પણ મારો ઈરાદો બિલકુલ એવો નહોતો. ચાલો બોલો, કઈ હૉસ્પિટલમાં છો? હું આવ્યો હમણાં. તમે ભાઈ, પહેલાં તમારી તબિયત સાચવો.’\nજોયું ને? હવે કંઈ સાચું કહીને પૈસા વાળવાની ઉતાવળ કરવા જેવી નથી. પૈસા ક્યાં નાસી જવાના? અપાશે હવે. વાપરો તમતમારે.\nહૉસ્પિટલનો જ બીજો કેસ જોઈએ. ‘ભઈ, હમણાં હૉસ્પિટલમાં છું.’\n‘તે તમે તો ઓફિસ જવા નીકળેલા ને? કોની ખબર કાઢવા હૉસ્પિટલ દોડી ગયા? ઘરમાં તો મોડું થયું...મોડું થયુંની બૂમાબૂમ કરતા હતા ને હવે હૉસ્પિટલમાં જઈને ગોઠવાઈ ગયા. કોણ માંદું છે?’\n‘ભઈ, તું બોલવા દે તો કહું ને?’\n‘મેં ક્યારે ના પાડી બોલવાની? ત્યાં બેઠા બેઠા પણ મને જ બધાની વચ્ચે ફજેત કરશો કેમ? કોણ માંદું છે તે કહેશો હવે?’\n‘ભાઈ, કોઈ માંદું નથી ને કોઈની ખબર કાઢવા પણ નથી આવ્યો પણ અહીં બ્લડ ડોનેશન કેમ્પ છે તે બ્લડ ડોનેટ કરવા આવ્યો છું. ઓફિસમાંથી આના માટે જ ફોન આવેલો. ચાલ હવે ફોન મૂક.’\nઘણા હૉસ્પિટલમાં હોય ત્યારે બહુ ઉતાવળમાં ને ભારમાં જ હોય! ફોન લેનારને સીધું કામ જ સોંપવા માંડે ત્યારે એમને પૂછવું પડે કે, ‘ક્યાં છો પણ?’\n‘અરે જો, પહેલાં મારી વાત સાંભળ. આપણી સામેના ફ્લેટવાળા સામંતભાઈ સિરિયસ છે. એમના ઘરે જઈને પહેલાં કહી આવ પણ સાચવજે ત્યાં કોઈ માંદું ન પડી જાય. બીજું કે, મારા ફોનમાં બસો રુપિયાનું રિચાર્જ કરાવી દે. જરૂર પડશે.’\n‘તે તમે ક્યાં છો હમણાં?’\n‘અરે, હું એમની પાસે ‘જય હનુમાન’ હૉસ્પિટલમાં છું. હું હૉસ્પિટલમાં રિપોર્ટ લેવા આવેલો તો આપણા ગામના એક ભાઈ મળી ગયા. એમણે સામંતભાઈના સમાચાર આપ્યા અને મને અહીં બેસાડીને દવા લેવા ગયા ને કહ્યું, ‘પ્લીઝ, આટલો સંદેશો એમના ઘરે આપી દેજો.’ હવે હું કંઈ એમને ના થોડી પાડું? ચાલ, જવા દે બધી પંચાત ને પહેલાં રિચાર્જ કરાવી દે.’\nહવે ‘ક્યાં છો?’ પૂછ્યું તે પંચાત કહેવાય? કોણ જાણે.\nઅને છેલ્લે, ‘અલ્યા ભોપા, બહુ દિવસથી દેખાયો નથી તે ક્યાં છે? સાંજે જમવાનું રાખ. બહુ દિવસથી મળ્યા નથી તે મજા આવશે.’ (ભોપો ગુંચવાયો કે જમવાનું કોના ઘરે રાખવાનું છે?)\n‘યાર, નહીં ફાવે. હું હૉસ્પિટલમાં છું.’\n‘અરે અચાનક જ! મને એક ફોન તો કરવો ’તો. દોસ્ત શું કામનો?’\n‘અરે સબૂર, મારા કાકા માંદા છે. હું તો ઓલરાઈટ છું.’\n‘તારો વળી કયો કાકો?’\n‘એ બધું પછી. નિરાંતે મળીએ ઓકે?’\nહવે કાકા સારા થાય તો ભોપાભાઈને રજા મળે બાકી તો...\nPosted by kalpana Desai at 05:06:00 PM 10 ટિપ્પણીઓ: Links to this post\nLabels: જીવન, હાસ્ય, humor, Life\nઆમ જોવા જાઓ તો અમારું ફ્રિજ કોઈ નવી નવાઈનું નથી. ફ્રિજ તો ફ્રિજ જેવું જ હોય ને? એ તો દરેક કંપનીવાળાને પોતાના ફ્રિજની ખૂબીઓને જરા વધારે પડતી જ ચગાવીને બતાવવાની અને સ્ત્રીઓને દુનિયાભરની ખુશી જાણે કે એ લોકો જ આપતાં હોય એવો દેખાડો કરવાની ટેવ એટલે કોઈ ફ્રિજવાળા શાકભાજીનું ખાનું ઉપર રાખે ને કોઈ વળી નીચે રાખે. ગમે તે હોય સ્ત્રીઓને તો આખા ફ્રિજમાં ગમે ત્યારે ગમે તે ખાનાનું કામ પડે એટલે વાંકા તો વળવું જ પડે. આડું ફ્રિજ હોય તો બિલકુલ વાંકા વળવું ન પડે પણ એ તો જગ્યા કેટલી રોકે? ને દરવાજા કેટલા રાખવા કે કેવી રીતે ખોલવા તેનોય સવાલ એટલે હજી તો ઊભા ફ્રિજ જ ચાલે છે.\nહા, તો અમારા ફ્રિજમાં ખાસ કંઈ નથી પણ જો ફ્રિજનો દરવાજો અડધી મિનિટથી વધારે ખુલ્લો રહે ને તો અંદરથી ટીંટ ટીંટ કે પીપ પીપ જેવા અવાજનું સિગ્નલ મળવા માંડે છે! શરૂઆતમાં તો આ સગવડ જાણીને હું બહુ ખુશ થયેલી કે ચાલો આ બહાને ફ્રિજ બહુ વાર સુધી ખુલ્લું નહીં રહે જે પહેલાં કોઈ વાર, થોડી વાર સુધી ને કોઈ વાર, ઘણી વાર સુધી ખુલ્લું રહી જતું! હા એમાં જોકે ભૂલ તો મારી જ થતી. જો શાક કાઢવા ફ્રિજ ખોલું ને તે જ સમયે દરવાજે બેલ રણકે તો... કોણ હશે? એની ચિંતામાં ફ્રિજ ખૂલ્લું મૂકીને જ દોડી જતી. પછી જો ટપાલી કે કુરિયરવાળો આવ્યો હોય તો એમને રવાના કરવામાં બે પાંચ મિનિટ તો લાગે જ ને? ત્યારે રસોડામાં ફ્રિજ મારી રાહ જોતું મોં વકાસીને બેઠું હોય ને હું તો દરવાજે એમની સાથે પણ વાતે લાગી હોઉં! અરે એમાં પણ જો ફ્રિજ ખોલ્યા પછી કોઈનો ફોન આવતો, તો પછી ફ્રિજે મારી ખાસ્સી રાહ જોવી પડતી કે ક્યારે મૅડમ આવે ને મને બગડતું બચાવે. ખેર, આવા બધા નાના મોટા પ્રસંગોથી બચવા જ અમારે ત્યાં સિગ્નલવાળું ફ્રિજ ‘ટકોર સાથે’ આવ્યું. ‘લે, હવે દરવાજો અડધી મિનિટથી વધારે ખુલ્લો રહેશે તો અંદરથી અવાજ આવશે ને તને યાદ કરાવશે કે દરવાજો ખુલ્લો છે.’\nદિવસો જતાં મને સમજાયું કે આ સિગ્નલ તો માથાનો દુખાવો જ છે. તમે જ કહો, ફ્રિજ ખોલ્યા પછી જ ખબર પડે ને કે એમાં વાસી ખાવાનું કેટલું બચ્યું છે કે, દૂધ કેટલું છે ને કેટલું મગાવવું પડશે કે દહીં છે કે જમાવવું પડશે? શાકભાજીની ટ્રે ખોલ્યા પછી જ ખબર પડે ને કે કયું શાક છે ને કયું મગાવવું પડશે? કચુંબરમાં શું શું જોઈશે? ભાજી કઈ છે ને કઈ ફેંકવા જેવી થઈ ગઈ છે? હવે આ બધું ફ્રિજ ખોલ્યા વગર થોડી ખબર પડવાની? વળી ફ્રિજ ખોલીને જોવામાં ને દરેક વાત પર વિચારવામાં સમય તો જાય જ ને? ભલે ને આ કોઈ બહુ અઘરા પ્રશ્નો નથી કે કોઈ ગૃહિણી એના જવાબો ન આપી શકે પણ બધું વિચારીને સમુંનમું કરવામાં સમય તો જોઈવાનો જ. તો પછી ફ્રિજ બનાવવાવાળાએ આ બધું વિચારવા માટે ફક્ત અડધી જ મિનિટનો સમય કેમ આપ્યો?\nસ્વાભાવિક છે કે ફ્રિજ બનાવતી વખતે એ લોકોએ શાકભાજી કે દૂધ, દહીં મૂકીને એને ઠુંડું કરવા મૂકીને જોઈ લીધું હશે કે કેટલા કલાક આ બધું તાજું રહે છે! બસ. એમને તો એ જ જણાવવું છે ને કે આ ફ્રિજમાં ખાવાપીવાની વસ્તુઓ દિવસો સુધી ને અમુક વસ્તુઓ તો મહિનાઓ સુધી પણ બગડતી નથી. ફ્રિઝરમાં તો વરસોના વરસો સુધી બધું જેમનું તેમ જ રહે છે! નક્કી આ બધું વિચારવાવાળા ને ફ્રિજની ડિઝાઈન બનાવવાવાળા પુરુષો જ હશે તો જ આટલી સાદી સીધી વાત પણ એ લોકો સમજી ન શક્યા, કે ફ્રિજમાં વસ્તુ ફક્ત સારી રહે તે જ જરૂરી નથી પણ ફ્રિજમાંથી બધું લે–મૂક કરવામાં જ કેટલો સમય જાય ને એટલી વાર તો ફ્રિજ ખુલ્લું રાખવું જ પડે. વળી રસોઈ કરવાના સમયે ગૃહિણીએ બીજાં પણ કેટલાંય કામો પતાવવાનાં હોય ત્યારે એમ દર અડધી મિનિટે ટીંટ ટીંટનો અવાજ એનું મગજ ફેરવી દે કે નહીં?\nઆવા ડરામણા અવાજને બદલે જો દર અડધી મિનિટે મધુર સુરાવલિ વહેતી થાય કે બે સારા શબ્દો સરે(જેની આશમાં એ દોડાદોડી કરતી હોય) અથવા તો કોઈ મધુર સ્વરે એને એમ કહે કે, ‘અલી, ફ્રિજ ખુલ્લું રહી ગયું જરા બંધ કરી દે ને.’ તો? કેટલું સરસ લાગે? રસોડામાં પણ ગૃહિણી ખુશમિજાજ રહે એવું આ લોકો ક્યારે વિચારશે?\nPosted by kalpana Desai at 04:29:00 PM2ટિપ્પણીઓ: Links to this post\nLabels: જીવન, હાસ્ય, Humour, Life\nબુધવાર, 12 જૂન, 2019\nઆપણને સૌને શહેરોની સોસાયટીઓની જાતજાતની લિફ્ટનો અનુભવ રોજ થતો જ હોય છે. લિફ્ટના પણ અનેક પ્રકાર આવે છે. કોઈ ધીમી તો કોઈ ઝડપી, કોઈ શાનદાર તો કોઈ જમાનાજૂની ને ખખડધજ, કોઈ શાંત તો કોઈ કકળાટિયણ ને સીધી કે આડી જેવા અનેક સ્વભાવની લિફ્ટ આપણને જોવા મળે. અમારા ભાગે તો કકળાટિયણ લિફ્ટ જ આવી છે! જેટલી વાર મળે, માથું ખાઈ જાય.\nરોજ એવી ત્રાસદાયક લિફ્ટમાં જવા કરતાં તો એમ થાય કે દસ માળ ચડી જ જઈએ. પણ ત્યાં સુધી જીવતાં પહોંચવાનો પાછો ભરોસો નહીં એટલે લિફ્ટ તો નાછૂટકે વાપરવી જ પડે. હજી તો લિફ્ટનો દરવાજો આપણે પૂરો ખોલ્યો પણ ન હોય કે લિફ્ટનું સાસુ/પતિની જેમ ટોકવાનું ચાલુ થઈ જાય! ને તેય પાછું કામ પતે નહીં ત્યાં સુધી, સતત! ‘દરવાજો બંધ કરો....દરવાજો બંધ કરો...’ જો સુધરેલી ને ઈંગ્લિશ મિડિયમવાળી લિફ્ટ હોય તો વળી થોડી સ્ટાઈલમાં, પણ ટોકે તો ખરી જ! ‘પ્લીઈઈઝ ક્લોઝ ધ ડોર...પ્લીઈઈઝ ક્લોઝ ધ ડોર. અરે! આ તે કંઈ એની રીત છે? આમ કોઈનો જીવ લેવાય? લિફ્ટમાં આ સગવડ કે અગવડ ઉમેરનાર પોતે સ્વભાવે કેવો હશે? શરૂ શરૂમાં તો હું ગભરાટની મારી વહેલી વહેલી લિફ્ટમાં ભરાઈ જતી તો મારો સામાન બહાર રહી જતો. કોઈ વાર લિફ્ટનો દરવાજો બંધ કરવાની ઉતાવળમાં ખોટું બટન દબાવી દેતી તો લિફ્ટ મને ઉપર પહોંચાડી દેતી. ત્યાર પછી મેં ઊંડા શ્વાસ લઈને લિફ્ટ વાપરવાની ચાલુ કરી તો મારા ગોટાળા ને ગભરાટ બંધ થયા.\nઅરે! હજી તો આપણે લિફ્ટનો દરવાજો ખોલ્યો જ હોય ને લિફ્ટની અંદર પગ મૂકીને ઊંધા પ્રવેશ્યાં હોઈએ, તે પછી ફરી વાર અબાઉટ ટર્ન કરીએ તો જ દરવાજો બંધ કરી શકીએ ને? અથવા લિફ્ટમાંથી સીધા બહાર નીકળીને લિફ્ટ બંધ કરવા ઊંધા ફરીએ ને પછી દરવાજો સાચવીને બંધ કરીએ તો એમાં ટાઈમ જાય કે નહીં? આ બધામાં જેટલી સેકંડ કે મિનિટ જાય તેની ગણતરી કર્યા વગર જ લિફ્ટે આપણું માથું ખાવા માંડ્યું હોય, ‘દરવાજો બંધ કરો....દરવાજો બંધ કરો’...? ભઈ, કોઈનેય ત્રાસ જ લાગે ને? ભલે ને કોઈ સાંભળે કે ન સાંભળે ને મને જવાબ મળે કે ન મળે પણ હું તો દર વખતે લિફ્ટને બબડું, ‘હા ભઈ હા, કરે છે દરવાજો બંધ. એ શું એકધારી લાગી પડી? બહાર તો નીકળવા દે.’ (આવું બબડીને મનને એવી તો ઠંડક મળે...આહાહા! એમ લાગે કે જાણે કોઈનો ગુસ્સો કોઈના પર કાઢ્યો!)\nલિફ્ટનો કકળાટ તો પાછો ગામ ગજવે એવો હોય. આપણે પાડોશીને કે ઉપર/નીચેના માળવાળાનેય જણાવવું ન હોય તોય એમને ખબર પડી જ જાય કે આપણે કશેક ગયાં કે આપણે કશેકથી આવ્યાં! લિફ્ટ એટલે મૂગા લેડી નારદમુનિ! કોણ કેટલી વાર ઘરની બહાર ગયું ને કોણ કેટલી વાર આવ્યું? કોણ કોની સાથે ગયું ને કોની સાથે આવ્યું? જતી વખતે સામાનમાં શું શું હતું? આવતી વખતે સામાનમાં શું શું હતું? સામાન પરથી તો નક્કી બહારગામ ગયાં લાગે છે. વેકેશન છે તે પિયર ગયાં કે સાસરે ગયાં? કોણ જાણે. હવે આટલી બધી ઝીણે ઝીણી ખબર પાડોશીને લિફ્ટ સિવાય બીજું કોણ આપી શકે? લિફ્ટને કારણે તો લોકો આગલા રૂમમાં ટીવી ને સોફા રાખીને દરવાજા સામે બેસતાં થઈ ગયાં! પાડોશની પંચાત જેવો કોઈ ટાઈમ પાસ નહીં! ખેર, દિવસમાં આપણે દસ વાર લિફ્ટ વાપરવાની હોય તો પોતાની મસ્તીમાં જ આવ–જા કરવાની હોય ને? પાડોશી સાથે લિફ્ટને કારણે વેર બંધાય છે કંઈ?\nલિફ્ટમાં પાછો એક વણલખ્યો નિયમ કે કોઈએ કોઈની સામે જોવાનું નહીં. ઓળખાણ હોય તો ‘હાય હલો’થી વધારે ચાંપલાઇ નહીં કરવાની. બૅડ મૅનર્સ કહેવાય! હાય હલો થઈ ગયા પછી લિફ્ટની દીવાલો જોઈ શકાય, લિફ્ટમૅનને જોઈ શકાય(એ ન હોય તો લિફ્ટના દરવાજાને તકાય પણ કોઈની સામે જોવાનું નહીં. બહુ બહુ તો મોબાઈલમાં ડોકું નાંખી દેવાય કે પર્સ ચેક કરી લેવાય કે કંઈ રહી નથી ગયું ને? બાકી ફાંફાં ન મરાય–બૅડ મૅનર્સ યુ નો? મને લાગે છે કે, લિફ્ટ એકાદ મિનિટની અંદર જ આપણી ધારેલી જગ્યાએ પહોંચાડી દે છે, બાકી તો બસ કે ટ્રેનની જેમ વાર જો લગાડતી હોત તો લોકો એકબીજા સાથે વાત કરવાની કોશિશ જરૂર કરત. પછી તો ખુલ્લા દરવાજે જ વાતોનાં વડાં રોજ તળાતે, ભલે ને પેલી સતત ટોકતી!\nએના કરતાં લિફ્ટમાં દાખલ થતાં કે લિફ્ટમાંથી બહાર નીકળતાં જો આવું સંભળાય, ‘હલો. ગુડ મોર્નિંગ/ગુડ ઈવનિંગ. પ્લીઝ, લિફ્ટનો દરવાજો બંધ કરીને પછી મોબાઈલ પર વાત કરશો?’ અથવા તો, ‘પ્લીઝ તમારા લાડલાને લિફ્ટ કરતાં પણ સારું બીજું કોઈ રમકડું લાવી આપશો? થેન્ક યુ.’ તો લોકો ખુશી ખુશી દરવાજો બંધ કરી દે કે નહીં? પણ આજે બીજાનું કોણ વિચારે છે?\nPosted by kalpana Desai at 05:59:00 PM2ટિપ્પણીઓ: Links to this post\nરવિવાર, 26 મે, 2019\nઘણી વાર એવા વિચાર આવે, કે નાનપણથી આપણને બહુ વધારે પડતા સારા સંસ્કાર આપવામાં આવે છે. અમુક મૂળભૂત સંસ્કારો વિકસાવીને આદર્શ ઈન્સાન બનીને જીવન પુરું કરવું એમાં બધું આવી જાય. જો બધું સરળ ચાલતું હોય તો આ ગુણો એની મેળે આપણી સાથે સાથે ચાલતાં રહે પણ એવું દર વખતે ક્યાં બને છે? અમુક લોકો નથી ઈચ્છતાં કે આપણે શાંતિથી રહીએ કે આપણે શ્રેષ્ઠ બનીએ! આપણામાં છુપાએલાં અવગુણો બહાર લાવવામાં એ લોકો આપણને ખૂબ ઉશ્કેરે પરિણામે નાછૂટકે આપણે આપણું મહોરું ઉતારવું પડે. શું થાય?\nઅમારી સાથે આ ચાલુ વેકેશનમાં એવું જ બન્યું. અમારે ત્યાં અચાનક જ મહેમાન આવ્યા! એટલે જાણે કે ભગવાન આવ્યા એમ જ સમજો ને. અમે ફક્ત એમની આરતી ઉતારવાની જ બાકી રાખેલી, બાકી તો દસ વાર ઉમળકાથી ‘આવો આવો’ કહેલું ને આવતાંની સાથે જ ચા–નાસ્તો ધરેલો. બે બે કલાકે ‘કંઈ લેશો?’ એમ પૂછ્યા કરેલું અને રાતે તો એમનું ભાવતું ભોજન પણ જમાડેલું. એમના સામાન અને એમના વર્તનની નિરાંત જોઈને જ અમે તો અંદાજ લગાવેલો કે આ લોકો પંદર વીસ દિવસ તો પાકા! ઠીક છે, બધું સીધું ઊતરે તો કોઈ વાંધો નહીં. આજે મહેમાન કોના ઘરે?\nઅમારા અંદાજમાંથી સાતેક દિવસ તો શાંતિથી ગયા પણ પછી એ લોકોએ રોજ રોજ મારી રસોઈમાં ખામી કાઢવા માંડી. (આ બાબતે ઘરનાંને કંઈ બોલવા ન દઉં તો આ લોકોનું મારે સાંભળી લેવું?) તે તો ઠીક, પણ રોજ સાંજે એવણ પાસે ફિલ્મની ટિકિટ બુક કરાવીને બહાર ખાવાનો પ્રોગ્રામ ગોઠવવા માંડ્યા. બિચારા પુરુષોને માથે ટાલ પડવાનું આ પણ એક કારણ હશે? કોણ જાણે. બે દિવસમાં જ અમારા પાંચ હજારની ચટણી બનતાં અમે જોઈ. હવે? આમ તો જીવનભરની બચતેય ઓછી પડે. મેં તો મારા એવણને કહ્યું, ‘આ લોકોને આગ્રહ કરીને રાખ્યાં ને સારું સારું જમાડ્યાં તો હવે માથે પડ્યાં છે. વહેલાં જાય એવું લાગતું નથી. શું કરીએ?’ એવણે કોઈ જવાબ ન આપ્યો પણ...\nબીજી સાંજ સુધીમાં તો એમના કાકા ને કાકી બે મોટી બૅગ સાથે હાજર થઈ ગયાં. અમે તો એમનુંય ખૂબ પ્રેમ ને ઉમળકાથી સ્વાગત કર્યું અને ભાવતાં ભોજનથી ભગવાનને રીઝવ્યાં. એ તો સારું કે મહેમાન સમજુ નીકળ્યાં તે વડીલો માટે એમણે (નાછૂટકે) પોતાનો રૂમ ખાલી કરી આગળ હૉલમાં મુકામ નાંખી દીધો. સ્વાભાવિક છે કે, હૉલમાં સૂએ એની ઊંઘની પથારી ફરી જાય એટલે સવારથી જાતજાતની અવરજવર ને અવાજથી કંટાળી જાય. એમાં અમારા કાકા ને કાકી સવારે વહેલા ઊઠવાવાળા એટલે હૉલમાં આવીને ટીવી પર ભક્તિ ચેનલ મોટેથી ચાલુ કરીને સાથે ભજન ગાવા માંડ્યાં. મહેમાન કંટાળીને બેઠાં થઈ ગયાં અને નિત્યકર્મ પતાવતાં થયાં તો એમને કાકા ત્યાં પણ નડ્યાં. બાથરૂમ રોકેલું રાખીને કાકાએ મહેમાનને રડવા જેવા કરી દીધા! ખેર, સાંજ સુધીમાં તો મહેમાનની બૅગ પૅક થઈ ગઈ ને છૂટકારાની ખુશી અનુભવતાં બંને દસ વાર, ‘આવજો...આવજો’ કહેતાં રવાના થયાં. જોકે, એમણે અમારા ‘આવજો પાછાં...રહેવાય એમ’નો કોઈ જવાબ નહોતો આપ્યો!\nહવે? આગળ શું થયું? ભલે પહેલા મહેમાનથી અમને બચાવવામાં એમનો અજોડ ફાળો હતો તોય બીજા મહેમાન તો હજીય ઘરમાં જ હતાં ને? અમારાથી તો કંઈ બોલાય એમ પણ નહોતું. ઉલમાંથી ચૂલમાં આને જ કહેવાય? આ કાકી તો સવારથી વહેલાં ઊઠીને હવે ટીવીમાં કથા કે ભજન માણવાને બદલે મારી આગળપાછળ ફરવા માંડ્યાં. હું જ્યાં જાઉં ત્યાં પૂંછડાની જેમ પાછળ પાછળ ફરે ને પોતાની ને પોતાની વાત કર્યે રાખે. મને એમની વાતોમાં કેટલો રસ હોય? ધીરે ધીરે મારું ધ્યાન મારા કામમાંથી હટતાં રસોઈમાં ગોટાળા થવા માંડ્યા તે એ બંનેને તો બહાનું મળી ગયું. કાકા રોજ બબડતા બબડતા કોઈ ને કોઈ ખામી કાઢે ને કાકી એમને પ્રોત્સાહન આપતાં મને બધું સમજાવવા બેસે. ‘જો બેન, થેપલાં બનાવે ને તો પહેલાં...ફલાણું ને ઢીકણું કરવાનું’. ‘કઢીમાં આની સાથે પેલું નાંખે ને તો પણ ચાલે’ ને પછી પોતાની કઢીના કોણે કોણે વખાણ કરેલાં તેની કથા માંડે. રાત સુધીમાં તો કાકી મને હૉરર ફિલ્મની ફાનસવાળી ડોસી જેવાં દેખાવા માંડે.\nએક દિવસ મને તો સવારથી ધ્રુજારી ને ચક્કર ચાલુ થયાં તોય જેમતેમ મગજ પર કાબૂ રાખતી હું લાગ જોઈને પાડોશમાં ગઈ ને જતાં વેંત પાડોશણને ખભે માથું નાંખીને, ગળગળા અવાજે મારી બધી તકલીફ જણાવી કોઈ મદદ કરવા કહ્યું.\n‘અરે, એમાં શું? તમે બિલકુલ ચિંતા ન કરો. અમે બંને કાલે સવારથી તમારા ઘરમાં ઘરમાં ધામો નાંખી દઈએ. એમનું એવું માથું ખાઈશું ને કે તમારા કાકા ને કાકીની સાંજ પણ નહીં પડવા દઈએ.’\nમારી પાડોશણમાં ત્યારે મને સાક્ષાત્ ભગવાનનાં દર્શન થયાં, બોલો!\nPosted by kalpana Desai at 04:43:00 PM6ટિપ્પણીઓ: Links to this post\nરવિવાર, 12 મે, 2019\nમમ્મી રિટાયર થાય છે!\n‘આ હું શું સાંભળું છું? તું રિટાયર થવાની?’\n‘હાસ્તો. કેમ? મારાથી રિટાયર ન થવાય? ખાલી, જોબવાળી સ્ત્રીઓથી જ રિટાયર થવાય?’\n‘ના ના, તારાથી આઈ મીન તારા જેવી સ્ત્રીઓથી પણ રિટાયર થવાય. થવાય શું, થવું જ જોઈએ. તમે લોકો હવે રિટાયર નહીં થાઓ તો ક્યારે થશો? બહુ ઉમદા વિચાર. તો પછી કોઈ સમારંભ કે પાર્ટી જેવું રાખવું છે? આપણે ફેમિલી ફેમિલી...બીજું કોઈ નહીં.’\n‘વાહ! તમે તો એક જ વાતે કેટલું બધું વિચારી લીધું! સો નાઈસ ઓફ યુ. આપણે દીકરા વહુ અને દીકરી જમાઈને આજે જ ફોન કરી દઈએ.’\n‘ફોનની માથાકૂટ છોડ, કોઈ ફોન નહીં લે તો તું પાછી રિસાઈ જશે. એના કરતાં ફેમિલી ગ્રૂપમાં મેસેજ મૂકી દે ને કલાક રાહ જોઈએ. ત્યાં સુધીમાં બધાના જવાબ આવી જ જશે.\nએ...ક કલ્લાક શું, એક મિનિટમાં જ ચારેયના મેસેજ આવી ગયા.\n‘વાઉ મૉમ! આર યુ સિરિયસ? ધેટ્સ ગ્રેટ ન્યૂઝ. યુ મસ્ટ ટેક રેસ્ટ એટ ધીસ એજ. વેલ ડન. ઓલ ધ બેસ્ટ ફોર યોર ન્યૂ લાઈફ. પપ્પા શું કહે છે? હા કે ના?’\n‘મમ્મી, ખરેખર તમે રિટાયર થાઓ છો? વાહ. બહુ સારું લાગ્યું જાણીને. પ્લીઝ પણ અમને નહીં ભૂલતાં હં. અમને હજી તમારા ગાઈડન્સની જરૂર છે.’\n‘મા રિટાયર થાય પણ માનો પ્રેમ નહીં, ખરું ને મમ્મી? મને તો ગમ્યું કે તેં બહુ જલદી આ વિચાર કર્યો. હવે આપણે આરામથી સાથે બેસી શકશું ખરું ને?’\n‘મમ્મી, તું રિટાયર થાય છે? હા પાડી પપ્પાએ? પપ્પાને તો શૉક જ લાગ્યો હશે કેમ? તો પછી પપ્પાનું કામ કોણ કરશે કે પપ્પા પૂરતી છૂટ રાખી છે? એની વે, અમને તો ગમ્યું કે તું રિટાયર થાય છે. એન્જોય યોર ન્યૂ જર્ની મૉમ.’\nમેસેજ જોઈને પપ્પા ધીમું બબડ્યા, ‘આ બધી વાયડાઈનું શું કામ હતું? જાહેરાત કરી તો બે લપડાક પડી ને મને? ખેર, તારે રિટાયર થવું હોય તો ભલે થા. આમેય ઘરમાં તારે કામ જ શું છે? બહુ ધાડ મારતી હોય તેમ રિટાયર થવાની હંહ!’\n‘એમ ધીમું ધીમું બબડો એના કરતાં જેટલી કાઢવી હોય એટલી ભડાસ મોટેથી જ કાઢી લો ને. મને ખબર છે કે તમને આ રિટાયરમેન્ટની વાત જરાય ગમી નથી. તે કેમ તમે રિટાયર નથી થયા તમારા કામમાંથી? હવે આરામ જ છે ને? તમારે ક્યાં સળી ભાંગીને બે કટકા કરવા પડે છે તે મને બબડો છો. તમે તો જે મનમાં આવે તે કરો જ છો ને? હવેથી મારે પણ મારા મનનું કરવું છે ને તેની જ આ જાહેરાત છે, સમજ્યા?’\n‘અરે યાર, તું અચાનક જ આમ ધડાકો કરે તો હું ગભરાઈ જ જાઉં ને? મને ખબર છે તું મારા કામ માટે થઈને તો રિટાયર નહીં જ થતી હો. સાચું બોલજે, આમેય તારે કરવાના કામમાં, મારાં કેટલાં કામ હોય આખો દિવસ?’\n‘હવે જ્યારે બધાં ભેગાં થવાનાં જ છીએ ત્યારે જ બધી વાત કરીશ કે હું કયા કયા કામમાંથી રિટાયર થાઉં છું. ચાલો, જવા દો એ વાત. ચા પીશો ને?’\n‘હાસ્તો, તારા હાથની ચાને કોણ ના કહે?’(છેલ્લી છેલ્લી તૈયાર ચા પીવા મળતી હોય તો ના થોડી કહેવાય? કોણ જાણે રિટાયર થયા પછી મારે માથે ચા બનાવવાનું નાંખીય દે!)\nરિટાયરમેન્ટની પાર્ટી પત્યા પછી મમ્મીની કોઈ જાહેરાત થાય તે પહેલાં જ ચારેય હોશિયાર બાળુડાંઓએ મમ્મીને સરપ્રાઈઝ ગિફ્ટ આપી.\n‘મમ્મી, તને રિટાયરમેન્ટની સઘળી શુભેચ્છાઓ સાથે અમારી કે અમારાં બાળકોની બધી જવાબદારીમાંથી અમે તને મુક્ત કરીએ છીએ. સાજે માંદે કે પ્રસંગે અમે તને છાસવારે અહીંથી ત્યાં દોડાવતાં તે બધું હવેથી બંધ. અહીં આવશું ત્યારે ઘરનું બધું કામ અમે જ કરશું(અથવા રસોઈયો અને હેલ્પર સાથે લઈ આવશું.) આટલું બસ થશે? હજી પણ કોઈ મદદ જોઈએ તો અમે હાજર છીએ.’\n‘વાહ મેરે બચ્ચોં!’ જુઓ જુઓ...શીખો કંઈ આ લોકો પાસેથી.’\n‘હા, તે મેં ક્યાં ના પાડી જ છે? તેં વગર કહ્યે કેમ માની લીધું કે હું તને કોઈ મદદ નહીં કરું? એક મહારાજ ને એક હેલ્પરનું તો મેં પણ કહી જ દીધું છે. મારું કોઈ કામ તારે આજ પછી નથી કરવાનું. તું એકદમ ફ્રી...એકદમ આઝાદ ને તારું રિટાયરમેન્ટ આજથી જ શરૂ પણ આજે તારા હાથની ચા ને ભજિયાં ખવડાવી દે તો તારી બહુ મોટી કૃપા.’\nચાલો ત્યારે, ભજિયાંપાર્ટી સાથે મમ્મી ખરેખર રિટાયર થાય છે.\nPosted by kalpana Desai at 07:37:00 PM5ટિપ્પણીઓ: Links to this post\nગુરુવાર, 25 એપ્રિલ, 2019\nએક દવાખાનામાં પચાસેક વર્ષની ફરતે ફરતું એક યુગલ પ્રવેશ્યું. બેનના હાથમાં બે મોટા થેલા હતા તે એમણે સાથે રાખતાં એક તરફ બેઠક લીધી. સાદા દવાખાનામાં તો કમ્પાઉન્ડર નામ નોંધી લે ને વારો આવે ત્યારે બોલાવે, એટલે કમ્પાઉન્ડરની સામે ઘડી ઘડી જોતાં એ લોકો ઊંચા જીવે બેઠાં. આખરે એમનો વારો આવ્યો એટલે પેલા થેલા સાથે એ લોકો ડૉક્ટરની કૅબિનમાં જવા માંડ્યાં.\n‘અરે કાકી, આ તમારા થેલા અહીં બહાર જ મૂકી જાઓ. કોઈ નહીં લઈ જાય.’\n‘ભાઈ, આમાં તો મોટા ડૉક્ટરની ફાઈલો છે તે સાહેબને બતાવવાની છે.’ કમ્પાઉન્ડરે થેલા સામે જોતા કમને ડોકું ધુણાવ્યું.\n‘આવો બેસો અહીં. બોલો શું થાય છે?’ ડૉક્ટરે ભાઈને પૂછ્યું.\nઢીલા બેઠેલા ને તદ્દન નંખાઈ ગયેલા અવાજે ભાઈ બોલ્યા, ‘કાલે રાતે છાતીમાં દુખાવો થયેલો.’ ને પછી પાછા ઢીલા થઈને બેસી ગયા.\n‘અરે, બધી વાત કરોને શું થયેલું તે.’ એમના પત્નીએ ઘરમાં બોલે તેવા અવાજે કહ્યું ને જવાબની રાહ જોયા વગર ફરિયાદ ચાલુ કરી, ‘ડૉક્ટરસાહેબ એ તો કંઈ નહીં બોલે. પેલ્લેથી જ મૂંજી જેવા છે. કાલે સાંજથી એમને છાતીમાં દુખવા માંડેલું તો બોલતાં શું થતું હતું? સાંજે જ અહીં આવી જાત કે નહીં? દસ વરસ પહેલાં પણ મોટો એટેક આવેલો ત્યારે પણ એવું જ. બોલેલા જ નહીં. આજે તો મેં કીધું કે ચાલો ત્યારે આવ્યા. એમ કહે કે, હવે તો સારું છે. પથરા સારું છે! તમે જ જોઈ લો એમને બરાબર ને આ બધી ફાઈલ પણ છે તે પણ જોઈ લેજો.’\n‘ફાઈલ? શાની ફાઈલ?’ ડૉક્ટર ચમક્યા. એમને થયું આ લોકો ભૂલમાં ઈન્કમટેક્સની બધી ફાઈલ લઈને તો અહીં નથી આવી ગયાં ને?\nપેલા પેશન્ટના મિસીસે તો થેલા ખોલીને એક પછી એક ફાઈલ બતાવતાં ફાઈલનો ઈતિહાસ કહેવા માંડ્યો.\n‘જુઓ સાહેબ, આ ફાઈલ ડૉ. દિલધડકની. તમે તો ઓળખતા જ હશો. મોટામાં મોટા ડૉક્ટરને બતાવેલું ને હાર્ટનું ઓપરેશન પણ એમની પાસે જ કરાવેલું, તોય પાછો એટેક આવ્યો બોલો!’\nડૉક્ટરે ‘સાંભળું છું’ એવું બતાવતા મોબાઈલમાં મેસેજ જોવા માંડ્યા.\nકથા આગળ ચાલી.\n‘સાહેબ, આ ફાઈલ ડૉ. મારફાડની. એમણે તો આમને તપાસ્યા વગર જ મોટા સાહેબની ફાઈલ જોઈને કહ્યું કે, બધું બરાબર છે. આ જ દવા ચાલુ રાખો.’ ને પછી પોતાની બે દવા બીજી લખી આપી ને હજાર રુપિયા ખંખેરી લીધા!’\nડૉક્ટરનું મગજ તો ફરવા માંડ્યું. અરે! હદ થાય છે હવે. આ બેન તો મારી જમાતની ઘોર ખોદવા માંડ્યાં! કંઈક કરવું પડશે.\n‘બેન, તમારી પાસે આમાં બીજા કોની કોની ફાઈલ છે?’\nબેન તો હરખાયાં. ડૉક્ટર હોય તો આવા. પેશન્ટ તો પેશન્ટ, પેશન્ટની ફાઈલોમાં પણ કેટલા પેશન્ટ બનીને રસ લે છે! વાહ! આ જ ડૉક્ટર સારા. નક્કામા બીજે બધે રખડ્યાં. હવે તો કંઈ પણ થાય, મરીએ ત્યાં સુધી આમની પાસે જ આવવું. હરખમાં ને હરખમાં બેને તો પહેલો થેલો ખાલી કરવા માંડ્યો.\n‘આ ડૉક્ટર કાતરિયાની ફાઈલ, આ ઝાટકિયાની, આ બંદૂકવાલાની, આ ડૉ. ગોલીબારની. તમે માનશો નહીં સાહેબ પણ એટેક આવ્યા પછીના એક વરસમાં તો બધાના કહેવાથી સેક્ન્ડ ઓપિનિયન માટે અમે આ શહેરના તો ઠીક, બીજા શહેરોના મોટા ડૉક્ટરોના પણ ઓપિનિયન લઈ લીધા. બે થેલા ભરીને ફાઈલો થઈ પણ થવાનું થઈને જ રહ્યું તે કાલે પાછો એમને એટેક આવ્યો.’\nડૉક્ટર વિચારમાં પડ્યા. આ બેન વાત તો બધી સાચી કરે છે. આવા બેકાળજીવાળા પતિની ચિંતામાં, પતિને લઈને ડૉક્ટરે ડૉક્ટરે બધે ફરવાથી બબડાટની આદતેય પડે ને અવાજ પણ ઊંચો થઈ જાય એમાં એનો કોઈ વાંક નથી. ઘર સાચવે કે વરની તબિયત સાચવે? પણ આ ફાઈલોના થેલા? એનું હું શું કરવાનો? આચાર ડાલું કે ચટની બનાઉં?\n‘એક કામ કરો બેન. તમે આ બધી ફાઈલો અહીં મૂકી જાઓ. હું નિરાંતે જોઈ લઈશ. હાલ તો એમનો કાર્ડિયોગ્રામ કાઢવો પડશે. પછી એ જોઈને કંઈ સલાહ આપી શકું.’\nખુશ થયેલાં બેનના બહાર જતાં જ ડૉક્ટરે કમ્પાઉન્ડરને બોલાવ્યો, ‘આ બે થેલા હમણાં માળિયે ચડાવી દે. મહિના પછી આ લોકો પાછા આવશે ત્યારે પાછી આપવાનું યાદ કરાવજે.’\nકાર્ડિયોગ્રામમાં ખાસ કોઈ દેશના નકશા ન દેખાયા એટલે દવા ચાલુ રાખવા જણાવી ડૉક્ટર મફતિયાએ એ યુગલને વિદાય કર્યું.\nPosted by kalpana Desai at 06:15:00 PM2ટિપ્પણીઓ: Links to this post\nLabels: ડૉક્ટર, હાસ્ય, Doctor, Humour\nગુરુવાર, 11 એપ્રિલ, 2019\nગરમી કેવી પડે છે?\nગમે એવી માથાફાડ ગરમી પડતી હોય કે હાડ ધ્રુજાવતી ઠંડી પડતી હોય કે પછી ઘુંટણ સુધીના ડુબાડુબ પાણી ભરાઈ જાય એવો વરસાદ પડતો હોય, આ દુનિયા પર એક જ વ્યક્તિ એવી છે જે પોતાની જાનની પરવા કર્યા વગર લોકોની જાનની ખબર કાઢવા નીકળી પડે છે. લોકોની ખબર બીજા લોકો સુધી પહોંચાડવામાં એ ભારે જહેમત ઊઠાવે છે તોય બદલામાં એને શું મળે છે? પગાર સિવાય? આજે મારે વાત કરવી છે ટીવીના એન્કરની.\nસ્થળ પર રૂબરૂ જઈને, જીવને કે જીભને જોખમમાં નાંખીને પણ આ એન્કર ભાઈ/બહેન લોકોની સાથે વાત કરીને, એકનો એક સવાલ દસેક જણને પૂછીને દરેકના અલગ અલગ વિચારો દર્શકો સુધી પહોંચાડે છે. ઘણી વાર તો બધાના સરખા જ જવાબો સાંભળીને દર્શકો પણ આશ્ચર્ય પામે છે. શું અહીં પણ અગાઉથી મોસ્ટ આઈએમપી આપીને બધું ગોખાવાઈ ગયું હોય? જો કે, માઈક મોં સુધી બરાબર નહીં પહોંચ્યું હોય અથવા તો લોકોને પોતાનો સંદેશો બરાબર નહીં પહોંચે એવી બીકમાં જ કદાચ ટીવીના કેમેરા જોઈને હોંશીલા ને જોશીલા બે મિનિટના કલાકારો ગળું ખોંખારીને માઈકની સામે એન્કર કરતાં પણ વધારે મોટા અવાજમાં ઘાંટા પાડવા માંડે છે. આમ તો દર્શકોને સચોટ અહેવાલ તો માહોલ જોતાં જ મળી જતો હોય, તોય ત્યાં ઊભેલા લોકોમાંથી બે ચાર ઊંચાનીચા થતા લોકોને પૂછવાનો રિવાજ હોવાથી, એન્કર ભૂલ્યા વગર પોતાની ટીમની બધી માહિતી આપવાની સાથે સાથે એક કામ પતે એમ સમજીને એકાદ બોરિંગ સવાલ પૂછી જ લે છે. ને પછી છેલ્લે પરસેવો લૂછતાં લૂછતાં, ‘ફલાણા કે ઢીંકણાં કેમેરામેન સાથે, ફલાણી કે ઢીંકણી ચેનલમાંથી જબરદસ્તી મોકલાયેલો હું કખગઘ.’\nઆકાશમાંથી અંગારા ફેંકીને રસ્તા પરનો ડામર પીગળાવતી ને કારનું એસી ચાલુ રાખવા મજબૂર કરતી ગરમીમાં તો, ચાર રસ્તે વેચાતાં તરબૂચ કે બરફગોળા અને આઈસક્રીમ કે રંગીન શરબતો જ રાહત આપી શકે. ઘરમાં નિરાંતે ઠંડકમાં ઝોકાં મારતાં કે ટીવી જોતાં લોકોને કોઈ પૂછવા નથી જતું, કે ‘ગરમી કેવી પડે છે?’(ધારો કે પૂછે ને તોય ચાર રસ્તે મળતા જવાબોમાંથી જરાય ઊતરતો જવાબ કોઈનો ન હોય એની ખાતરી! ચાલીસથી પચાસ ડીગ્રીનો એક આંકડો ઉમેરાય વધારાનો, બીજું કંઈ નહીં.))\nચાલો આપણેય જઈએ શહેરના ચાર પાંચ જાણીતા ચાર રસ્તે.\nતરબૂચની લારીએ ઊભા રહીને ચારેક જણ એન્કરના દેખતાં તરબૂચની ચીરીમાં ડાંફાં મારે છે.\n‘ભાઈ, પહેલાં તમને પૂછું. ગરમી કેવી પડે છે?’\n‘અરે, ગરમી ને? સખ્ખત ગરમી પડે છે.’\n‘તમે ગરમીને મારવા શું કરો છો?’\n‘ગરમી જો દેખાતી હોત ને તો લાકડીએ લાકડીએ એને ઝૂડી કાઢત. પણ હમણાં તો તરબૂચ ખાવા સિવાય કોઈ ઉપાય નથી.’\n‘અચ્છા, એટલે તમે ગરમીમાં તરબૂચ ખાઓ છો એમ ને? બીજું શું કરો છો?’\n(યાર, ગરમીમાં જ તો તરબૂચ ખાવા આવ્યો ત્યાં તમે ભટકાઈ ગયા! બીજું શું કરવાનું? હવે આગલી લારી પર ગંગાજમના પીધા પછી એની બાજુની લારી પર બરફગોલો ને છેલ્લે એની બાજુની લારી પર આઈસક્રીમ ખાઈશ. બીજું કંઈ પૂછવું છે? પ્લીઝ જાઓ. આ બાજુવાળો ડોકિયાં કરે છે ક્યારનો. એને પૂછો. ગરમીમાં આપણી હટી જશે ને તો જોવા જેવી થશે.)\n‘સર સર, હું કહું. ગરમીને મારવા અમે રોજ આવી કાળઝાળ મોંઘવારી જેવી ગરમીમાં આ જ ચાર રસ્તે, આ જ ચાચાની લારીએ તરબૂચ ખાવા આવીએ છીએ. તરબૂચ ગરમીનું ફળ છે. તરબૂચથી શરીરમાં ને મગજ માં ઠંડક થાય છે. તરબૂચમાં બિયાં બહુ હોય છે પણ હું સ્વચ્છ ભારતમાં માનું છું એટલે બિયાં ગળી જાઉં છું. હું રોજ ઘરનાં માટે પણ એક તરબૂચ લઈ જાઉં છું. તરબૂચથી કોઈ નુકસાન થતું નથી પણ આજકાલ ઈંજેક્શનવાળા તરબૂચ આવે છે તેનાથી ચેતવું. કેન્સર થઈ શકે છે. આ ચાચાની લારી પર ગેરન્ટીના તરબૂચ મળે છે એટલે અમે રોજ અહીં જ તરબૂચ ખાવા આવીએ છીએ.’ તરબૂચ પર નાનકડો નિબંધ પૂરો કરી પેલા હોંશીલાએ ફરી તરબૂચની ચીરીમાં ડાંફું મારવા મોં ફાડ્યું.\nઆવી ભયંકર ગરમીમાંય બિચારા એન્કરને કોઈએ તરબૂચની એક ચીરીય ઓફર ના કરી! સો સૅડ!\nPosted by kalpana Desai at 04:08:00 PM6ટિપ્પણીઓ: Links to this post\nLabels: ઋતુ, હાસ્ય, Humour, Season\nઅંગત (5) આરંભ (1) ઉચ્છલ (2) ઉત્સવ (1) ઋતુ (10) કળા (2) ચૂંટણી (3) જીવન (26) ડૉક્ટર (3) પિતા (1) પુરુષ (2) પુસ્તક (1) પ્રવાસ (95) પ્રસંગ (5) ભણતર (3) ભાઈ (2) ભાષા (1) મા (1) રાજકારણ (4) લગ્ન (3) લેખક (1) હાસ્ય (175) Art (2) Book (1) brother (2) Doctor (3) Education (3) Election (3) father (1) Festival (1) humor (3) Humour (172) Introductory (1) Language (1) Life (26) Man (2) marriage (3) Mother (1) Occasion (5) personal (5) Politics (4) Season (10) Travel (96) Uchchhal (2) Writer (1)


પ્રોકેફીનેટીંગ એટલે કોફીનાં કેફ સંગ આજની કાલ કરવી તે../ પરેશ પ્ર વ્યાસ | niravrave નિરવ રવે-સહજ ભાવોના દ્યોતક*\n← આપ સર્વેને હોળી ની ખૂબ ખૂબ શુભ કામના/Sau_Me_Se_-Sudha Murti\nસ્વાઈન ફલૂ સામે રક્ષણ /સૌજન્ય મા ગુર્જરીના ચરણે…. →\nby pragnaju | March 6, 2015 · 1:33 am\t↓ Jump to Comments\nપ્રોકેફીનેટીંગ એટલે કોફીનાં કેફ સંગ આજની કાલ કરવી તે../ પરેશ પ્ર વ્યાસ\nપ્રોકેફીનેટીંગ એટલે કોફીનાં કેફ સંગ આજની કાલ કરવી તે..\nએકલા રહેવું પડી ?આ સૃષ્ટિ છે ના સાંકડી !એમાં મળી જો બે ઘડીગાવા વિષે, ચ્હાવા વિષે; તો આજની ના કાલ કરીએ !ચાલ ફરીએ !\nગાવા વિષે, ચ્હાવા વિષેની વાત આજકાલ ઓનલાઇન થાય છે. આજકાલ લોકો ટીવી, ઇન્ટરનેટ પર ક્યાંયનાં ક્યાંય ફરતા હોય છે. ઘરમાં બેઠાં બેઠાં સમગ્ર સૃષ્ટિમાં સ્વૈરવિહાર કરવામાં આપણને કોણ રોકી શકે? બજેટ અને ક્રિકેટ સાથે આવે તો તમે કોને લાઇવ જોવાનું પસંદ કરો? તમને જેટલી જોવા ગમે કે કોહલી? તમને મોદીમાં મોજ પડે કે ધોનીમાં? આ લખાય છે ત્યારે ટીવી પર બન્ને ચાલી રહ્યા છે. મેં જો કે બજેટને લાઇવ જોવું પસંદ કર્યું. રજૂ થયેલું બજેટ આમ તો સારું જ છે. પણ મોટા ઔદ્યોગિક ગૃહો ને બીક લાગે છે. કાળા નાણાંનાં કાળોતરાને નાથવા નવા કાયદા આવશે તેમાં સૂકા ભેળું લીલું ન બળી જાય એની શી ખાત્રી? જેલની સજાનાં પ્રસ્તાવથી બીક લાગે છે. રીફોર્મ્સ માટે હજી ઘણાં કાયદા કરવા પડે. એ બધું હજી અદ્ધરતાલ છે. સવાલ એ નથી કે ઉદ્યોગો માટે ભૂમિ અધિગ્રહણનું વળતર ઓછું દેવું છે. સવાલ એ છે કે ભૂમિ અધિગ્રહણની વિધિ ઘણી લાંબી છે. સમય વધારે જાય તો કોઇ આપણા દેશમાં શા માટે રોકાણ કરે? તેમાં બહુમતી સમુદાયનાં સંગઠનોનાં લઘુમતી વિરોધી નિવેદનો વિદેશી પુંજીનિવેશકર્તાઓનાં મનમાં દ્વિધા ઉત્પન્ન કરે છે. વિમા ક્ષેત્રમાં ઔદાર્યકરણ થઇ શક્યું નથી. ભૂમિ અધિગ્રહણ ખરડાને ગ્રહણ લાગી ગયું છે. કહે છે કે આ ખરડો વેપારી તરફી છે અને ખેડૂત વિરોધી છે. જેટલી બિચારા બચાવ કરીને થાક્યા કે આમાં સહુનું ભલું છે. મોદી પણ સંસદમાં ભૂમિ અધિગ્રહણને અગ્રીમતા આપવાનું અગમજ્ઞાન સમજાવે છે. પણ અન્ના માનતા નથી. તેઓ વર્ધાથી દિલ્હી સુધીની ત્રણ મહિનાની પદયાત્રા વત્તા જેલ ભરો આંદોલનની જાહેરાત કરી ચૂક્યા છે. એમ કહીને કે આ સરકાર તો બ્રિટિશ સરકાર કરતા ય વધારે ખરાબ છે. સૂંઠને ગાંગડે ગાંધી થવા નીકળેલા કેટલાંક વિરોધ પક્ષો એવા વિરોધમાં સૂર પુરાવે છે. એનડીએનાં કેટલાંક સાથી પક્ષોને પણ આ ખરડા સામે વાંધો છે. વિરોધ જારી છેલોકશાહીની આ તાસીર છે. કોઇ પણ નિર્ણયની, એની દૂરગામી અસરોની ચર્ચા થવી જોઇએ. પણ નિર્ણય ન લેવો લોકશાહીનાં સ્વાસ્થ્ય માટે હાનિકારક છે. નિર્ણય લેવાનું ટાળવું લાંબે ગાળે નડે. જેટલી જેટલી સમજણ તો મને નથી પણ પ્રાથમિક દ્રષ્ટિએ વિકાસલક્ષી બજેટ આપીને એમણે સારું કામ કર્યાનું લાગે છે. કોંગ્રેસ બજેટને ‘ધનવાપસી’ પ્રોગ્રામ કહે છે. એમાં ચૂંટણીમાં જે ફંડ લીધું હતું તે હવે પાછું આપવાની વાત છે એવી ટીકા સાથે તેઓ આ બજેટને ગરીબ વિરોધી કહે છે. પણ ક્યાં સુધી વિકાસનાં નક્કર પગલાંને ટાળવા? આજનો નિર્ણય કાલ પર મુલતવી રાખવાની વાતને અંગ્રેજીમાં પ્રોક્રાસ્ટીનેટીંગ(Procrastinating) કહે છે. તે પરથી નવો શબ્દ અવતર્યો પ્રોકેફીનેટીંગ(Procaffenating). (પ્રોક્રાસ્ટીનેટીંગ+ કેફેઇન) બે શબ્દોનું સંયોજન છે. પહેલો શબ્દ ‘પ્રોક્રાસ્ટીનેટીંગ’ એટલે કામ ટાળવું. હાથ પરનું કામ મુલતવી રાખવું. ઢીલમાં રાખવું. આજ કરે સો કાલ કર, કાલ કરે સો પરસોં, ઇતની જલદી ક્યા હૈ યારોં, જબ જીના હૈ બરસોં- લો બોલો ! લેટિન શબ્દ ‘પ્રો’ એટલે આગળનું કામ અને ‘ક્રાસ્ટિનસ’ એટલે કાલ પર લઇ જવું. પ્રોક્રાસ્ટીનેટીંગ એટલે એવું કામ જે કાલે થશે. અને ‘કેફેઇન’ તો આપણે જાણીએ છે, કોફીનાં દાણામાં રહેલું સ્ફૂર્તિવર્ધક રસાયણ. ચાયનાં પાંદડામાં ય હોય છે. અત્યાર સુધી ચાય પે ચર્ચા ચાલી હતી. હવે કોફીનો વારો છે. પ્રોકેફીનેટીંગ શબ્દ ભલે નવો છે પણ એની તાસીર પુરાણી છે. હવે સવારનું કામ સાંજ પર અને આજનું કામ કાલ પર ટાળવા માટે કોફીનાં કપ પીતા જઇએ અને કહેતા જઇએ કે યાર ! કાંઇ મૂડ બનતો નથી. પહેલાં કોફી બનાવું, પી લઉં, પછી કામ હાથ પર લેશું. આવા લાસરિયાવેડા એટલે પ્રોકેફીનેટીંગ. આમ તો ઓફિસની બોલીમાં વપરાતો શબ્દ. કોફી તો પીવા દો, યાર. થશે, થવાનું હશે ત્યારે થશે. હેં ને?\nદર અસલ, છેવટની ઘડી સુધી કામ ટાળવાની એક અનોખી મઝા છે. નિર્ણય ન લેવો એ પણ તો એક નિર્ણય છે. કોર્પોરેટને ય ગમે અને કૃષિને ય ગમે એવું બજેટ ક્યાંથી લાવવું? એટલે અઘરાં નિર્ણય લેવાનું ટાળવું. આજે લોકોને ગલગલિયાં કરાવે એવા નિર્ણયો લેવા. કેજરીવાલે એવા નિર્ણયો જ લીધા. પાણી મફત. વિજળી અર્ધા ભાવે. અઘરાં નિર્ણયો લેવાનું અત્યારે ટાળવું. બસ ત્યાં જ પ્રોકેફીનેટીંગ શરૂ થાય છે. આ શબ્દ ટ્વિટરની દેન છે. વર્ષ 2012થી શરૂ થયેલો આ શબ્દ સોશિયલ નેટવર્કીંગ પરથી અર્બન ડિક્સનરી અને વર્ડસ્પાય સુધી પહોંચી ગયો છે. એક એવો જ શબ્દ આજકાલ પ્રચલિત છે અને એ છે ‘સોશિયલ નોટવર્કીંગ’. ટ્વિટર, ફેસબૂક કે વોટ્સએપ્પ જેવી સોશિયલ નેટવર્કીંગ સાઇટ્સ પર મચ્યા રહેવું, ખરેખરું કામ કરવાનું ટાળતા રહેવું, કામને મુલતવી રાખતા રહેવું એટલે સોશિયલ નોટવર્કીંગ !\nહું કોફી પી રહ્યો છું. લેખ લખી રહ્યો છું. અખબારની એક ડેડલાઇન હોય છે થશે, થવાનું હશે ત્યારે થશે. હેં ને?\nહું કોફી પી રહ્યો છું. લેખ લખી રહ્યો છું. અખબારની એક ડેડલાઇન હોય છે. મારે ડેડલાઇનને લાઇફ લાઇન બનાવવી પડે છે. પ્રોકેફીનેટીંગ મારી સર્જનભૂમિનું અધિગ્રહણ કરે તે પહેલાં રીફોર્મ્સનો પટારો હું ખોલી દઉં છું. હું…..\nશબદ આરતી: “ હું ક્યારેય એવું કામ કાલ પર ટાળતો નથી, જે કામ પરમ દિવસે કરવું શક્ય હોય.” –મહાન આઇરીશ લેખક, કવિ ઓસ્કાર વાઇલ્ડ(1854-1900) Like this:Like Loading...\nOne response to “પ્રોકેફીનેટીંગ એટલે કોફીનાં કેફ સંગ આજની કાલ કરવી તે../ પરેશ પ્ર વ્યાસ”\tVinod R. Patel\tMarch 6, 2015 at 3:12 am\tપ્રોકેફીનેટીંગ એટલે કોફીનાં કેફ સંગ આજની કાલ કરવી તે..\nનવો શબ્દ જાણવા મળ્યો.શબ્દ કોશમાં નાં હોય તો એમાં ઉમેરવા જેવો.\nરાજકારણીનીયો મોટા ભાગે નિર્ણય નાં લેવાનો નિર્ણય લેવામાં પારંગત હોય છે.\nમોદી રાજ્યમાં આમાં કૈક ફેરફાર થતો હોય એમ હાલ તો લાગે છે .


કોરોના વાઇરસ ટ્રિબ્યુટ : ડોક્ટર્સને સમર્પિત ‘તેરી મિટ્ટી’ સોન્ગ રિલીઝ, અક્ષય કુમારે લખ્યું- ડોક્ટર્સ ભગવાનના રૂપ હોય તે આ લડાઈમાં જોઈ લીધું | CN24NEWS\nHomeકોરોના વાઇરસ ટ્રિબ્યુટ : ડોક્ટર્સને સમર્પિત ‘તેરી મિટ્ટી’ સોન્ગ રિલીઝ, અક્ષય કુમારે...\nકોરોના વાઇરસ ટ્રિબ્યુટ : ડોક્ટર્સને સમર્પિત ‘તેરી મિટ્ટી’ સોન્ગ રિલીઝ, અક્ષય કુમારે લખ્યું- ડોક્ટર્સ ભગવાનના રૂપ હોય તે આ લડાઈમાં જોઈ લીધું\nમુંબઈ. મહામારી કોરોના વાઇરસ સામે ખુદનો જીવ જોખમમાં મૂકીને દિવસરાત લોકોની સારવાર કરનાર ડોક્ટર્સને ટ્રિબ્યુટ આપતું સોન્ગ રિલીઝ કરવામાં આવ્યું છે. અક્ષય કુમારની 2019ની ફિલ્મ ‘કેસરી’નું ‘તેરી મિટ્ટી’ સોન્ગ તેણે ડોક્ટર્સને સમર્પિત કર્યું છે. ડોક્ટર્સને સમર્પિત આ સોન્ગનું વર્ઝન શેર કરતા અક્ષયે લખ્યું કે, સાંભળ્યું હતું ડોક્ટર્સ ભગવાનનું રૂપ હોય છે પણ કોરોના વાઇરસની આ લડાઈમાં જોઈ પણ લીધું.\nઓરિજિનલ સોન્ગના સિંગર બી પ્રાકે જ આ ટ્રિબ્યુટ સોન્ગ ગાયું છે. ‘કેસરી’ ફિલ્મમાં અક્ષય કુમારની સાથે પરિણીતી ચોપરા પણ સામેલ હતી. ઓરિજિનલ ‘તેરી મિટ્ટી’ સોન્ગનું પરિણીતી ચોપરાનું પણ એક વર્ઝન છે. આ ફિલ્મને કરણ જોહરે પ્રોડ્યુસ કરી હતી.\nકોરોના વાઇરસની જંગમાં લડત આપી રહેલ ફ્રન્ટ લાઈન વર્કર્સનો આભાર માનવા માટે અક્ષય કુમાર હંમેશાં આગળ રહ્યો છે. અગાઉ તેણે દિલ સે થેન્ક્યુ નામનું કેમ્પેન શરૂ કર્યું હતું. તેમાં તેણે ડોક્ટર્સ, નર્સ, મેડિકલ સ્ટાફ, પોલીસ, હોમગાર્ડ,નગરપાલિકાના કર્મચારી વગેરેનો આભાર માન્યો હતો. અક્ષય કુમારે અગાઉ મુસ્કુરાયેગા ઇન્ડિયા વીડિયો સોન્ગ પણ રિલીઝ કર્યું હતું જેમાં તેની સાથે અન્ય બીટાઉન સેલેબ્સ પણ સામેલ હતા. અક્ષય કુમારે પીએમ રિલીફ ફંડમાં 25 કરોડ રૂપિયાનું યોગદાન પણ આપ્યું છે.\nPrevious articleસો.મીડિયા : ‘મહાભારત’ના એક સીનમાં કૂલર જોવા મળ્યું તો અઢળક મીમ્સ બન્યાં, સાચી વાત હવે બહાર આવી\nNext articleમુશ્કેલી : બહેન રંગોલી ચંદેલનો સપોર્ટ કરવા બદલ કંગના રનૌત વિરુદ્ધ પોલીસ ફરિયાદ


મુખ્ય પૃષ્ઠ » કે-માર્ટ » વેસ્લો કાર્ડિયોસ્ટોરાઇડ 3.0 મેન્યુઅલ ટ્રેડમિલ માત્ર $ 89\nવેસ્લો કાર્ડિયોસ્ટોરાઇડ 3.0 મેન્યુઅલ ટ્રેડમિલ સેલ\nફિટનેસ રિબેટસ એક વેસ્લો ટ્રેડમિલ ડીલ રજૂ કરે છે કે-માર્ટ\nમાત્ર $ 3.0 માટે વેસ્લો કાર્ડિયોસ્ટોરાઇડ 89 મેન્યુઅલ ટ્રેડમિલ ખરીદો\nકાર્ડિયોસ્ટ્રાડ 3.0 નો સામાન્ય રીટેલ કિંમત $ 149.99 છે. આ ઑનલાઇન માત્ર વેચાણ સાથે $ 60.99 સાચવો!\nકાર્ડિયોસ્ટ્રાઇડ મેન્યુઅલ ટ્રેડમિલ ઉત્પાદન વર્ણન:\nવેસ્લો કાર્ડિઓસ્ટ્રાઇડ એક મેન્યુઅલ ટ્રેડમિલ છે જે તકનીકીને દર્શાવે છે જે મહત્તમ વજન ઘટાડવા માટે તમારી આંદોલનમાં સુધારો કરે છે. કાર્ડિયોસ્ટ્રાઇડની પટ્ટો સરળ આભાર, તે નવીન ફ્લાયવિલ છે. તે તમારા વર્તુળોને વધુ કુદરતી લાગે તે માટે ઝમકને ઓછું કરે છે, જેમ કે તમે બહારની બાજુએ ચાલતા હોવ તેવું જ થશે. આ ફ્લાયવિલ તમારા સાંધા પર અસર ઘટાડે છે જે પીડા મુક્ત વર્કઆઉટ બનાવે છે. વેસ્લો કાર્ડિઓસ્ટ્રાઇડ 3.0 માં મોટી એલસીડી સ્ક્રીન છે જે તમને કેલરી, ગતિ, સમય અને અંતર બતાવે છે. આ ટ્રેડમિલ સ્ટોરેજ માટે સહેલાઇથી ફોલ્ડ થાય છે, 90-day વૉરન્ટી અને 250lb વજનની ક્ષમતા ધરાવે છે.\nઆ એકમ માટે મફત ઇન-સ્ટોર પિક અપ અથવા ડિલિવરી ઉપલબ્ધ છે - આ ખરીદી કાર્ડિયોસ્ટ્રાડ 3.0 મેન્યુઅલ ટ્રેડમિલ આજે કે-માર્ટથી\n* માટે $ 89 ની કિંમત વેસ્લો કાર્ડિયોસ્ટોરાઇડ 3.0 મેન્યુઅલ ટ્રેડમિલ5/ 30 / 14 8 તરીકે માન્ય છે: 10 PM EST. સૂચિત તારીખ / સમય મુજબ ઉત્પાદનના ભાવ અને ઉપલબ્ધતા સચોટ છે અને ફેરફારને પાત્ર છે. ખરીદના સમયે Kmart.com પર પ્રદર્શિત થયેલ કોઈપણ કિંમત અને ઉપલબ્ધતા માહિતી આ ટ્રેડમિલની ખરીદી પર લાગુ થશે


તમારું નામ બદલવા દરમિયાન કેવી રીતે મુસાફરી કરવી - લક્ષ્યસ્થાન લગ્ન\nતમારું નામ બદલવા દરમિયાન કેવી રીતે મુસાફરી કરવી\nમુખ્ય લક્ષ્યસ્થાન લગ્ન તમારું નામ બદલવા દરમિયાન કેવી રીતે મુસાફરી કરવી\nલગ્નની ઘંટડીઓ ચીમરે, અને તમે કહ્યું, હું કરું છું. અહીંથી બધું જ સહેલાઇથી ચાલવું જોઈએ, બરાબર? ઠીક છે, બરાબર નથી. જો તમે તમારું નામ બદલવાની યોજના ઘડી રહ્યા હોવ તો, કેટલાક-ઓછા-આકર્ષક કાગળની તૈયારી કરો, પોસ્ટ કેક કાપવા.\nપ્રક્રિયા પ્રારંભ કરવા માટે પૂરતી જટિલ છે, અને તમારા ઓળખ દસ્તાવેજો પરના નામની વચ્ચેની મુસાફરીમાં મુશ્કેલીનો બીજો સ્તર ઉમેરવામાં આવે છે. ના સ્થાપક અને સીઈઓ ડેનિયલ ટેટ દાખલ કરો MissNowMrs.com , નવવધૂ માટે anનલાઇન નામ-પરિવર્તન સેવા. અહીં, તે તમારું નામ બદલતી વખતે મુસાફરી કેવી રીતે કરવી તે અંગેની સાત ટીપ્સ અને સૂચનો તોડે છે.\nસંબંધિત: તમારા પાસપોર્ટ પર તમારું નામ કેવી રીતે બદલવું\nતમારું નામ બદલવા દરમિયાન મુસાફરીની7ટીપ્સ:\n1.) તમારા હનીમૂન મુસાફરીને તમારા પ્રથમ નામ પર બુક કરો. તમારા લગ્ન પછી તમારા લગ્નનું પ્રમાણપત્ર આપવામાં બે અઠવાડિયા લાગશે, તેથી તમે તમારા પરિણીત નામની ઓળખ સાથે મુસાફરી કરી શકશો.\n2.) ટીએસએ લગ્નના પ્રમાણપત્રને ઓળખના સ્વરૂપ તરીકે સ્વીકારશે નહીં. તેથી, જ્યારે તમે ઉડતા હો ત્યારે તમારા ડ્રાઇવરનું લાઇસન્સ અથવા પાસપોર્ટ લાવો.\n).) મોટાભાગની એરલાઇન્સ ટિકિટ પર નામ અપડેટ કરશે નહીં અને નવી ટિકિટ માટે જુદા નામથી પૂરા ભાડુ લેશે. જો તમને ચિંતા છે કે તમારા જીવનસાથી તમારા નામ અને મુસાફરીની યોજનાઓમાં ભૂલ કરશે, તો મુસાફરી વીમાની પસંદગી કરો.\n).) જો તમે તમારા હનીમૂન માટે મુસાફરી કરવા માટે તમારા પ્રથમ નામમાં નવા પાસપોર્ટ માટે ફાઇલ કરેલી હો, તો તમારા લગ્નની તારીખથી 12 મહિના તમારા નવા નામમાં મફત પાસપોર્ટ માટે ફાઇલ કરવા માટે છે! સ્ટેટ ડિપાર્ટમેન્ટ તરફથી તેને લગ્નની ભેટ તરીકે વિચારો.\n). રાજ્ય વિભાગ નવો પાસપોર્ટ જારી કરવા માટે સરેરાશ weeks અઠવાડિયા લે છે, તેથી તમારી ટિકિટ પર તમારી મુસાફરી અને નામની યોજના કરો.\n).) જો તમારે તમારા વિવાહિત નામ પર ફ્લાઇટ બુક કરાવવી જોઈએ, તો તમે એક દિવસમાં પ્રાદેશિક પાસપોર્ટ સેન્ટર પર તમારા પાસપોર્ટની પ્રક્રિયા ઝડપી બનાવવા પુરાવા તરીકે તમારી ટિકિટનો ઉપયોગ કરી શકો છો.\n7.) જો તમે કાર્ય માટે મુસાફરી કરો છો, તો તમારી નામ-પરિવર્તનની યોજનાઓની HR અને બુકિંગ એજન્સીને જાણ કરો. આનાથી તેઓ તમારા એકાઉન્ટને ફ્લેગ કરી શકશે અને ખાતરી કરશે કે તેઓ તમારી મુસાફરીને સાચા નામથી બુક કરે છે.\nઅરકાનસાસ ગરમ ઝરણા રાષ્ટ્રીય ઉદ્યાન\nકાર્નિવલ ક્રુઝ લાઇન્સ રદ કરી ક્રુઝ\nકેવી રીતે maldives મેળવવા માટે\nન્યુઝીલેન્ડમાં મુસાફરો ગુમાવેલ ક્રૂઝ શિપ, સિડનીમાં જ્વાળામુખી ફાટવાના ડ Dક્સ (વિડિઓ)\nન્યૂયોર્કના ટાઇમ્સ સ્ક્વેરમાં સરસ ભોજન કેવી રીતે રાખવું\nબેંગકોક શાંતપણે એશિયાનું ક્રાફ્ટ કોફી કેપિટલ બની રહ્યું છે


આત્માનું જ્ઞાન | Katha Upanishad (કઠ ઉપનિષદ) | Upanishad\nનચિકેતાએ બધાં પ્રલોભનોને ગૌણ ગણીને પોતાની સત્યપરતા બતાવી આપી તે માટે યમદેવે તેને અભિનંદન આપ્યાં. તે પછી આત્મજ્ઞાનની શરૂઆત કરતાં કહેવા માંડ્યું : આત્મા છે તે અમર છે. શરીરમાં તેની ઉપસ્થિતિથી જ શરીર કામ કરે છે. જીવન આટલું જ છે ને તે પછી એટલે મરણ પછી કશું જ નથી એમ માનવું ખોટું છે. આ જીવન પૂરું થયા પછી પણ બીજું અનંત જીવન બાકી રહે છે એમ જે જાણે છે તે જ સાચા અર્થમાં જ્ઞાની છે. આત્મા શું છે તેની મોટા ભાગના લોકોને કલ્પના પણ નથી હોતી. આત્મા વિશે ઘણાને સાંભળવા પણ મળતું નથી. તેમ જ કોઈ તેને વિશે માહિતી મેળવે તોપણ તેને પ્રત્યક્ષ રીતે જાણવાનું ઓળખવાનું કે મેળવવાનું કામ અત્યંત અઘરું છે. કેવળ બુદ્ધિ, દલીલ કે તર્કથી આત્માની પ્રાપ્તિ થઈ શકતી નથી તેમ જ તેની પૂરી માહિતી પણ મળી શકતી નથી. અનુભવી પુરૂષ એને વિશે જ્યારે સમજાવે ત્યારે જ થોડીઘણી માહિતી મળી શકે છે. સામાન્ય માણસ પાસેથી એની માહિતી નથી મળી શકતી. એની માહિતી મેળવવાની ઈચ્છાવાળા માણસો પણ સંસારમાં વિરલ છે.\nતારામાં તેનું જ્ઞાન પ્રાપ્ત કરવાની તાલાવેલી છે, તે જોઈને, હે નચિકેતા, મને અત્યંત આનંદ થયો છે તારા જેવો દ્રઢ નિશ્ચયવાળો જિજ્ઞાસુ ખરેખર ન મળે. સ્વર્ગની ને બીજી ભોગેચ્છાનો તેં ત્યાગ કર્યો છે. આત્મા અત્યંત ગૂઢ છે. સર્વવ્યાપક ને હૃદયરૂપી ગુફામાં રહેલો છે. વળી સૌથી જૂનો કે પ્રાચીન છે. એ આત્મા જ્ઞાન ને યોગની સાધનાથી જાણી કે અનુભવી શકાય છે. તેના અનુભવથી માણસનું મન શાંત, સ્થિર ને દ્વંદ્વાતીત થઈ જાય છે. આત્માનું જ્ઞાન મેળવીને, સારી પેઠે સમજીને તથા આત્માનો પ્રત્યક્ષ અનુભવ કરીને માણસ આનંદમય બની જાય છે. કેમ કે આત્મા પોતે જ આનંદમય છે. હે નચિકેતા, આત્માનું એ મહાન ને મંગલ મંદિર તારે માટે ઊઘડી ગયું છે એમ હું માનું છું. તું તેમાં પ્રવેશ કરવા ને તેમાં વિરાજેલા આત્મદેવનાં દર્શન કરવા માટે તદ્દન યોગ્ય છે એ નક્કી છે.’\nયમદેવતાનાં પ્રારંભિક વચનો સાંભળીને નચિકેતાને આનંદ થયો. ને કેમ ન થાય ? આત્મજ્ઞાનની આવી ઉજાણીમાં સામેલ થવા તો તે આવ્યો હતો. તે તો તેનો માનીતો મનોરથ હતો. તરસ્યા પ્રવાસીને જેમ કોઈ મીઠા ઝરણાનું પાણી ને ભૂખ્યાને ભાવતું ભોજન મળે ને તેનો ઉત્સાહ સમાય નહિ તેમ તેને પણ અપાર આનંદ થયો. યમદેવતા જેવા વક્તા પણ બીજે ક્યાં ને કોણ મળે ? તેમનો પૂરો લાભ લેવાનું તે પણ કેમ મૂકે ? તેથી જ નચિકેતાએ પોતાની જિજ્ઞાસા રજૂ કરતાં કહ્યું કે ધર્મ ને અધર્મથી પર, કર્મ ને અકર્મ અથવા સર્જન ને વિસર્જનથી પર તથા ભૂત ને ભવિષ્યથી પણ પર એવું જે કંઈ તમે જાણતા હો તે વિશે મને સમજાવો. ને એના અનુસંધાનમાં યમદેવનું વિશાળ વિવેચન ચાલુ થયું. તેનો ઊડતો ઉલ્લેખ આપણે કરી લઈએ.\nયમદેવે કહ્યું : ‘ભાઈ, આત્મા તે જ પરમાત્મા છે. તેને બ્રહ્મ પણ કહે છે. તે જ ટૂંકમાં પ્રણવ અથવા તો ॐકાર કહેવાય છે. તે જ પરમતત્વ ને પરમપદ છે. વેદો તેનું જ વર્ણન કરે છે. તેને પ્રાપ્ત કરવા, મેળવવા કે ઓળખવા માટે જ તપસ્વી તપ ને વ્રત કરે છે. તેમ જ તેને માટેના કડક નિયમોનું ચુસ્તપણે પાલન કરે છે, તે અવિનાશી છે. તેને જાણી લેવાથી માણસ જે જે વસ્તુની ઈચ્છા કરે છે તે તેને મળી રહે છે. તેને જાણવાથી જીવન ધન્ય ને ઉજ્જવળ બની જાય છે. જે તેને જાણે છે તે સંસારમાં મહાન બને છે ને જ્યાં જાય છે ને રહે છે ત્યાં પોતાની પ્રતિભાથી સર્વત્ર પૂજાય છે. આત્માનો કદી નાશ નથી થતો; તે જન્મતો કે મરતો નથી. તેની ઉત્પત્તિ નથી થતી ને તેમાંથી પણ કશું ઉત્પન્ન નથી થતું. તે જન્મરહિત, નિત્ય, સનાતન ને સૌથી પુરાતન છે. શરીરનો નાશ થવા છતાં તેનો નાશ નથી થતો. જે આત્માને હણનારો ને હણાયેલો માને છે તે બન્ને જ્ઞાની નથી; કેમ કે તે કોઈથી હણાતો ને કોઈને હણતો નથી. તે સૂક્ષ્માતિસૂક્ષ્મ ને મહાનથી પણ મહાન છે. હૃદયરૂપી ગુફામાં તે વિરાજમાન છે. તેનું દર્શન દરેકને નથી થતું. મનને નિર્મળ કરવાથી, કામના તેમ જ શોકથી રહિત થવાથી, તેનો અનુભવ થઈ શકે છે. એ આત્મા સ્થિર છતાં સર્વવ્યાપક ને શાંત હોવા છતાં સર્વત્ર વિચરણ કરે છે. હે નચિકેતા, બહારથી આનંદમય જેવા દેખાતા છતાં ગુણાતીત એવા એ આત્માને મારા વિના બીજું કોણ જાણી શકે ? એ આત્મા ને વ્યાપકરૂપે જાણીને વિવેકી પુરૂષ શોક તથા મોહથી મુક્તિ મેળવે છે. ’\nઉપનિષદના આવા શ્લોકોમાંના કેટલાક ગીતાના શ્લોકો સાથે આબેહૂબ મળતા આવે છે. ગીતા ઉપનિષદની જ પુત્રી છે એ વાત યાદ રાખીએ તો તે માટે કોઈ શંકા નથી રહેતી.


IPL 2019: આ ખેલાડીઓ બદલી શકે છે મેચનું પરિણામ - sports\nIPL 2019: આ ખેલાડીઓ બદલી શકે છે મેચનું પરિણામ\nUpdated: Mar 23, 2019, 16:21 IST | Vikas Kalal\nદિપક ચહર- ચેન્નાઈ સુપર કિંગ્સ\nદિપક ચહર ભારતીય ઓલ રાઉન્ડર છે જે મિડલ ઓર્ડરમાં બેટિગ કરવા સક્ષમ છે અને સાથે જ મિડયમ પેસ બોલિંગ થી સ્ટંમ્પ પણ ઉખાડી શકે છે. IPL 2019 ટાઈટલ જીતવા દિપક ચહર ટીમ માટે મહત્વનું પાસુ બની શકે છે.\nમયંક અગ્રવાલ - કિંગ્સ ઈલેવન પંજાબ\nમયંક અગ્રવાલ કિંગ્સ ઈલેવન પંજાબ તરફથી રમે છે અને ટેક્નિલકલી પરફેક્ટ બેટ્સમેન પંજાબ માટે ઓપનિંગ કરે છે.મયંક અગ્રવાલ ટીમ ઈન્ડિયા માટે પણ ઓપન કરી ચુક્યો છે. મયંક અગ્રવાલ ટીમને મજબુત શરુઆત અપાવી શકે છે.\nઅનમોલપ્રીત સિંહ - મુંબઈ ઈન્ડિયન્સ\nમુંબઈ ઈન્ડિયન્સ હમેશા નવી પ્રતિભાઓ શોધવામાં માને છે. પંજાબ ક્રિકેટ તરફથી રમતો અનમોલપ્રીત સિંહ બેટ્સમેન છે અને તેના ફ્લેસી શોર્ટ્સથી રમતા મેચને બદલી શકે છે. અનમોલપ્રીત પર મુંબઈને મિડલમાં ટીમને જીત તરફ લઈ જવાની જવાબદારી રહેશે.\nઅવેશ ખાન - દિલ્હી કેપિટલ્સ\nઅવેશ ખાન ભારતીય ટીમ માટે આવનારા સમયમાં આગવી પ્રતિભા તરીકે ઉભરી શકે છે. U-19માં અવેશ ખાને તેની બોલિંગથી સૌનું ધ્યાન તેની તરફ ખેચ્યુ હતું. અવેશ ખાન બુમરાહની જેમ યોર્કર નાખવામાં એક્સપર્ટ માનવામાં આવે છે.\nહનુમા વિહારી - દિલ્હી કેપિટલ્સ\nહનુમા વિહારી પણ તેની ટેકનિક અને પરફેક્ટ શોર્ટના કારણે ઓળખવામાં આવે છે. થોડાક સમયમાં જ હનુમા વિહારીએ પોતાનું સ્થાન મજબુત કર્યું છે. દિલ્હી કેપિટલ્સ માટે હનુમા વિહારી ઓપનિંગ કરી શકે છે અને મિડલમાં પણ રમી શકે છે.\nકર્ણ શર્મા - ચેન્નાઈ સુપર કિંગ્સ\nકર્ણ શર્મા બોલિંગ ઓલ રાઉન્ડર છે જે ચેન્નાઈ તરફથી રમશે કર્ણ લેગ બ્રેક બોલિંગ દ્વારા બેટ્સમેનોને હેરાન કરી છે. કર્ણ શર્માની ખાસિયત છે તેની ગુગલી. અશ્વિનની ગેરહાજરીમાં કર્ણ શર્મા ચેન્નાઈની ટીમમાં સ્પિનને ટેકો આપશે\nશ્રેયસ અય્યર - દિલ્હી કેપિટલ્સ\nટીમમાં શિખર ધવનની હાજરી હોવા છતા દિલ્હી કેપિટલ્સે શ્રેયસ અય્યર પર વિશ્વાસ રાખ્યો છે અને તેને ટીમના કેપ્ટન તરીકે રિટેન કરવામાં આવ્યો છે. ટીમ મેનેજમેન્ટનો આ વિશ્વાસ જ શ્રેયર અય્યરને ખાસ બનાવે છે.\nમનીષ પાંડે - સનરાઈઝર્સ હૈદરાબાદ\nમનીષ પાંડે IPL સ્ટાર છે. મનીષ પાંડે કોલકાતા ટીમને ઘણી જીતો એકલા હાથે અપાવી છે. આ વર્ષે સનરાઈઝર્સ તરફથી રમશે જે સનરાઈઝર્સની બોલિંગ સાથે બેટિંગને સપો્ટ પૂરો કરશે.\nશાર્દુલ ઠાકુર - ચેન્નાઈ સુપર કિંગ્સ\nશાર્દુલ ઠાકુર હાલ ટીમ ઈન્ડિયામાં બેસ્ટ બોલરમાંથી એક છે. ધોની શાર્દુલ ઠાકુર પર ગણો વિશ્વાસ કરે છે. ધોનીએ પ્રેક્ટિસ સેશનમાં શાર્દુલ ઠાકુર સાથે ઘણી પ્રેક્ટિસ કરી હતી. પાર્ટનરશિપ તોડવામાં શાર્દુલ ઠાકુર એક્સપર્ટ માનવામાં આવે છે.\nશિવમ દુબે - રોયલ ચેલેન્જર બેંગ્લોર\nશિવમ દુબેને બેંગ્લોર દ્વારા5કરોડમાં ખરીદવામાં આવ્યો છે. શિવમ દુબે આમ તો ખાસ જાણીતો નથી તેમ છતા બેંગ્લોરે5કરોડમાં ખરીદ્યો છે તે આશ્ચર્ય કરાવે છે. શિવમ બેંગ્લોર ટીમમાં સ્થાન મેળવવા મહેનત કરવી પડશે. બેંગ્લોર ટીમમાં વિરાટ, એબી ડિ વિલિયર્સ, સ્ટોઈનિસ જેવા પ્લેયર્સ સામેલ છે જે હાલ ફોર્મમાં છે.\nસ્ટીવ સ્મિથ - રાજસ્થાન રોયલ્સ\nબૅન બાદ પરત ફરી રહેલો સ્ટિવ સ્મિથ પોતાને પુરવાર કરવા પ્રયત્ન કરશે. સ્ટીવ સ્મિથ ઓસ્ટ્રેલિયાનો કેપ્ટન રહી ચુકયો છે જેનો લાભ રાજસ્થાન રોયલ્સને મળશે. સ્મિથ તેની બેટિંગથી મેચમાં કોઈ પણ પરિસ્થિતિને બદલવા સક્ષમ છે\nડેવિડ વોર્નર - સન રાઈઝર્સ હૈદરાબાદ\nએકલા હાથે મેચનું પાસુ બદલનાર ડેવિડ પણ ઘણા સમય બાદ ક્રિકેટમાં પરત ફરી રહ્યો છે. સન રાઈઝર્સ તરફથી રમતા ડેવિડે ઘણી મેચોમાં જીત અપાવી છે. ડેવિડ સન રાઈઝર્સ પણ રહી ચુક્યો છે ડેવિડ વોર્નર\nIPL 2019 આજથી શરુ થવા જઈ રહી છે. IPL 2019ની પહેલી મેચ ચેન્નાઈ અને બેંગ્લોર વચ્ચે રમાશે. છેલ્લા ઘણા વર્ષોમાં IPLએ ભારતીય ટીમને અને ઈન્ટરનેશનલ ટીમના પ્લેયર્સ માટે પ્લેટફોર્મ ઉભુ કર્યું છે. ભારતીય પ્લેયર્સ અને વિદેશી પ્લેયર્સ તેમની IPL ટીમ માટે મહત્વની ઈનિંગ રમી જતા હોય છે. જુઓ આવા જ કેટલાક પ્લેયર્સ જે મેચનું પાસુ બદલવામાં સક્ષમ છે.


જૂનાગઢ શહેરમાં હોસ્પિટલ, કોલેજ, શાળામાં વૃક્ષારોપણ કરવામાં આવ્યું | જૂનાગઢ શહેરમાં હોસ્પિટલ, કોલેજ, શાળામાં વૃક્ષારોપણ કરવામાં આવ્યું - Divya Bhaskar\nજૂનાગઢ શહેરમાં હોસ્પિટલ, કોલેજ, શાળામાં વૃક્ષારોપણ કરવામાં આવ્યું\nએક વૃક્ષ એક જીવન અંતર્ગત, જૂનાગઢમાં 460 વૃક્ષનું વાવેતર કરવામાં આવ્યું\nજૂનાગઢ આદર્શ નિવાસી (વિ.જા.) કુમાર શાળામાં વૃક્ષારોપણનો કાર્યક્રમ યોજાયો હતો. જેમાં 200 વૃક્ષનું વાવેતર કરવામાં આવ્યું હતુ. તકે વિકસતી જાતિ કલ્યાણ ખાતાનાં જિલ્લા નાયબ નિયામક પી.એમ.ભટ્ટ, શાળાનાં આચાર્ય કનકસિંહ ડોડિયા, એચ.એમ.મહેતા, એ.સી.પટેલ સહિતનાં હજાર રહ્યા હતા. શાળાનાં મેદાનમાં 2500 જેટલા વૃક્ષ છે. નવી પેઢીને સંસ્થાએ વૃક્ષોનું મહત્વ સમજાવ્યું.\nજૂનાગઢનાં મધુરમ વિસ્તારમાં આવેલી સનરાઇઝ ગર્લ્સ એકેડેમીમાં વૃક્ષારોપણનો કાર્યક્રમ યોજાયો હતો. એકેડેમીમાં 60 વૃક્ષનું વાવેતર કરવામાં આવ્યું હતુ. તકે હીનાબેન આહીર, પ્રિન્સીપાલ પંડ્યા સહિતનાં હાજર રહ્યા હતા. સ્કુલની વિદ્યાર્થીનીઓ દ્વારા વૃક્ષોને વાવવા માટે સંકલ્પ લીધો હતો. જેની સાથે તેની યોગ્ય જાળવણી કરી પર્યાવરણને પ્રદુષણથી રક્ષણ મળે તે માટેનાં સંકલ્પો લીધા હતા.\nજૂનાગઢનાં ભેંસાણ રોડ ઉપર આવેલી ઓમ એન્જીનીરીંગ કોલેજમાં વૃક્ષારોપણ કાર્યક્રમ કરવામાં આવ્યુ હતું. કોલેજ દ્વારા 50 વૃક્ષારોણણ કરવામાં આવ્યું હતુ.આ તકે ચીરાગ જસાણી, હિતેશ પાઘડાર, ઇમરાનખાન, જેમીન, હેતલ પંડ્યા સહિતાનાં 200 જેટાલા છાત્રો હાજર રહ્યા હતા. વિદ્યાર્થીઓ દ્વારા વૃક્ષોનું વાવેતર કરી યોગ્ય રીતે જાળવણી કરવાની ફરજ નિભાવવાનો વાયદો કર્યો હતો.\nજૂનાગઢનાં ઝાંઝડરા રોડ પર નવનિર્મિત કલ્પ હોસ્પિટલમાં વૃક્ષારોપણ કરવામાં આવ્યું હતુ.જેમાં કલ્પ હોસ્પિટલ દ્વારા 50 જેટલા વૃક્ષનું વાવેતર કરવામાં આવ્યું છે. વૃક્ષારોપણ પ્રસંગે ડો.વી.વી.અઘેરા, કમલ રાવલ, હોસ્પિટલનાં તબીબો, સ્ટાફ, પરિવારજનો હાજર રહ્યા હતા. હોસ્પિટલ દ્વારા સમાજને વૃક્ષ જાળવવા માટેનો સંદેશો પુરો પાડવામાં આવ્યો હતો. તેમજ દરેકે વૃક્ષ વાવવું તેવી શીખ આપી હતી.\nઆદર્શ નિવાસી શાળામાં વૃક્ષારોપણ, મેદાનમાં 2,500 વૃક્ષ, છાત્રોએ વધુ 200 વૃક્ષો વાવ્યા\nસનરાઇઝ ગર્લ્સ એકેડેમીમાં વૃક્ષારોપણ થયું, 60 વૃક્ષો વાવી વિદ્યાર્થીનીઓ જાળવણી કરશે\nઓમ એન્જિનીયરીંગ કોલેજમાં વૃક્ષારોપણ, કેમ્પસમાં 50 વૃક્ષો વાવી જાળવણીનો સંકલ્પ લીધો\nકલ્પ હોસ્પિટલમાં વૃક્ષારોપણ થયું


આજથી B.Com, BBA, BCAની 17 હજાર બેઠક પર પ્રવેશ પ્રક્રિયા | આજથી B.Com, BBA, BCAની 17 હજાર બેઠક પર પ્રવેશ પ્રક્રિયા - Divya Bhaskar\nઆજથી B.Com, BBA, BCAની 17 હજાર બેઠક પર પ્રવેશ પ્રક્રિયા\nસિન્ડિકેટ મેમ્બર ભાવેશ રબારીએ પ્રો.વીસી. ભાસ્કર રાવલને હેલ્પ સેન્ટર અંગે લેખીતમાં રજૂઆત કરી કહ્યું હતું કે નવી સિસ્ટમથી અજાણ વિદ્યાર્થીઓ જ્યારે સાઈબર કાફેમાં જાય છે. ત્યારે તેમની પાસે તેઓ 50 - 100 રૂપિયા ફોર્મ ભરવા માટે લે છે. ઉપરાંત દક્ષિણ ગુજરાતના કેટલાંક ગ્રામ્ય વિસ્તરમાં કોઈ સાઈબર કાફે ના હોવાથી વિદ્યાર્થીઓને ભારે હાલકી પડે છે. દક્ષિણ ગુજરાતના ગ્રામ્ય વિસ્તારના વિદ્યાર્થીઓએ શહેર સુધી ખેચાવું પડે છે. હાલ કોલેજમાં વેકેશન ચાલી રહ્યું છે. તેવામાં કોલેજમાં અલાયદી વ્યવસ્થા ગોઠવી પ્રેવશ પ્રક્રિયાનું હેલ્પ સેન્ટર શરૂ થયા તો વિદ્યાર્થીઓને ફાયદો થશે. તેમના રૂપિયા બચશે સાથે સાથે તેમને શહેર સુધી આવવું નહી પડે\nસાયન્સના વિદ્યાર્થીને કોમર્સમાં પ્રવેશ નહીં!\nનિયમમુજબ સાયન્સના વિદ્યાર્થીઓ કોમર્સમાં એડમિશન લઈ શકે છે. પરંતુ યુનિ. આપતી નથી. જેને લઈ સિન્ડિકેટ મેમ્બર રબારીએ વિરોધ કર્યો છે. અને અગામી બેઠકમાં વાતને લઈ ગરમાટો આવે તેવા એધાણ છે.\nવિદ્યાર્થીઓએરીતે ફોર્મ ભરવાં\nવિદ્યાર્થીએwww.vnsgu.ac.in પર જઈ ADMISSION-2017-18 પર ક્લીક કરી F.Y.B.COM/BBA/BCAમાં જવું. જે બાદ વિદ્યાર્થીએ સાચો મોબાઈલ નંબર લખી એન્ટર મારતા મોબાઈલ પર OTP કોર્ડ આવશે. જે લખ્યા બાદ ફોર્મ ખુલશે. જેમાં વિદ્યાર્થીએ તમામ ડિટેલ ભરવાની રહેશે. ફોર્મ ભરતી સમયે SC, ST કે SEBCનું પ્રમાણપત્ર પીડીએફમાં અપલોડ કરવાનું રહેશે. સાથે ધોરણ-10, 12ની માર્કશીટના ફક્ત નંબર લખવાના રહેશે.\nસ્પોર્ટ્સમાટે 17મી સુધીમાં વેરિફિકેશન\nઅધરબોર્ડ કે સ્ટેટના, ફિઝિકલ હેડિકેપ અને સ્પોર્ટના વિદ્યાર્થીઓએ ઓનલાઈન ફોર્મ ભરવાનું રહેશે. જે બાદ અધર બોર્ડ કે સ્ટેટના કે ફિઝિકલ હેડિકેમ વિદ્યાર્થીએ જે તે કોલેજમાં એડમિશન મળ્યું હશે. ત્યાં ડોક્યમેન્સ સબમીટ કરાવવા. જ્યારે સ્પોર્ટના વિદ્યાર્થીએ 17 જૂન સુધીમાં યુનિ.ના હેલ્પ સેન્ટર પર જઈ પોતાનું ફોર્મ વેરિફિકેશન કરાવવાનું રહેશે.\nનવી સિસ્ટમથી અજાણ વિદ્યાર્થીઓ માટે કોલેજમાં હેલ્પ સેન્ટર બનાવવા સિન્ડિકેટ મેમ્બર, NSUIની માગણી


pathey sadhanaweekly gujarati news - Sadhana Weekly - Gujarati Magazine\nસંપર્કનો મહિમા | ચાર મિલે ચૌસઠ ખિલે, બીસ રહે કરજોડ\nચાર મિલે ચૌસઠ ખિલે, બીસ રહે કરજોડ,\nપ્રેમી સજ્જન દો મિલે, ખિલ ગયે સાત કરોડ\nએક વખત એક સજ્જને એક સંન્યાસીને આ કહેવતનો અર્થ પૂછતાં કહ્યું, બાપજી આમાં શું કહેવા માંગે છે ? એ સમજાતું નથી. હવે તમે જ મને આનો અર્થ સમજાવી મારા જ્ઞાનમાં વધારો કરો.\nસંન્યાસી એક મર્માળા હાસ્ય સાથે બોલ્યા, જો બેટા આમાં જીવનનું ખૂબ મોટું રહસ્ય સમાયેલું છે. ‘ચાર મિલે’ એટલે કે જ્યારે કોઈ બે વ્યક્તિ મળે ત્યારે સૌ પ્રથમ બન્નેની આંખો મળે છે. પછી કહેવાયુ છે ‘ચૌસઠ ખિલે’ એટલે કે બન્નેના બત્રીસ-બત્રીસ દાંત મળીને ચૌસઠ થાય છે. આમ ‘ચાર મિલે, ચોસઠ ખીલે’ થયું.\nત્યારબાદ ‘બીસ રહે કર જોડ’ - એટલે કે મળનારા બન્નેના હાથની આંગળીઓ જે વીસ થાય છે તે વીસેય મળી એકબીજાના અભિવાદનમાં પ્રણામની મુદ્રામાં આપોઆપ ઊઠી જ જાય છે. ત્યાર બાદ કહેવાયું છે કે, પણ જ્યારે બે પ્રેમી-સજ્જન કે બે આત્મીયજન મળે છે ત્યારે શરીરના સાતેય કરોડ રોમે રોમ ખીલી ઉઠે છે. કારણ કે જો બે મળનાર વ્યક્તિઓમાં આત્મીયતા નહીં હોય તો ન તો વીસ આંગળીઓ જોડાશે કે ન તો ચોસઠ દાંત ખીલી ઉઠશે.\nઆમ તો આપણા શરીરના રોમની ગણતરી કરવી અશક્ય છે. પરંતુ સામાન્ય રીતે એક વ્યક્તિમાં તેની સંખ્યા સાડા ત્રણ કરોડ હોવાનું માનવામાં આવે છે. તેથી આ કહેવતનું તાત્પર્ય એ છે કે માત્ર બે વ્યક્તિઓ મળે તેનાથી શરીરના સાત કરોડ રોમેરોમ ખીલી ઉઠે એટલો આનંદ અને સુખ પ્રસરે છે. આપણા પૂર્વજોએ ઘડેલી આ કહેવતો કેટલી અર્થસભર છે તેનું આ ઉદાહરણ છે. આ જ રીતે તેઓ આપણામાં સંસ્કાર સીંચતા હતાં.\nsampark pathey kahevat


કૃષ્ણા અભિષેક સ્ક્રીન પર આવે એટલે દર્શકોના ચહેરા હાસ્યથી ખીલી ઉઠે. અને એ જે કોઈ શો કે ફિલ્મમાં હોય એમાં હાસ્ય રસ ન હોય તો જ નવાઈ. 28 ફેબ્રુઆરી 2020ના રિલીઝ થઈ રહેલી એની આગામી ફિલ્મ ઓ પુષ્પા આઇ હેટ ટિયર્સમાં તો સસ્પેન્સ, થ્રિલર અને કૉમેડી એમ ત્રિવિધ મનોરંજન દર્શકોને માણવા મળશે. કૃષ્ણા અભિષેક, અર્જુમન મુઘલ, અનુસ્મૃતિ સરકાર અને કાર્તિક જયરામને મુખ્ય ભૂમિકામાં ચમકાવતી ફિલ્મ એવા બે પ્રેમીઓની વાત છે જેઓ પ્રેમ કરતા પૈસાને વધુ મહત્ત્વ આપે છે.\nતાજેતરમાં કૃષ્ણાની આ ફિલ્મના ટ્રેલર અને મ્યુઝિક લૉન્ચની ધમાકેદાર પાર્ટી અંધેરીના સિન સિટી લાઉન્જ ખાતે આયોજિત કરાઈ હતી. પાર્ટીમાં ફિલ્મના કલાકારો ઉપરાંત દિગ્દર્શક ફરહાદ સામજી, કાશ્મીરા શાહ, દીપશિખા, ભોજપુરીના સ્ટાર પવન સિંહ પણ ઉપસ્થિત રહ્યાં હતાં.\nફિલ્મની વિશે જણાવતા કૃષ્ણાએ કહ્યું કે, ઓ પુષ્પા આઇ હેટ ટિયર્સ આદિત્ય-પુષ્પા અને શ્યામની આસપાસ ઘૂમે છે. આદિત્ય પુષ્પાના પ્રેમમાં પડે છે, એ એવું માને છે કે આદિત્ય માત્ર એને જ પ્રેમ કરે છે. પણ જ્યારે એને જાણ થાય છે કે આદિત્ય એને નહીં પણ એના પૈસાને પ્રેમ કરે છે ત્યારે એ આઘાત પામે છે. હકીકતમાં આદિત્ય પૈસાને પ્રેમ કરતો હોય છે પુષ્પાને નહીં, એટલે એ શ્યામની મદદ લે છે. પરંતુ શ્યામ ચાલાકીપૂર્વક ચાલ ચાલે છે કે પુષ્પા એના પ્રેમમાં પડે. અને એના થકી પુષ્પાના પૈસા પર પણ કબજો જમાવી શકે. શ્યામ એટલો સ્માર્ટ છે કે આદિત્ય માટે પુષ્પા અને એના પૈસાથી વેગળો કરવો અશક્ય જેવું છે. લાચાર આદિત્યને લાગે છે કે એના હાથમાંથી પુષ્પા અને એના પૈસા સરી જશે. હવે, આદિત્ય શું કરશે?\nફિલ્મ્સ@50એ વેવલેન્થ સ્ટુડિયોઝના સહયોગમાં બનાવેલી ફિલ્મના નિર્માતા છે અમૂલ્ય દાસ અને સુજાતા દાસ. દિનકર કપૂર દિગ્દર્શિત ફિલ્મ ઓ પુષ્પા આઇ હેટ ટિયર્સના સિનેમેટોગ્રાફર છે ગુજરાતના જાણીતા અરવિંદ સિંહ પુવાર. ફિલ્મમાં મુખ્ય કલાકારો ઉપરાંત અનંગ દેસાઈ, પ્રદીપ કાબરા, જિમી મોઝીસ, મીલિસા પાઇસ અને અખિલેન્દ્ર મિશ્રા. ઓ પુષ્પા આઇ હેટ ટિયર્સ 28 ફેબ્રુઆરીએ દેશભરમાં રિલીઝ થઈ રહી છે.


રોશેલ રાવ ફ્રેનોલોજી માટે ચિત્રો, તસવીરો અને છબીઓ.\nહોમ » સેલિબ્રિટી ભવિષ્યફળ » રોશેલ રાવ ફ્રેનોલોજી માટે ચિત્રો, તસવીરો અને છબીઓ.\nપાઓ રોશેલ રાવ ફોટો ગેલરી, રોશેલ રાવ ચિત્ર, અને રોશેલ રાવ છબીઓ જે તમને સામુદ્રિક, ફ્રેનોલોજી, હસ્તશાસ્ત્ર / હાથ વાંચવું, જ્યોતિષ શાસ્ત્ર અને બીજી આગાહી માટે ની પદ્ધતિઓ માં મદદ કરશે. આ એક વિસ્તરણ છે રોશેલ રાવ જ્યોતિષ શાસ્ત્ર અને રોશેલ રાવ જન્માક્ષર વચ્ચે જે તમે astrosage.com પર જોઈ શકો છો. આ રોશેલ રાવ ચિત્ર વિભાગ નિયમિત રૂપે અપડેટ થાય છે.\nરોશેલ રાવ 2020 કુંડળી and જ્યોતિષ


Bill Gates announces that India will have the largest mRNA factories until the next epidemic\nSeptember 15, 2021 | 2:59 pm IST\nકોવિડ-19 ડેલ્ટા વેરિઅન્ટ દુનિયા માટે 2022 સુધી મુશ્કેલી વધારશે. આ વાત માઇક્રોસોફ્ટના કો-ફાઉન્ડર બિલર ગેટ્સએ કહી છે. ગેટ્સએ એક મીડિયા હાઉસને આપેલા ટેલિફોનિક ઇન્ટરવ્યૂમાં ઘણા મુદ્દાઓ પર વાતચીત કરી.\nબિલ ગેટ્સે ટેલિફોનિક ઇન્ટરવ્યૂમાં જણાવ્યું કે, દરેક વ્યક્તિ ડેલ્ટા વેરિઅન્ટ અને તેના ટ્રાંસમિશનથી આશ્ચર્યચકિત છે. સૌથી પહેલા આ વેરિઅન્ટ ભારતમાં મળી આવેલો અને દુર્ભાગ્યવશ અહીંયા જ કોરોનાના કેસ વધી ગયા હતા. જોકે હવે મામલા ઘટી રહ્યા છે. પરંતુ હવે આપણે વધારે પ્રમાણમાં રસીકરણ કરવું પડશે. બિલ એન્ડ મિલિંડા ગેટ્સ ફાઉન્ડેશનને એ વાતનો ગર્વ છે કે, 2020માં 30 કરોડ ડૉલર સીરમ ઇન્સ્ટીટ્યૂટને આપ્યા. કંપનીએ વેક્સિન પ્રોડક્શન વધારવા અને રેકોર્ડ સંખ્યામાં વેક્સિન બનાવવા માટે તેનો ખુબ જ સારી રીતે ઉપયોગ કર્યો. હવે અમે વધુ મદદ કરવા ઇચ્છીએ છીએ. ડેલ્ટા વેરિઅન્ટ સૌથી ખરાબ વેરિઅન્ટ છે અને કદાચ તેના કેસ 2022માં પણ હશે. ડેલ્ટાના કારણે આપણે 2022 સુધી કોરોના મુક્ત દુનિયાનું લક્ષ્ય ચૂકી જઇશું.\nબિલ ગેટ્સે ટેલિફોનિક ઇન્ટરવ્યૂમાં જણાવ્યું કે, દુનિયા મહામારીની સંવેદનશીલતાને સમજી ગઇ છે. માટે મોટી સંખ્યામાં નવા ટૂલ્સનું રિસર્ચ અને ઇનોવેશન થશે. ડાયગ્નોસ્ટિક્સ અને થેરેપેટિક્સને સારૂ બનાવવાની દિશામાં કામ કરવામાં આવશે. આપણું લક્ષ્ય હોવું જોઇએ કે આપણી પાસે એટલી ફેક્ટરીઓની કેપેસિટી હોય કે માત્ર 200 દિવસની અંદર આખી દુનિયા માટે પર્યાપ્ત વેક્સિન બનાવી શકીએ. જો એવું પૂછવામાં આવે કે આ આગામી મહામારી માટે તૈયારી છે અને તેનાથી પણ ફાયદો થશે તો જવાબ છે હાં. અમે જર્મનીની કંપની સાથે મળીને એક એમઆરએનએ પ્લેટફોર્મ વિક્સિત કરી રહ્યા છીએ જેથી એમઆરએનએ ટેક્નોલોડીની મદદથી એક એચઆઇવી વેક્સિન બનાવી શકાય. આપણી પાસે મેલેરિયાની વેક્સિન છે. અમારૂ માનવું છે કે, અમે ખુબ જ ઓછી કિંમતની ફ્લૂ વેક્સિન બનાવીએ અને આખી દુનિયામાં ફ્લૂનું લેવલ નીચે લીવી શકીએ. મને આશા છે કે, તમામ દેશ આ ક્ષેત્રોમાં પોતાની રિસર્ચ વધારશે. અમે અમેરિકા. યૂરોપ અને બ્રિટેનની સાથે તેમના રિસર્ચ બજેટ પર કામ કરી રહ્યા છીએ. આશા રાખુ છું કે ભારત પણ અમારી સાથે જોડાશે.\nભારતમાં વેક્સિન બનાવવાની પ્રગતિને લઇ તમારા શું વિચાર છે?\nદુનિયાની મોટા ભાગની લો કોસ્ટ વેક્સિન ભારતમાં બની છે. આ વેક્સિને લાખો જિંદગીઓ બચાવી છે, જેના કારણે સીરમ, બાયોઇ, ભારત બાયોટેકની સાથે અમારી પાર્ટનરશિપ છે. ગત વર્ષે અમે સીરમ સાથે એસ્ટ્રોજેનેકા અને નોવાવૈક્સ વેક્સિન બંન્નેને લઇ વાતચીત કરી હતી કે, કંપની એસ્ટ્રાજેનેકા વેક્સિનને બનાવવાની દિશામાં સારૂ કામ કરશે. આ પ્રકારે બાયોઇ અને જોનસન એન્ડ જોનસન વચ્ચે વાતચીત કરાવાઇ હતી. હવે જોનસન એન્ડ જોનસનની વેક્સિનના પ્રોડક્શન પર નજર છે, જે આ વર્ષના અંતમાં અથવા આગામી વર્ષની શરૂઆતમાં થશે. ભારત બાયોટેકે આઇસીએમઆરની સાથે મળી વેક્સિન બનાવી અને ન માત્ર ભારત પરંતુ સમગ્ર દુનિયામાં સસ્તી વેક્સિન મળી.\nગત ઘણા વર્ષોમાં ગેટ્સ ફાઉન્ડેશન અને ભારત સરકાર વચ્ચે ભાગીદારી થઇ છે. સાથે જ ભારત અને સમગ્ર દુનિયામાં સસ્તી, હાઇ ક્વોલિટી વેક્સિન ઉપલબ્ધ કરાવા માટે ગેટ્સ ફાઉન્ડેશને ભારતીય વેક્સિન મેન્યુફેક્ચરિંગની સાથે ભાગીદારી કરેલી છે. કોવિડ-19 વિરૂદ્ધની જંગમાં ભારતને આગળ વધતા જોવું અને લાખો લોકોની જિંદગી બચાવનારી સુરક્ષિત તથા સસ્તી વેક્સિન વિક્સિત કરતા જોવું ઉત્સાહજનક છે.\nદોઢ વર્ષથી કોરોના છે તોય મુખ્યમંત્રીએ 26 કેટેગરીમાં ટૂરિઝમ એવોર્ડ આપ્યા !\nલોકોએ કોરોના મુદ્દે હજુ પણ સતર્કતા દાખવવાની અત્યંત જરૂરિયાત છે\nવિશ્વભરના મિલિટરી એથ્લેટ્સને ચીને કોરોનાના સુપર સ્પ્રેડર બનાવ્યા


યુએસ નાગરિકો માટે ભારતીય પ્રવાસી વિઝા, ઓનલાઈન અરજી કરો,5વર્ષનો પ્રવાસી વિઝા\nયુએસ નાગરિકો માટે5વર્ષનો ભારતીય પ્રવાસી વિઝા\nભારતીય પ્રવાસી વિઝા પાત્રતા\nયુએસ નાગરિકો કરી શકે છે ભારતીય પ્રવાસી વિઝા માટે ઓનલાઈન અરજી કરો\nયુએસ નાગરિકો5વર્ષ ઇ-ટૂરિસ્ટ વિઝા માટે પાત્ર છે\nયુએસ નાગરિકો ઈન્ડિયા ઇ-વિઝા પ્રોગ્રામનો ઉપયોગ કરીને ઝડપી પ્રવેશ મેળવે છે\nયુએસ નાગરિકો માટે ભારતીય પ્રવાસી વિઝા માટે અરજી કરવા માટેનું શ્રેષ્ઠ પ્લેટફોર્મ. ભારતીય પ્રવાસી વિઝા આવશ્યકતાઓ વિશે વધુ જાણવા માટે, હવે વેબસાઇટની મુલાકાત લો. ઇન્ડિયા ટુરિસ્ટ ઇવિસા એ એક સત્તાવાર દસ્તાવેજ છે જે ભારતમાં પ્રવેશ અને મુસાફરી કરવાની મંજૂરી આપે છે અને તે તમારા પાસપોર્ટ સાથે ઇલેક્ટ્રોનિક રીતે જોડાયેલ છે.\nભારતીય ઇમિગ્રેશન ઓથોરિટીએ સપ્ટેમ્બર 2019 માં તેમની ટૂરિસ્ટ વિઝા નીતિને રદ કરી દીધી હતી. યુનાઇટેડ સ્ટેટ્સથી ભારત આવતા પ્રવાસીઓની સંખ્યા બમણી કરવાની વડા પ્રધાન નરેન્દ્ર મોદીની દ્રષ્ટિને સાકાર કરવા માટે, પર્યટન પ્રધાન પ્રહલાદસિંહ પટેલે ભારતીય Visનલાઇન વિઝામાં ફેરફારની ટૂંક સમયમાં જાહેરાત કરી હતી. .\nસપ્ટેમ્બર 2019 થી, લાંબા ગાળાના5વર્ષીય ભારતીય ટૂરિસ્ટ વિઝા (ઇન્ડિયા ઇ-વિઝા) હવે યુનાઇટેડ સ્ટેટ્સના પાસપોર્ટ પરના પ્રવાસીઓ માટે ઉપલબ્ધ છે, જે5વર્ષના ગાળામાં અનેક વખત ભારતની મુલાકાતે આવે છે.\nલેખમાં માન્યતા અને દસ્તાવેજોનો સમાવેશ થાય છે જે5વર્ષના ટૂરિસ્ટ વિઝા માટે જરૂરી છે અને અમેરિકનો માટેના આકર્ષણો.\nયુએસ નાગરિકો માટે ભારતીય પ્રવાસી વિઝા નીચેની શ્રેણીઓમાં ઉપલબ્ધ છે:\nભારત ટૂરિસ્ટ વિઝા 30 દિવસ: ભારતમાં પ્રવેશની તારીખથી 30 દિવસ માટે માન્ય ડબલ એન્ટ્રી વિઝા.\n1 વર્ષ માટે ભારતનો ટૂરિસ્ટ વિઝા (અથવા 365 365 દિવસ): મલ્ટીપલ એન્ટ્રી વિઝા ઇ-વિઝા આપવાની તારીખથી XNUMX XNUMX દિવસ માટે માન્ય.\n5 વર્ષ માટે ભારતનો પ્રવાસી વિઝા (અથવા 60 મહિના): મલ્ટીપલ એન્ટ્રી વિઝા ઇ-વિઝા આપવાની તારીખથી5વર્ષ માટે માન્ય.\nઉપર જણાવેલ તમામ વિઝા બિન-વિસ્તૃત અને બિન-કન્વર્ટિબલ છે. જો તમે 1 વર્ષ ટૂરિસ્ટ વિઝા માટે અરજી કરી છે અને ચૂકવણી કરી છે, તો પછી તમે તેને5વર્ષના વિઝામાં કન્વર્ટ અથવા અપગ્રેડ કરી શકતા નથી.\nયુએસ નાગરિકો માટે5વર્ષની ઇ-ટૂરિસ્ટ વિઝા સ્ટે સ્ટેટિસ\nમાટે યુનાઇટેડ સ્ટેટ્સના પાસપોર્ટ ધારકો દરેક પ્રવેશ દરમ્યાન સતત રોકાણ 180 દિવસથી વધુ ન હોવું જોઈએ.\n5 વર્ષનો ઇ-ટૂરિસ્ટ વિઝા સામાન્ય રીતે 96 કલાકની અંદર જારી કરવામાં આવે છે. જો કે તમારી ફ્લાઇટના અઠવાડિયા અગાઉથી અરજી કરવાની સલાહ આપવામાં આવે છે.\nયુએસથી ભારતીય પ્રવાસી વિઝા માટે અરજી કરો\nઅમેરિકી નાગરિકો માટે5વર્ષના ભારતીય પ્રવાસી વિઝા પર કઈ પ્રવૃત્તિઓની પરવાનગી છે?\nભારતના પ્રવાસી વિઝા એવા લોકોને આપવામાં આવે છે જેઓ નીચેનામાંથી 1 અથવા વધુ કારણોસર ભારતની મુસાફરી કરવા માગે છે:\nસફર મનોરંજન અથવા ફરવાલાયક સ્થળો છે\nસફર મિત્રો, કુટુંબ અથવા સંબંધીઓની મુલાકાત માટે છે\nસફર ટૂંકા ગાળાના યોગ કાર્યક્રમમાં હાજરી આપવાની છે\nવિશે વધુ વાંચો ભારત માટે ટૂરિસ્ટ ઇ-વિઝા\nભારતીય પ્રવાસી વિઝા માટે અરજી કરવા માટે કઈ આવશ્યકતાઓ છે?\n5 વર્ષના ભારતના ઇ-ટૂરિસ્ટ વિઝા માટેની આવશ્યક આવશ્યકતાઓ આ છે:\nએક પાસપોર્ટ કે જે ભારતમાં પ્રથમ આગમનની તારીખથી ઓછામાં ઓછા6મહિના માટે માન્ય છે.\nએક ઇમેઇલ આઈડી.\nડેબિટ કાર્ડ / ક્રેડિટ કાર્ડ (વિઝા, માસ્ટરકાર્ડ, એમેક્સ વગેરે), યુનિયનપે અથવા પેપાલ એકાઉન્ટ જેવી ચુકવણી માટેની માન્ય પદ્ધતિ.\nવિશે જાણવા માટે અહીં ક્લિક કરો ભારતીય ઇ-વિઝા દસ્તાવેજોની આવશ્યકતાઓ.\nભારતમાં યુ.એસ. નાગરિકો માટે રસિક સ્થાનો કયા છે?\nઅનુભવ આગ્રામાં તાજમહેલ- તાજમહેલને કોઈ પરિચયની જરૂર નથી, પ્રેમ અને ભક્તિનું નિરૂપણ કરતું ઉત્તમ સ્મારક. આગ્રામાં મોગલ યુગના ઘણા અન્ય હિસ્ટોજિકલ સ્મારકો અને સંસ્કૃતિ અને વારસોથી ભરેલું શહેર પણ છે.\nલદાખ અથવા નાનું તિબેટ - અપવાદરૂપ સુંદરતા અને સંસ્કૃતિને કારણે લદ્દાખ એક મોટું આકર્ષણ છે. જમ્મુ અને કાશ્મીરમાં સ્થિત, તે સુંદર હવામાન ધરાવે છે અને ઘણા પ્રાચીન છે બૌદ્ધ મઠો.\nસિક્કિમ - સિક્કિમ એ સૌથી નાનું અને સૌથી ઓછી વસ્તી ધરાવતું ભારતીય રાજ્ય છે. હિમાલયના પાયા પર સ્થિત, તે સુંદર પર્વતોથી ઘેરાયેલું છે અને તિબેટીયન અને બૌદ્ધ સંસ્કૃતિનું રંગીન મિશ્રણ ધરાવે છે.\nકેરળ - કેરળ શાંત બીચ આપે છે, આયુર્વેદ રિસોર્ટ્સ અને કુદરતી સ્પા. અમેરિકન પ્રવાસીઓ માટે તે મુલાકાત લેવી આવશ્યક છે અને યુગલો અથવા કુટુંબની રજાઓ માટે યોગ્ય છે. કેરળ પ્રવાસીઓને ચા અને મસાલાના વાવેતર પણ આપે છે.\nઆંદામાન અને નિકોબાર ટાપુઓ - લાઉન્જ પર સુંદર દરિયાકિનારા, જળની રમત, આશ્ચર્યજનક અને વિવેકપૂર્ણ સીફૂડ, હાથી સફારીથી દરિયા-વ walkingકિંગ આ રંગબેરંગી અને આકર્ષક આકર્ષણના કેટલાક આકર્ષણો છે.\nદાર્જિલિંગમાં સમુદ્રના વાવેતર - દાર્જિલિંગ હિમાલયન રેલ્વે એક વિશ્વ ધરોહર સ્થળ છે. તેની ચા માટે દુનિયાભરમાં પ્રખ્યાત, હેપ્પી વેલી ટી એસ્ટેટ બીજું લોકપ્રિય પર્યટનનું આકર્ષણ છે. દાર્જિલિંગ ટીનો સ્વાદ અને સુગંધ ચૂકી ન શકાય.\nકિલ્લાઓ અને મહેલોનો સમુદ્ર જયપુર - જયપુર તેના ઐતિહાસિક સ્મારકો માટે લોકપ્રિય છે. સિટી પેલેસ, આમેર અને જયગઢ કિલ્લો, જંતર-મંતર વેધશાળા જેવા અનેક મહેલો અને કિલ્લાઓ; વિશ્વ ધરોહર સ્થળ અને લક્ષ્મી-નારાયણ મંદિર\nઆધ્યાત્મિક કેન્દ્ર ishષિકેશ - ઘણા મહાન આશ્રમો તેમજ મંદિરોના રૂપમાં આધ્યાત્મિક અને ઉપચારના અનુભવનો સ્વાદ મેળવવા માટે હિમાલયની તળેટીમાં એક આદર્શ સ્થળ. Forષિકેશ ઘણા લોકો માટે પણ પ્રખ્યાત છે યોગ કાર્યક્રમો. અમેરિકનો અને સંગીત પ્રેમીઓ માટે, "મહર્ષિ મહેશ યોગી આશ્રમ" એ એક મહત્વનું સ્થાન છે, કારણ કે બીટલ્સએ 1960 ના દાયકામાં તે સ્થળની મુલાકાત લીધી હતી.


કિસાન આંદોલન હજુ ચાલે છે..? હેં..ના હોય..? ખરેખર…? – NET DAKIYA\nકિસાન આંદોલન હજુ ચાલે છે..? હેં..ના હોય..? ખરેખર…?\nશિખો પોતાનુ અપમાન 300 વર્ષ સુધી ભૂલતા નથી….\nરાજ્યપાલ મલિકે સરકારને બે હાથ જોડીને કરી વિનંતી-ખાલી હાથ મત જાને દો..\nમલિકે ઇન્દિરા ગાંધીની હત્યાનો દાખલો આપીને સૌને ચોંકાવ્યાં…\nઓપરેશન બ્લ્યૂસ્ટાર ઇન્દિરાની જેમ લશ્કરી વડા અરૂણ વૈદ્યને પણ ભારે પડ્યું હતું..\nકોંગ્રેસના નેતા લલિત માકનની હત્યા પણ તે પછી થઇ…\nમલિકનો ઉપાય- એમએસપીનો કાયદો બનાવીને કિસાનોને કંઇક તો આપો…\nકિસાનો પણ ઇચ્છતા હશે કે તેમની એકાદ માંગણી સંતોષાય તો ઘરવાપસી થાય…\nએક મહિના પહેલા કિસાન આંદોલનના સમાચારો રોજે રોજ ટીવી મિડિયામાં આવતા હતા. પ્રિન્ટ મિડિયા દ્વારા તેની નોંધ લેવાતી હતી અને કિસાન આંદોલનના નેતાઓના નિવેદનોને અખબારોમાં જગ્યા મળતી હતી. આજે ઘણાંને એમ લાગતુ હશે કે દિલ્હીની બહાર ગાઝીપુર બોર્ડર, સિંઘુ બોર્ડર અને ટીકરી બોર્ડર (જી.એસ.ટી. બોર્ડરો) પર મામલો પૂરો થઇ ગયો. પણ શું એવુ છે ખરૂ..?\nકિસાન આંદોલનના નેતાઓમાં રાકેશ ટિકૈત અને બીજા હવે જ્યાં પાંચ રાજ્યોમાં વિધાનસભા ચૂંટણીઓ છે ત્યાં પહોંચીને ભાજપને હરાવવા રેલીઓ યોજી રહ્યાં છે. ટીવી મિડિયામાં ભલે કિસાન આંદોલનનું કવરેજ નહીં કે બરાબર હોય પણ આંદોલન પર બેઠેલા કિસાનોએ હવે ધરણાં-પ્રદર્શનના સ્થળોઓએ પાકા મકાનો બનાવવા માંડ્યા છે…!! અધૂરામાં પૂરૂ હોય તેમ હવે દિલ્હીની બહાર નોઇડા બોર્ડર પર ધરણાં આંદોલન શરૂ કરવાની જાહેરાત કરી છે. કિસાન આંદોલનમાં શિખો પણ છે. અને શિખ ધર્મના યુધ્ધ ઇતિહાસને ધ્યાનમાં રાખીને ભાજપના પૂર્વ નેતા તથા હાલમાં મેઘાલયના રાજ્યપાલ સત્યપાલ મલિકે સરકારને ચેતવણી આપી છે કે મહેરબાની કરીને કિસાનોને ખાલી હાથે પાછા ન મોકલો, શિખો પોતાની સાથેના અન્યાય અને અપમાનને 300 વર્ષ સુધી ભૂલતા નથી…!! તેમણે પોતાની વાતમાં ઇન્દિરા ગાંધીની હત્યાનો દાખલો પણ આપ્યો….\nસત્યપાલ મલિક આ પહેલા જમ્મુ-કાશ્મિરના રાજ્યપાલપદે હતા. અને ત્યાંથી મેઘાલયની હસીન વાદિયોંના રાજ્યપાલપદે છે. તેઓ મૂળ જાટ છે અને યુપીમાં પોતાના વતનમાં આયોજિત એક જાહેર કાર્યક્રમમાં તેમણે મંચ પરથી કહ્યું કે મેં તો સરકારમાં બેઠેલા ઘણાંને સમજાવ્યાં. અને તેમને કહ્યું કે લઘુત્તમ ટેકાના ભાવ અંગેનો કાયદો બનાવીને સરકાર કિસાનોને કંઇક રાહત આપે. તેમને ખાલી હાથે અપમાનિત કરીને પાછા ન મોકલે. ઇતિહાસ છે કે શિખો 300 વર્ષ સુધી તેને એટલે કે તેમને અપમાનિત કરનારાઓને ભૂલતા નથી. ભાજપના પૂર્વ નેતા મલિકે સરકારને ચેતવી કે ધમકી આપી પણ તેમની એક વાત તો સાચી જ છે કે શિખોએ પોતાનું અકાલ તખ્ત તોડનાર અને ગુરૂદ્વારામાં લશ્કરને મોકલનાર તત્કાલિન વડાપ્રધાન ઇન્દિરા ગાંધીને છોડ્યા નહોતા અને તેમના શિખ અંગરક્ષકોએ 31 ઓક્ટોબર 1984ના રોજ તેમને ગોળીઓ મારીને હત્યા કરી નાંખી હતી તે ઇતિહાસ કાંઇ પ્રાચીન નથી..\nઅમૃતસરના ગોલ્ડન ટેમ્પલમાં ઓપરેશન બ્લ્યૂ સ્ટારની લશ્કરી કાર્યવાહીની આગેવાની લેનાર સૈન્ય અધિકારી અરૂણકુમાર શ્રીધર વૈદ્યની 31 ઓગસ્ટ 1986માં પૂણેમાં ખાલિસ્તાની સંગઠન સાથે સંકળાયેલા શિખ આતંકીઓ દ્વારા તેમની હત્યા કરવામાં આવી હતી. ઇન્દિરા ગાંઘીની જેમ તેમને પણ આઇબી તંત્ર દ્વારા વારંવાર ચેતવવામાં આવ્યાં હતા. ઇન્દિરા ગાંઘીની હત્યા બાદ દિલ્હીમાં ફાટી નિકળેલા શિખવિરોધી રમખાણોમાં સક્રિય ભાગ લેનાર કોંગ્રેસના નેતા લલિત માકનની પણ આ જ રીતે હત્યા થઇ હતી. સજ્જનકુમારને જન્મટીપ થઇ છે. કોંગ્રેસના ગાંઘી પરિવારે શિખ સમુદાયની માફી માંગી તે પછી જ શિખ સમાજ કોંગ્રેસ પ્રત્યે નરમ છે અને પંજાબમાં શિખ કોંગ્રેસી કેપ્ટન અમરિન્દરસિંહની સરકાર છે.\nરાજ્યપાલ મલિકે જાહેરમાં 300 વર્ષનો ઉલ્લેખ કર્યો ત્યારે તેમણે ઇન્દિરા ગાંઘીને યાદ કરીને કહ્યું કે ઓપરેશન બ્લ્યૂ સ્ટાર પછી ઇન્દિરાએ દિલ્હી નજીકના એક ફાર્મ હાઉસમાં સળંગ એક મહિના મહામૃત્યંજંયના જાપ કરાવ્યા હતા. મલિકના કહેવા પ્રમાણે ઇન્દિરાએ તેમની નજીકના એક મિત્રને કહ્યું હતું કે આ લોકો(શિખો) મને છોડશે નહીં. કેમ કે મેં તેમનું અકાલ તખત તોડી નાંખ્યું છે.. અને થયુ પણ એવુ જ.\nમલિકની વાત કેન્દ્ર સરકાર માનશે કે નહીં અને કોઇપણ સંજોગોમાં ત્રણ કૃષિ કાયદા પાછા નહીં લેવાય એવું વલણ ચાલુ રાખશે તો પણ આંદોલનની એક મર્યાદા હોય છે. કોઇપણ આંદોલન કાંઇ વર્ષોના વર્ષો ચાલતુ નથી. ટિકૈતના શબ્દોમાં કહીએ તો આંદોલન ચલાવવાની તેમની તૈયારી 2024 સુધીની છે….જ્યારે 2024માં લોકસભાની ચૂંટણીઓ યોજાયશે અને તેમાં કિસાનો શું કરશે એ કહેવાનું તેમણે ટાળીને કહ્યું કે પરિવર્તન.\n26 નવેમ્બર,2020ના રોજ કિસાન આંદોલન શરૂ થયા બાદ ધીમે ધીમે જોર પકડતાં કેટલાક ટીવી મિડિયાએ શિખોની હાજરીને લઇને તેમને ખાલિસ્તાની કહ્યાં છે. પાકિસ્તાની કહ્યાં છે. કિસાનોના મનમાં એ બધુ ભરેલુ પડ્યું જ હશે. અને તે એક પ્રકારનું અપમાંન જ છે એમ, જે તે વખતે શિખ સમુદાયના કિસાનો પ્રતિભાવમાં કહેતા હતા. ટિકૈતે કિસાનોની માંગણીઓ નહીં માનનારને હરાવવા લોકશાહી ઢબે રસ્તે અપનાવ્યો અને બંગાળની ચૂંટણીઓમાં જઇને ભાજપને હરાવવા મહાપંચાયત યોજી છે. યુપીમાં 2022માં વિધાનસભાની ચૂંટણીઓને ધ્યાનમાં રાખીને કિસાન નેતાઓ મહાપંચાયતોના નામે સરકારને હરાવવાનો પાયો બનાવી રહ્યાં છે. લોકશાહીનો માર્ગ અપનાવીને વિરોધ કરવામાં આવે તો તે આવકાર્ય કહી શકાય. પણ બલમા સિપઇયા… હાય રે તેરી દંબૂક સે ડર લાગે….વાળો કોઇ રસ્તો અપનાવે તો…? સત્યપાલ મલિકના મનમાં જે ડર છે તે કદાજ આ જ હશે. કે શિખો 300 વર્ષ સુધી અપમાન ભૂલતા નથી. ઉપાય…?\nઉપાયમાં એ જ કે મલિકે જે રસ્તો બતાવ્યો તે મુજબ એમએસપી-મીનીમમ સપોર્ટીગ પ્રાઇઝ ગુજરાતીમાં બોલે તો ટેકાના ભાવ અંગેનો કાયદો બનાવીને કિસાનોનો ટેકો મેળવે તો ન તુમ હારે ન હમ જીતે….બન્ને તરફ વીન…વીન..ની સ્થિતિ બને તો દિલ્હીની બોર્ડરો પરથી કિસાનો પોતાના ખેતરે જઇ શકશે ખેતી કરતાં કરતાં દો બીઘા જમીન..નું પેલુ ગીત ગુનગુના રહે હોંગે- ધરતી કહે પુકાર કે….બીજ ઉગાલે પ્યાર કે …મૌસમ બીતા જાય….મૌસમ બીતા જાય…..!!\nPrevપાછળભાજપ સાંસદનું દિલ્હીમાં શંકાસ્પદ હાલતમાં મોત, પાર્ટીએ રદ કરી સંસદીય દળની બેઠક\nઆગળકોરોના સામે AMCનો વધુ એક નિર્ણય, શહેરના તમામ બાગ બગીચા અને પ્રાણીસંગ્રહાલય બંધ કરવા આદેશNext


રિતિક સાથે હશે માધુરીનું આઇટમ નંબર! | Madhuri Dixit to do item number cameo in Shuddhi at Hrithiks request - Gujarati Oneindia\n| Published: Friday, August 30, 2013, 18:32 [IST]\nબૉલીવુડ ડાસિંગ ક્વીન માધુરી દીક્ષિતે પડદા પર પોતાના ડાન્સની મદદથી જોરદાર પુનરાગમન કર્યું છે. વર્ષ 2013ની બ્લૉક બ્લાસ્ટર ફિલ્મ યે જવાની હૈ દિવાની...માં માધુરીએ રણબીર કપૂર સાથે એવો પોતાનો ઘાઘરો ધૂમાવ્યો કે લોકો તેને જોઇને પાગલ બની ગયા અને આ વાત ફરી એકવાર સાબિત થઇ ગઇ છે કે 46 વર્ષીય માધુરી દીક્ષિતના ડાન્સમાં આજે પણ જેટલી કશિશ છે એટલી કોઇપણ અભિનેત્રીમાં નથી.\nએટલા માટે ફરી એકવાર માધુરીના આઇટમ નંબરની માંગ શરૂ થઇ ગઇ છે. મળતા સમાચાર મુજબ કરણ જોહર પ્રોડક્શનની આગામી ફિલ્મ શુદ્ધિમાં માધુરીનું એક આઇટમ નંબર હોઇ શકે છે, તે પણ ડાન્સિંગ સ્ટાર રિતિક રોશન સાથે. જો આમ થાય છે તો ખરેખરમાં આ સિને દર્શકો માટે ઘણી અનોખી અને સુખદ વાત હશે કે પડદા પર એક નહી પરંતુ બે ડાન્સિંગ આઇકન જોવા મળશે.\nઅંગત માહિતી ધરાવનાર લોકોનું કહેવું છે કે માધુરી રિતિક સાથે ડાન્સ કરવા માટે તૈયાર થઇ જશે કારણ કે ફિલ્મના નિર્માતા કરણ જોહર છે. જેમની સાથે માધુરી ડાન્સ રિયાલિટી શો ઝલક દિખલા ઝા..ને જજ કરી ચૂકી છે. યે જવાની હૈ દિવાની... પણ માધુરીએ કરણના કહેવાથી સાઇન કરી હતી કારણ કે આ ફિલ્મના નિર્માતા પણ કરણ જોહર જ હતા. આમપણ માધુરી માટે રિતિકના પપ્પા રાકેશ રોશન સાથે ઘણા સારા સંબંધ રહ્યાં છે, બંનેએ સાથે ઘણું કામ કર્યું છે અને સિને દર્શકોને ઘણી સારી ફિલ્મો આપી છે.\nજવા દો જે પણ હોય જોઇએ હવે શું થાય છે? અત્રે ઉલ્લેખનીય છે કે 'શુદ્ધિ'માં રિતિક અને કરીના લીડ રોડમાં છે. રિતિક અને કરીનાએ 12 વર્ષ પહેલાં કરણ જોહરની ફિલ્મ કભી ખુશી કભી ગમમાં સાથે કામ કર્યું હતું. ફિલ્મ સુપરહિટ હતી જો કે ત્યારબાદ બંનેની સાથે, મુજસે દોસ્તી કરોગે અને વર્ષ 2003માં બડજાત્યાની ફિલ્મ મે પ્રેમ કી દિવાની હૂં...માં સાથે કામ કર્યું હતું પરંતુ ફિલ્મ ફ્લોપ રહી હતી. ફિલ્મના નિર્દેશક અગ્નિપથ ફિલ્મવાળા કરણ મલ્હોત્રા છે. ફિલ્મ પુર્નજન્મની કહાની પર આધારિત છે.\nmadhuri dixit hrithik roshan shudhi item number kareena kapoor karan johar માધુરી દીક્ષિત રિતિક રોશન શુદ્ધિ આઇટમ નંબર કરીના કપૂર કરણ જોહર\nStory first published: Friday, August 30, 2013, 18:32 [IST]


Posted on 5:39 pm December 21, 2021 Author Niraj PatelComments Off on રાશિફળ 22 ડિસેમ્બર : બદલાયેલા ગ્રહોનો પ્રભાવ આજના બુધવારના દિવસે 8 રાશિના જાતકો ઉપર પડશે, જાણો કેવો રહેશે તમારો દિવસ ?\n1. મેષ – અ, લ ,ઈ (Aries): આજનો દિવસ તમારા માટે સામાન્ય રહેવાનો છે. આજે વિદ્યાર્થીઓને તેમની મહેનતનું મીઠું ફળ મળશે, જેના કારણે તેઓ ફૂલી શકશે નહીં. જો આજે કેટલાક વિદ્યાર્થીઓ વિદેશથી શિક્ષણ લેવા ઈચ્છે છે તો તેઓ તેમાં સફળ થશે. આજે તમે તમારી કીર્તિ માટે કેટલાક પૈસા પણ ખર્ચ કરશો, જેના કારણે તમારી પ્રગતિ જોઈને તમારા દુશ્મનો તમારી ઈર્ષ્યા કરશે. નોકરી કરતા લોકોને આજે પ્રમોશન કે પગાર વધારા જેવી કોઈપણ માહિતી સાંભળવા મળશે.\n2.વૃષભ – બ, વ, ઉ (Taurus): આજનો દિવસ તમારા માટે મિશ્રિત રહેશે. આજે તમારા માતા-પિતાના સહયોગ અને આશીર્વાદથી કેટલીક મિલકત મળવાની પ્રબળ સંભાવના છે. આજે તમારો પરિવારના કોઈ સભ્ય સાથે વિવાદ થઈ શકે છે, જેના કારણે તમારું મન પરેશાન રહેશે. જો સાસરી પક્ષ તરફથી કોઈ વ્યક્તિ સાથે કોઈ નારાજગી ચાલી રહી છે, તો આજે તમે તમારા મધુર અવાજનો ઉપયોગ કરીને તેને દૂર કરી શકશો. જો તમને કોઈ શારીરિક પીડા છે, તો આજે તેની પીડા વધી શકે છે, જેના કારણે તમારું મન વ્યગ્ર રહેશે.\n3. મિથુન – ક, છ, ઘ (Gemini): આજનો દિવસ તમારા માટે સમૃદ્ધ રહેશે. આજે, તમારા મનમાં કેટલાક લાંબા સમયથી અટકેલા કામને પૂર્ણ કરવાનો ઉત્સાહ રહેશે, જેને તમે પૂર્ણ કરી શકશો. આજે તમારે તમારા બધા કાર્યો હિંમતથી પૂર્ણ કરવા પડશે, તો જ તે પૂર્ણ થશે. આજે સાંજના સમયે તમારા જીવનસાથીના સ્વાસ્થ્યમાં થોડો બગાડ થઈ શકે છે, જેના કારણે પરેશાની થશે અને વ્યસ્તતા વધુ રહેશે.\n4. કર્ક – ડ, હ (Cancer): આજે તમને દરેક બાબતમાં લાભ મળવાની આશા છે. જો તમારા જીવનસાથી સાથે કોઈ અણબનાવ ચાલી રહ્યો હતો, તો આજે તે દૂર થઈ જશે, જેના કારણે તમે તમારા જીવનસાથીને બહાર ક્યાંક ફરવા લઈ જઈ શકો છો. આજે તમે બીજા માટે દિલથી વિચારશો અને સાચા દિલથી સેવા કરશો, તેનાથી તમારા મનને શાંતિ મળશે. લવ લાઈફ જીવતા લોકોમાં આજે એક નવી ઉર્જાનો સંચાર થશે. આજે તમે સાંજ તમારા બાળકોની સમસ્યાઓ સાંભળવામાં પસાર કરશો.\n5. સિંહ – મ, ટ (Leo): આજે તમારું મન થોડું ઉદાસ અને પરેશાન રહેશે, જેના કારણે તમને કોઈ કામ કરવાનું મન નહિ થાય, પરંતુ તમારે ધ્યાન રાખવું પડશે કે જો તમારે આજે ઘર કે બિઝનેસમાં કોઈ નિર્ણય લેવો હોય તો ઘણું વિચારી લો, નહીં તો તેની. તમારે તેના માટે પસ્તાવો કરવો પડી શકે છે. જો રાજ્યમાં કોઈ ચર્ચા બાકી છે તો તેમાં પણ તમને સફળતા મળી શકે છે. સરકારી નોકરીમાં કામ કરતા લોકોને આજે ઓફિસમાં થોડી અસુવિધાનો સામનો કરવો પડી શકે છે.\n6. કન્યા – પ, ઠ, ણ (Virgo): આજનો દિવસ તમારા માટે કંઈક ખાસ રહેવાનો છે. આજે વિદ્યાર્થીઓને તેમના શિક્ષણમાં આવતી સમસ્યાઓને દૂર કરવા માટે તેમના શિક્ષકોનો સહયોગ મળશે. આજે તમારામાં દાન અને પરોપકારની ભાવના પણ વિકસિત થશે, જેના કારણે તમે તમારી સંપત્તિનો થોડો ભાગ ગરીબોમાં ખર્ચ કરશો. સાંજે, તમને પેટમાં દુખાવો, થાક, માથાનો દુખાવો, તાવ વગેરે જેવી કેટલીક સમસ્યાઓ થઈ શકે છે.\n7. તુલા – ર, ત (Libra): આજે તમને કોઈ કિંમતી વસ્તુ મળતી જણાય છે. આ સાથે સાસરી પક્ષ તરફથી પણ તમને સન્માન મળતું જણાય છે. આજે કેટલાક ખર્ચ તમારી સામે આવશે, જે તમારે મજબૂરીમાં ન હોવા છતાં પણ કરવા પડશે, પરંતુ તમારે તમારી આવકને ધ્યાનમાં રાખીને તે બધું કરવું પડશે. આજે તમે ધંધામાં ઘણું અનુભવશો, પરંતુ તમારા અટકેલા કાર્યો પૂરા થવાને કારણે આજે તમે તમારા મનમાં પ્રસન્ન રહેશો. જો ભાઈઓ સાથે લાંબા સમયથી કોઈ વિવાદ ચાલી રહ્યો હતો, તો તે પણ આજે સમાપ્ત થઈ જશે.\n8. વૃશ્ચિક – ન, ય (Scorpio): ભાગ્યની દૃષ્ટિએ આજનો દિવસ તમારા માટે સારો રહેવાનો છે. આજે તમે તમારી બધી જવાબદારીઓ અને તમારા બધા કાર્યો સરળતાથી પૂર્ણ કરી શકશો અને જો તમે કોઈ નવું કામ કરશો તો તેમાં પણ તમને ભાગ્યનો સાથ મળશે, જેના કારણે તમને ઘણો ફાયદો થશે. આજે તમે સાંસારિક સુખ-સુવિધાઓ અને નોકર-ચાકરોનો આનંદ માણશો. આજે તમને સાંજે પ્રવાસ પર જવાનો મોકો મળી શકે છે.\n9.ધન – ભ, ધ, ફ, ઢ (Sagittarius): આજનો દિવસ તમારા માટે કંઈક ખાસ રહેવાનો છે. લાંબા સમયથી ચાલી રહેલા મામલામાં તમને વિજય મળી શકે છે, જેના કારણે તમારું મન પ્રસન્ન રહેશે. આજે તમને સંતાન તરફથી પણ કોઈ સારા સમાચાર સાંભળવા મળી શકે છે. આજે સામાજિક સન્માન મળવાથી તમારું મનોબળ પણ વધશે. આજે તમે તમારા પરિવારના સભ્યો સાથે રાત્રીનો સમય રમૂજમાં વિતાવશો. ખુશખુશાલ વ્યક્તિત્વ હોવાને કારણે આજે તમારા ઘર અથવા નોકરીના લોકો તમારી નજીક આવવાનો પ્રયત્ન કરશે.\n10. મકર – જ, ખ (Capricorn): આજે તમારે દરેક બાબતમાં સમજી વિચારીને ચાલવું પડશે. જો આજે તમે ઘર, નોકરી કે ક્યાંય પણ કોઈ વ્યક્તિને કોઈ સલાહ આપો છો તો તમારે તેના પર ધ્યાન આપવું પડશે કે પછી તમારે તેના માટે પસ્તાવો ન કરવો પડે. જો આજે તમે કોઈપણ બેંક અથવા વ્યક્તિ, સંસ્થા વગેરે પાસેથી લોન લેવાનું વિચારી રહ્યા છો, તો આજે તમને તે સરળતાથી મળી જશે. આજે તમે તમારા માતા-પિતાની સેવામાં સાંજનો સમય પસાર કરશો.\n11. કુંભ – ગ, શ, સ (Aquarius): આજનો દિવસ તમારા માટે વ્યસ્ત રહેશે. આજે, જો તમારા ભાઈ અને બહેનના લગ્નમાં કોઈ અવરોધ હતો, તો તમે કોઈ વરિષ્ઠ સભ્યની મદદથી તેને દૂર કરી શકશો. આજે તમારે તમારા બાળક સાથે સંબંધિત કેટલાક મહત્વપૂર્ણ નિર્ણયો લેવા પડી શકે છે. આજે તમારે કોઈ મહત્વપૂર્ણ કામ માટે અચાનક પ્રવાસ પર જવું પડી શકે છે, જેના કારણે તમે તમારા પરિવારના સભ્યો માટે સમય કાઢી શકશો.\n12. મીન – દ, ચ, જ, થ (Pisces): આજનો દિવસ તમારા માટે આર્થિક રીતે સારો રહેવાનો છે. આજે તમારી આર્થિક સ્થિતિ મજબૂત થશે. આજે તમે તમારા પૈસા વધારવામાં વ્યસ્ત રહેશો અને જો તમારા મનમાં તમારા વ્યવસાયમાં પૈસા વધારવાનો કોઈ વિચાર આવે છે, તો તમારે તેને તરત જ ફોરવર્ડ કરવો પડશે. જો તમે આ નહીં કરો, તો તમારો તે વિચાર કાઢી નાખવામાં આવશે. આજે સામાજિક ક્ષેત્ર સાથે જોડાયેલા લોકોને પણ લાભ મળી શકે છે. આજે તમારે વધારાની આદત છોડવી પડશે, તો જ તમે તમારા પૈસા બચાવી શકશો.